
CUVÂNT ÎNAINTE 


Această carte se evidențiază ca o sinteză evolutivă a preocupărilor de tradiție ale 
autoarei în sfera competenţei sociale şi a afirmării de sine, ancorate în îndeplinirea 
obiectivelor educaţionale ale societății contemporane. Ea apare ca o continuare 
firească a studiilor şi cercetărilor întreprinse de autoare în domeniile psihologiei 
educației, pedagogiei, psihologiei sociale şi psihologiei creativităţii, care au condus 
la o structurare integratoare a unor strategii de intervenţie educaţională pentru 
dezvoltarea comunicării asertive. Deşi asertivitatea este o dimensiune vitală a 
comunicării și competenţei sociale, nu există o zonă bine reprezentată în perimetrul 
studiilor româneşti care să pună la dispoziţie strategii de creştere a acesteia. Astfel, 
lucrarea doamnei Oana Gavril Jitaru invită la o incursiune teoretică în aria 
comunicării educaţionale asertive şi la parcurgerea unui traseu practic-aplicativ pe 
care cititorul poate să-l urmărească şi să-l îndeplinească fie individual, fie în grup, 
sub supervizarea formatorului. 

Prima parte a lucrării este o fundamentare teoretică a comunicării 
educaționale şi a asertivității ca o competenţă necesară în context educațional şi 
social. Autoarea prezintă cele mai relevante aspecte descriptive ale procesului de 
comunicare şi ia în calcul atât implicații pedagogice, cât şi sociale şi terapeutice ale 
comunicării. De asemenea, comunicarea este tratată şi din prisma corelațiilor cu 
procesul creativ în educaţie, iar stima de sine apare conturată ca fiind motorul unei 
educații ce îşi propune atingerea idealului educaţional: formarea personalității 
autonome şi creative. Din paginile cărții transpare intenţia autoarei de a racorda 
procesul educaţional la formarea unei personalități democratice, capabile de 
afirmare de sine și de adaptare la cerințele unei cetăţenii europene. Autoarea 
poziţionează dezvoltarea asertivităţii la elevi şi studenți într-un cadru mai larg — 
acela al necesităţii formării unor cadre didactice pregătite să stimuleze dezvoltarea 
acestei personalități democratice — deziderat pe care îl formula Serge Moscovici — 
care se manifestă creativ, tolerant, activ şi asertiv în relație cu partenerii 


educaționali şi cu societatea în ansamblu. Deci, viziunea autoarei depăşeşte scopul 

formării la studenți a unor abilități de comunicare specifice, propunându-şi să 
educe, de fapt, cetățeni capabili de parteneriate educaţionale, competenţi în 
valorificarea creativă a potențialului elevilor, care îşi asumă inițiativa comunitară. 
În felul acesta, Oana Gavril Jitaru găseşte o soluţie de a răspunde solicitărilor 
reformei curriculare care porneşte de la pregătirea elevilor pentru viaţă și ajunge la 
integrarea şcolii, cu toate ramificațiile sale, în viața elevului. Prin programul 
teoretic şi aplicativ structurat de autoare se constată că îşi propune să dezvolte 
abilități pe care studenţii le pot exploata în context profesional şi social, dar mai 
mult decât atât, se realizează o fuziune constructivă între obiectivele educaţionale 
formale, non-formale și informale, viața şcolară, profesională, socială şi comunitară 
fiind prezente concomitent în câmpul de acţiune al studentului. 

Caietul de lucru conţine sarcini şi activități ce valorifică dinamica de grup, 
dar, în același timp, dă posibilitatea introspecţiei, autoanalizei şi căutării 
individuale a sensului şi resurselor. De asemenea, structura strategiilor de lucru în 
grup are la bază principule şi fundamentele Școlii Mirabilis de Formare și 
Psihoterapie prin Creativitate pe care am inițiat-o şi dezvoltat-o de-a lungul anilor. 
Este vorba despre o Şcoală de Psihologie ce are la bază modelul brâncuşian de 
dezvoltare a cunoştinţelor şi abilităților, pe care l-am creat sintetizând experienţa 
mea de peste 30 de ani ca psiholog si cadru didactic, ca formator în cadrul 
proiectelor derulate la Institutul Naţional de Inventică laşi, sau în colaborare cu 
Universitatea Tehnică a Moldovei şi alte universităţi din Republica Moldova. 
Fundamentul creativ de formare pe care şi autoarea îl foloseşte în conturarea 
programului de dezvoltare a comunicării asertive facilitează participanților nu doar 
însuşirea componentelor asertivității, ci şi abilități creative cum sunt fluența 
gândirii, flexibilitatea soluţiilor, originalitatea răspunsurilor, elaborarea ideilor, 
sensibilitatea față de elemente sociale ce pot fi îmbunătăţite, receptivitatea faţă de 
inovație şi invenţie. Toate aceste achiziții sunt utilizate apoi în dezvoltarea unor 
abilități specifice de comunicare asertivă - a face o cerere, a spune ”nu” atunci când 
situația o impune, a iniția şi susține cu uşurinţă o conversaţie, a exprima emoții 


pozitive şi negative, a argumenta, a convinge, a proiecta acțiuni viitoare de succes, 


a susține o stima de sine de nivel ridicat. Remarc, de asemenea, că autoarea merge 
mai departe şi realizează, prin exerciţiile de comunicare propuse, transferul 
abilităților însușite, în context social, în situaţii concrete de viață. Astfel, exercițiile 
sunt legate de situații reale din mediul educaţional și li se cere studenţilor să aplice 
şi să găsească soluţii. În plus, studenţii sunt coordonaţi în procesul complex de 
rezolvare a conflictelor prin creativitate şi sunt stimulați să utilizeze tehnici de 
comunicare asertivă în soluționarea conflictelor. Dimensiunea aplicativă şi 
utilitatea socio-pedagogică a întregului antrenament propus este evidențiată şi de 
proiectul de intervenție socială şi civică pe care studenții sunt sprijiniți să îl 
conceapă şi să îl aplice. Constat, aşadar, un program educaţional complex care 
activează resursele şi potenţialul creativ al participanţilor pentru dezvoltarea 
abilităților de comunicare asertivă şi care sunt implementate, apoi, în rezolvarea 
conflictelor interpersonale şi în proiectarea unor planuri concrete de intervenţie 
educațională, socială şi civică a cursanților. 

Această carte este un produs al viziunii cuprinzătoare, generative pe care şi-a 
format-o autoarea într-o şcoală de psihologie creativă, la Universitatea "Petre 
Andrei” din lași, colaborând cu inventatori, profesori ingineri, la Institutul Naţional 
de Inventică laşi, promovând psihologia în proiecte educaționale cu aplicaţie 
umanistă şi tehnică, în România și în Republica Moldova, integrându-se într-o 
echipă interdisciplinară formatoare de cadre didactice, la Departamentul pentru 
Pregătirea Personalului Didactic al Universităţii Tehnice Gheorghe Asachi Iaşi. 
Prin integrarea experiențelor speciale de educaţie şi formare în personalitatea 
profesională, Oana Gavril Jitaru se exprimă ca formator capabil să îndrume 
studenții spre elaborarea unui stil propriu de dezvoltare personală de-a lungul vieții. 

Recomandăm cu căldură, atât studenților cât şi profesorilor, această lucrare 


cu triplă valoare: teoretică, practică şi formativă. 


Profesor emerit, prof. univ. dr. Mariana Caluschi 


INTRODUCERE 


Comunicarea este o modalitate fundamentală de interacțiune psihosocială, un 
schimb continuu de mesaje între interlocutori, menit să construiască o relație 
interumană durabilă, care să permită afirmarea individualității şi realizarea 
obiectivelor personale şi de grup. Dar, comunicarea umană este nu numai o 
activitate psihofizică de punere în relaţie a două sau a mai multor persoane pentru 
realizarea unor obiective, ci este un proces psihosocial de influență, prin limbaje 
specifice, a atitudinilor, comportamentelor interlocutorilor. Comunicarea este o 
interacțiune psihosocială prin care subiecții transmit informaţii şi aşteaptă reacții de 
răspuns, îşi împlinesc scopuri, dirijează şi controlează activitatea proprie sau a unei 
persoane ori grup. A comunica eficient şi expresiv cu ceilalți şi cu sine, după cum 
subliniază Gheorghe Dumitriu (1998, 84), înseamnă să convingi, să poţi dezvolta 
gândirea, afectivitatea şi personalitatea celorlalți, să informezi inteligibil şi să 
înţelegi corect semnificația mesajului, să sesizezi şi să conştientizezi reacțiile, 
atitudinile şi modificările comportamentale ale receptorilor sau auditoriului. 
Comunicarea, în general, şi comunicarea educațională, în particular, sunt 
legate, așadar, de fenomenul de influenţă socială şi de persuasiune. Persuasiunea, 
ca strategie de comunicare eficientă, are scopul de a convinge receptorul (elevii, 
grupul) pentru a-și schimba, neforţat, atitudini şi comportamente. Profesorul este 
cel care exercită influență prin comportamente democratice care-i permit 
construirea unei relații bazate pe respect reciproc, autodezvăluire şi valorizare, 
context ce facilitează creşterea şi dezvoltarea armonioasă a personalității autonome 
şi creative. Dintre sursele puterii pe care profesorul o exercită în context 
educațional subliniez importanța manifestării puterii de referință ce presupune 
crearea de relații bazate pe afectivitate şi suport emoţional, a puterii de expertiză, 
bazată pe competența împărtășită a cadrului didactic, a puterii legitime, specifice 
rolului didactic, surse generatoare de mai mari satisfacţii decât utilizarea 


unidirecțională a puterii de coerciţie. 


Contextul activităţii şcolare valorizează nu numai personalitatea elevilor şi 
profesorilor, dinamica rol-statusurilor în procesul de instruire-învăţare, ci şi 
calitatea relațiilor cognitive, comunicative şi socioafective interpersonale din grup. 
Contextul şcolar, mai ales cel relațional, are o importanță deosebită în formarea 
personalității elevilor, în dezvoltarea competențelor sociale ale acestora şi în 
asumarea  rol-statusurilor membrilor grupului-clasă. Cercetări în domeniu 
(Dumitriu, G., 1998, Boncu, $. şi Ceobanu, C., 2013, Cucoş, C., 2014,) arată că, 
atunci când contextul relațional din clasă sau şcoală este deschis comunicării 
interpersonale, schimburilor cu mediul socio-cultural, se creează un climat propice 
activităţii de învățare. Dimpotrivă, atunci când mediul şcolar este închis promovării 
schimburilor intra- şi intergrupale cu structurile sociale externe, se diminuează 
motivația participanților în procesul interacțiunii şi relaţiilor interpersonale. 

Rolul major în structurarea și funcționarea contextului relațional din clasă, 
pentru realizarea obiectivelor procesului de instruire-învăţare a grupului de elevi, 
revine personalității cadrului didactic. El poate orienta pozitiv sau negativ procesul 
interacțiunii din situația didactică, poate încuraja ori stopa comportamentele de 
învăţare interactivă a elevilor. 

Comunicarea asertivă este cea care permite schimbarea atitudinală şi produce 
influenţă asupra celorlalți prin mijloace democratice de exprimare autentică a 
propriilor opinii şi concepţii, de ascultare şi acceptare a parteneriatului, de 
exprimare emoţională nuanțată şi de convingere și argumentare. A comunica 
asertiv, presupune a deveni afirmativ, adică a face paşi spre succesul social şi spre 
încrederea în sine. Comunicarea asertivă ne învaţă să exprimăm ceea ce vrem clar 
şi precis, să acționăm în acord cu ideile, opiniile şi sentimentele noastre, să ne 
situăm în postura de veritabil partener. Comunicarea asertivă ne ajută să ne 
confruntăm cu situații cotidiene dificile, să facem față unor evenimente 
profesionale-relaționale problematice şi ne pune la dispoziție mijloace de a 
răspunde acestor evenimente fără complexe sau culpabilitate şi fără a-i răni pe alții. 
Asertivitatea ne propune tehnici eficiente pentru a adresa o întrebare, a refuza o 


cerere, a formula o nemulțumire, a dezamorsa relații conflictuale, a răspunde la 


critici şi chiar a accepta complimente. A învăţa tinerii să comunice eficient şi 
asertiv înseamnă a le furniza metode prin care ei pot să-şi activeze potențialul şi 
resursele psihosociale şi profesionale pentru a se dezvolta pe sine, pentru a rezolva 
creativ conflicte şi provocări relaționale, pentru a deveni mai buni profesioniști. A 
forma la elevi abilități de comunicare asertivă presupune a le facilita achiziții în 
planul dezvoltării personale. Asertivitatea este soluția pentru creşterea motivaţiei şi 
interesului faţă de învăţare, pentru integrarea optimă în grupuri şi colaborarea în 
echipă, pentru implementarea de proiecte personale și urmărirea cu perseverență a 
unor planuri de carieră. Mai mult decât atât, asertivitatea este remediul sigur pentru 
anxietatea generalizată (Haddou, M., 2000/2004, 31) ce se caracterizează prin 
prezenţa persistentă a temerilor şi a îngrijorărilor nemotivate şi exagerate. Teama 
de o permanentă ameninţare atât din partea propriei persoane sabotoare cât şi din 
partea altora poate frâna concentrarea canalizată a elevului spre învăţare și reuşită. 
Fobia socială, manifestată printr-o frică intensă de a sta sub privirile altora şi de a 
nu te comporta ruşinos şi ridicol poate fi diminuată prin tehnici ale comunicării 
asertive. Tehnicile asertivității acționează asupra fricii de a vorbi în public, 
tremorului, sentimentului de panică și sufocare ce duc la tendința de ocolire a 
situațiilor relaționale şi compromit viaţa socială şi profesională a omului. 
Asertivitatea intervine, de asemenea, în reducerea stresului şcolar şi profesional 
prin aceea că plasează fiecărei acțiuni importanţa cuvenită, reglează optimul 
motivațional şi creşte încrederea în forțele proprii şi în şansele de izbândă ale 
individului, indiferent care ar fi planurile lui. 

Atunci când vorbește despre stima de sine, Virginia Satir (1988/2010, 38) 
utilizează cuvântul ”vas,, şi se referă la capacitatea unui om de a se preţui pe sine şi 
de a-și trata propria persoană cu demnitate, iubire şi realism. Factorul care joacă cel 
mai important rol în ceea ce se întâmplă în interiorul fiinţelor umane, cât și între 
acestea, este stima de sine, vasul personal care poate fi plin sau gol, poate creşte sau 
diminua în funcție de acțiunile cognitive şi afective proprii. Stima de sine înaltă 
emană integritate, onestitate, responsabilitate, iubire şi competenţă. Suntem 


capabili să le cerem ajutorul celorlalţi, dar, în acelaşi timp, putem lua singuri decizii 

în ceea ce ne privește şi suntem, în cele din urmă, cea mai bună resursă de care 
dispunem. Când stima de sine este scăzută oamenii se aşteaptă să fie înşelați, 
desconsiderați, deschizând drumul către victimizare. Pentru a se apăra se ascund în 
spatele unui zid de neîncredere şi se afundă în singurătate şi izolare. Frica este o 
consecință naturală a lipsei de încredere şi a izolării (op.cit., 40). Frica împiedică 
asumarea de riscuri şi găsirea de soluţii noi la probleme. Comunicarea educaţională 
prin strategii asertive promovează o educaţie pentru independenţă, curaj, încredere 
în sine, creativitate şi inițiativă socială. 

De aceea, această carte se prefigurează ca un ghid ce conduce, în urma unei 
documentări adecvate, la însuşirea de abilități de comunicare asertivă. Odată 
dobândite, aceste abilități devin competenţe în aplicarea de strategii creative de 
rezolvare a problemelor, în afirmare socială şi self-management, precum şi 
competenţe de implicare în comunitatea şi mediul social din care omul face parte, 
influențându-l şi transformându-l constructiv. 

Interesul meu pentru studierea acestei tematici este ancorat în vechile studii 
care s-au conturat în timpul facultății, au fost dezvoltate pe parcursul colaborării 
mele cu studenţii de profil tehnic și umanist şi s-a extins apoi prin oportunitatea 
tezei de doctorat care a analizat corelaţii între competenţa socială (comunicare, 
asertivitate), competenţa profesională şi competenţa civică. Acest volum vine să 
sintetizeze, aşadar, studii şi cercetări la intersecția mai multor domenii ale 
psihologiei: psihologia educaţiei, psihologie socială, sociologie, pedagogie. Scopul 
acestei cărți este de a pune la dispoziția studenților o serie de strategii de 
comunicare educațională eficientă, tehnici ale comunicării asertive cu maximă 
utilitate în descătușarea potenţialului creativ, rezolvarea conflictelor interpersonale, 
dezvoltare personală şi profesională, afirmare socială şi civică. Comunicarea 
asertivă aduce beneficiul unei stime de sine ridicate ce susține energetic şi acțional 
omul în îndeplinirea obiectivelor sale. De asemenea, comunicarea asertivă şi 
tehnicile prin care ea se realizează alcătuiesc setul de mijloace de intervenţie la care 
apelează profesorul, psihologul, inginerul, studentul pentru a stabili parteneriate și a 


reuși împreună cu ceilalți, într-o abordare democratică a interacțiunii sociale. 

Aplicațiile ce au rolul de a jalona un antrenament al comunicării asertive în context 
educațional sunt structurate ca laboratoare, şedinţe de antrenament ce ar putea fi 
desfășurate în cadrul unei astfel de formări - Comunicare educațională şi 
asertivitate. Exerciţiile împletesc lucrul individul cu lucrul în echipă, sub 
îndrumarea formatorului. Ele pot sprijini procesul de dezvoltare personală a 
oricărui tânăr sau pot constitui bază pentru formarea de abilități sociale ce 
îmbunătățesc performanţa profesională. Ultimul capitol însumează proiecte ale 
studenților care au utilizat abilităţile însuşite în elaborarea de secvenţe educaţionale 
pe care le-au prezentat, în echipe, colegilor lor. Deci, sunt puse la dispoziţie surse 
de inspirație și modele de lucru pentru cei ce doresc să-şi îmbunătăţească abilitățile 
de comunicare, afirmare de sine şi sunt, în fiecare clipă, învingători prin 


creativitate. 

CAPITOLUL I 
COMUNICARE EDUCAȚIONALĂ 


Multicanalitatea comunicării umane  diversifică universul cercetărilor 
contemporane existând o diversitate de perspective asupra procesului comunicării. 
Începuturile cercetărilor privind comunicarea sunt dominate de perspectiva 
informațională care a impus modelul liniar ce punea semnul egal între comunicare 
şi informație (Shannon, C. şi Weaver, W., 1984). Noile perspective abordează 
comunicarea în maniere diferite, după cum prefigurează Maria Constantinescu 
(2004, 82) într-o sinteză a acestora: ca relație (perspectiva interacționistă: Serge 
Moscovici, 1994/1998), ca acțiune (perspectiva praxiologică: Gregory Bateson, 
1972, Paul Watzlawick şi Şcoala de la Palo Alto, 1967), ca tranzacție (perspectiva 
pragmatică: Sandra Hybels şi Richard Weather, 1986, Joseph De Vito, 1988), ca 
act cultural (perspectiva culturală: Edward T. Hall, 1966, Erving Goffman, 
1959/2003). Noile abordări ale comunicării iau în considerare circularitatea 
acesteia, rolul opiniilor, atitudinilor, contextului în dinamica schimburilor 
interpersonale. Comunicarea apare astfel, ca o construcție socială. 

După cum scrie Luminița Iacob (1998, 181), comunicarea umană, în 
accepțiunea sa cea mai largă, poate fi definită ca fiind relația bazată pe co- 
împărtăşirea unei semnificații. Dacă informația este premisa absolut necesară a 
unui act de comunicare, ea nu este însă şi suficientă. Absența înțelegerii acelei 
informații şi a cadrului relațional care să-i ghideze şi să-i fixeze semnificația, 


anulează "starea de comunicare ". În esență, a comunica, sublinia Nicki Stanton 
(1995, 1), înseamnă "a fi împreună cu", a împărtăşi şi a te împărtăşi, a realiza o 
comuniune de gând, simţire, acţiune. 

Pentru a ne exprima gândurile, utilizăm limba, un cod care poate fi "descifrat" 
numai dacă ambele părți (emițătorul şi receptorul) conferă aceeaşi semnificaţie 
simbolurilor pe care le utilizează. Cuvintele sunt simboluri care reprezintă lucruri şi 


idei cărora li se atribuie diferite înţelesuri, mai mult sau mai puţin vagi, rezultate 


din modul în care fiecare interpretează lumea înconjurătoare. 

Întrebarea pe care au formulat-o specialiştii de-a lungul timpului a fost în ce 


scop şi de ce comunicăm ? 


I.1. Scopurile comunicării 
Comunicarea eficientă presupune intenția de a comunica unul cu celălalt, 
capacitatea de a prezenta mesaje clare pentru ca individul să se facă înţeles şi să-l 
înţeleagă pe celălalt. În cadrul procesului de comunicare, încercând să convingem, 
să explicăm, să educăm sau să îndeplinim orice alt obiectiv, urmărim întotdeauna 
patru scopuri principale: să fim receptaţi (auziţi sau citiţi), să fim înţeleşi, să fim 
acceptaţi, să provocăm o reacţie (o schimbare de comportament sau de atitudine) 
(Stanton, N., 1995, 1). 

Necesitatea îndeplinirii acestor scopuri, a utilizării diverselor mijloace de 
comunicare şi a dezvoltării abilităților lingvistice ce contribuie la o exprimare 
completă şi precisă demonstrează că astăzi comunicarea este considerată ca 
reprezentând "sistemul nervos al societăţii”, reliefează Maria Cornelia Bârliba 


(1987, 57). 


1.2. Fazele şi schema comunicării 

Comunicarea contemporană se încadrează următorilor parametri: 

1. Transfer de informaţie. Transferul real presupune o deplasare a mesajului, în 
timp ce transferul potențial întruneşte condiţiile ca informaţia să fie integrată într-o 
viitoare comunicare. 

2. Funcţii ale transferului. Transferul apare la nivelul comunicării umane ca mijloc 
de cooperare, admițând valenţele creative ale cooperării, deschiderea şi restricțiile 
proprii acestui procedeu de colaborare. Transferul are loc între două entități scop - 
orientate. Scopul introduce ideea de necesitate în comunicare, menţine relativizări, 


dar exclude dezordinea absolută. 


3. Variantele transferului: situația " unul-unul "(one to one), situația " unul-mai 
mulţi"(one-to-many, ex: radio, tv., ziare, etc.), situaţia " mai mulți - unul" (many- 
to-one, ex: teste academice, etc.), situaţia " mai mulţi -mai mulți" (many-to-many, 
ex: " mai mulţi -unul-mai mulți" sau - "mai mulţi -unul-unul-mai mulţi”). 

Structura prezentată conţine niveluri de desfăşurare ale transferului, situaţie care 

demonstrează că procesul comunicării conţine faze precise de realizare şi fiecare 
activitate comunicaţională se desfăşoară pe un nivel care îi este adecvat. 
4. Înțelegerea informaţiei. Transferul informaţional devine comunicare atunci când 
informaţia din mesaj este înţeleasă şi se întreprinde o acţiune corespunzătoare. 
Înțelegerea devine un mijloc pentru atitudinea activă, practică a subiectului pentru 
formularea unor scopuri ale acţiunii umane. 

După Zoltân Bogâthy (1999, 129-134) trei factori determină înţelegerea 
completă a mesajului transmis: 

1. Semantica mesajului. Oamenii comunică între ei prin simboluri-cuvinte, expresii 
faciale, limbajul trupului. Ei încearcă să transmită informaţii prin simboluri, despre 
care cred că vor fi clar înţelese, prin vocabularul pe care-l presupun cunoscut, prin 
mimica şi gesturile pe care le cred uşor de interpretat. Se întâmplă, însă, ca oamenii 
să nu înţeleagă informaţiile aşa cum le-au transmis, din cauza unor probleme 
semantice, neînţelegând simbolurile folosite de ceilalţi sau interpretându-le în mod 
diferit. 

2. Percepția mesajului. Autorul citat mai sus argumentează că semantica este prima 
parte a problemei de înţelegere. Cea de-a doua parte este percepţia, şi anume modul 
în care oamenii organizează şi interpretează informaţia recepţionată. Acest mod 
influenţează înţelegerea. În practica de fiecare zi, numeroase modalităţi de 
transmitere a informaţiei inhibă înţelegerea completă şi exactă a comunicării. 
Acestea sunt: idei preconcepute, stereotipizarea, proiecția, simplificarea ( Bogâthy, 
Z., 1999, 131-132). 

3. Oportunitatea pentru feed-back (confirmarea): reprezintă al treilea factor care 
influenţează acurateţea comunicării (Bogâthy, Z., 1999, 134). Confirmarea este un 
semnal receptorului către emitent că a ascultat cu atenţie şi că a recepționat 
mesajul. "Confirmarea pe jumătate " (mişcarea lentă a capului sau anumite sunete 
înconjurătoare) îl va încuraja pe emitent să continue să vorbească. "Confirmarea 
totală" este un semn că mesajul a fost recepționat şi că emitentul se poate opri. Fără 


confirmare, emitentul nu va avea siguranţa că mesajul a fost recepționat. 

Maria Cornelia Bârliba (1987, 44) aprecia că înţelegerea se corelează cu două 
trăsături fundamentale ale comunicării şi care o fac realizabilă: medierea şi 
cooperarea. 

Comunicarea trebuie înţeleasă ca o trecere prin faze standard: emiţător, canal de 
transmisie, mesaj, receptor, dar şi ca un ansamblu care se desfăşoară într-un anumit 
context. 

Contextul este mediul specific comunicării, iar medierea este mesajul. În cadrul 

dinamicii contextului se distinge mecanismul de tip feed - forward - care conţine 
previziunea efectului unei acțiuni iminent, spre deosebire de mecanismul de tip 
feed-back. Mecanismul feed- forward are acţiune de intermediar. Subiectul uman 
aflat în postura de a traversa mai multe cicluri informaţionale, pe măsura încheieri 
fiecărui ciclu, atinge un nivel intermediar al utilității informaţiei care stabileşte o 
nouă relație situațională. Utilitatea informaţiei reprezintă un rezultat al feed- 
forward-ului orientat spre scop al subiectului, prin acţiunea subiectului de a atinge 
un scop. 
4. Feed-back semnificativ (Bârliba, M.C., 1987, 43-63). Al treilea parametru al 
comunicării este, deci, feed-back-ul. Eficienţa finală este dată de feed-back, de 
fluxul de informaţie de la receptor la emiţător, ceea ce reprezintă finalitatea actului 
comunicațional. 

Analizând procesul de comunicare în desfăşurarea sa complexă, Luminiţa Iacob 
(1998, 190) constată că aceasta presupune parcurgerea unor faze, utilizarea unor 
canale de transmitere a mesajelor, implicarea unor factori, alcătuind un ansamblu al 
aspectelor ce concură la realizarea unei scheme a comunicării. Această schemă 
cuprinde: factorii (actorii/personajele/agenţii) comunicării, distanţa dintre aceştia şi 
dispoziția aşezării lor; ambele sunt importante pentru precizarea particularităților 
canalului de transmitere a mesajului, cadrul şi contextul instituțional al 
comunicării, situaţia enunţiativă (interviu, dezbatere, lecţie, sesiune ştiinţifică etc.), 
repertoriile active sau latente ale emiţător-receptorilor, retroacțiunile practicate, 


elementele de bruiaj (zgomotele). 

Parcurgând această schemă, comunicarea îndeplineşte o serie de funcţii care 
acționează atât la nivel individual, cât şi la nivelul grupului căruia individul 


aparține. 


1.3. Funcţiile şi formele comunicării 
Prezentând anumite poziţii teoretice asupra funcțiilor comunicării, Luminiţa Iacob 
(1999, 17-18) realizează o comparaţie între două perspective: una instrumentală 
(Wackenheim, G., 1969) şi alta constructivistă (Ghiglone, R., 1986). Prima 
analizează cu predilecție funcțiile comunicării în cadrul grupului. Acestea au ca 
numitor comun faptul că privesc comunicarea ca instrument social care: "facilitează 
realizarea sarcinii şi asigură "locomoţia” grupului către obiectivul său", favorizează 
conexiunea grupului, protejează, uniformizează opiniile, "sparge gheaţa" şi creează 
ambianța; valorizează grupul: permite afirmarea originalității grupului; rezolvă 
problemele grupului, are rol terapeutic pentru grup, protejează grupul faţă de 
exterior; acționează ca factor de unitate socio-culturală pentru toate grupurile 
umane; facilitează grupului să devină cadrul de referinţă pentru individ. 

Perspectiva constructivistă susține faptul că omul care comunică nu este doar o 
oglindă care reflectă realitatea, ci este elevi însuşi constructorul realităţii sociale. 
Considerată fenomen de co-reconstrucţie socială, comunicarea îndeplineşte 
următoarele funcţii: construieşte universul de referinţă, construieşte universurile de 
relaționare cu alții şi cu "lumea pusă în scenă", se resituează continuu în spaţiul 
acestui joc constructiv. 

Reprezentând temelia ce susţine universul relaţional al individului comunicarea 
nuanțează posibilitățile de exprimare prin verbal, paraverbal şi nonverbal. Se 
distinge şi o altă distribuţie a formelor comunicării: interviul, comunicarea în 
grupurile mici şi comunicarea publică. În psihologia socială comunicarea este 
abordată pe două dimensiuni: comunicarea de masă, când informaţia este produsă 
de o singură sursă şi este transmisă unui public şi comunicarea interpersonală ce 


presupune contact direct între parteneri şi existenţa conexiunii inverse. 

Distincția comunicare verbală - comunicare nonverbală pe baza căreia vom 
analiza în continuare formele comunicării are rolul de a accentua importanţa atât a 
sistemului lingvistic, cât şi a multiplelor canale nonverbale. Delimitarea este 
realizată pentru a servi acestui scop, mesajele comunicaţionale construindu-se 


simultan atât prin cuvinte cât şi prin limbajul gesturilor. 


1.3.1. Comunicarea verbală 
Comunicarea verbală este cea mai studiată formă a comunicării umane, deşi, 
ontogenetic, apariția ei este cu mult devansată de celelalte două forme 
comunicative (Teodorescu, S., 1997). În cazul comunicării verbale, informaţia este 
codificată şi transmisă prin cuvânt şi prin tot ceea ce ţine de acesta sub aspect 
fonetic, lexical, morfo-sintactic. Se disting în cadrul comunicării verbale forma 
orală şi forma scrisă, iar în funcţie de acestea se utilizează canalul auditiv sau 
vizual. 

Comunicarea verbală permite formularea, înmagazinarea şi transmiterea unor 
conţinuturi foarte complexe (Iacob, L., 1998, 184). Competența lingvistică sau 
verbală este definită de Naom Chomsky (1975) ca acea aptitudine umană de a 
înţelege şi de a produce o infinitate de fraze plecând de la cunoaşterea unui număr 
mic de reguli şi de operaţii care relevă structura limbii. Astăzi, cercetările se 
orientează din ce în ce mai mult asupra comunicării orale, asupra "gramaticii 
oralului " sublinia Luminiţa Iacob (1998, 184) studiindu-se şi importanţa 
componentei nonverbale în cadrul comunicării. Competența comunicării sociale 
presupune împletirea armonioasă a capacităţii lingvistice cu semnificaţiile 
nonverbale şi contextuale. 

O formă răspândită de comunicare în activitatea profesională ca şi în situaţiile 
cotidiene ale existenţei umane este dialogul, ca schimb de replici, în cadrul căruia 
partenerii de relaţie transmit informaţii şi îşi exprimă personalitatea. Dialogul este 
forma în care se transpun reguli rituale ale comunicării care, în aprecierea lui 
Erving Goffman (1959/2003, 43), se concretizează într-un sistem de prescripţii 


proprii fiecărei culturi, într-un cod de conduită care reglează interacțiunile sociale. 

Corespondente comunicării verbale sunt regulile ce ţin de sistemul şi abilitatea 
lingvistică, însă dialogul acţionează şi o serie de reguli socioculturale de 
interacţiune. 

Comunicarea verbală se regăseşte şi în forma discuţiei ca sursă de informare, 
cadru de adresare a întrebărilor şi de receptare a feed-back-ului. Ca şi dialogul, 
discuţia valorifică instrumentele lingvistice ale comunicării, permite exprimarea 
concepţiilor, credințelor noastre, dezvăluirea de informaţii despre noi înşine, dar 
este indestructibil legată de semnificaţiile universului de discurs împărtăşit de 
interlocutori care se transmit prin context, prin stilul de exprimare abordat, prin 
tăcere, omisiuni, gestică, mimică etc. Preocupându-se de discuţia ca sursă de 
informare, ca instrument de persuasiune şi ca perspectivă, Steve Duck (1994/2000, 
22) subliniază că aceasta se serveşte la exprimarea conceptelor social-psihologice 
abstracte implicate în dezvăluirea de sine, în managementul impresiei, precum şi la 
crearea interdependenţei şi schimbului social. În cadrul discuţiilor oamenii vorbesc 
liber despre o multitudine de teme care dezvăluie preocupările, valorile şi 
atitudinile lor, râd, glumesc, sunt sobri, sau chiar se lamentează, îşi exprimă regrete 
sau intră în dispute. 

Încărcarea limbajului cu multitudinea de semnificaţii nonverbale şi 
interdependenţa acestora în construirea relațiilor sociale dotează fiecare individ cu 
o „cunoaştere enciclopedică” organizată în ceea ce priveşte pattern-urile de gândire 


specifică, de comportament şi de vorbire ale semenilor. 


1.3.2. Comunicarea nonverbală 
Foarte multe studii pun în discuţie raportul dintre comunicarea verbală şi 
comunicarea non-verbală. Aşa cum precizează Septimiu Chelcea (2004, 9), 
asemenea comunicării verbale, comunicarea nonverbală poate fi descrisă în 
termenii de emiţător, receptor, mesaj, canal de comunicare, efect, feedback şi 
context al actelor de comunicare. ‚Mesajul? are o semnificaţie care este 
„codificată” de către emiţător şi „decodificată” de către receptor. Utilizăm noţiunile 


de „cod”, „semn” şi „semnal” în accepțiunea dată de autor: termenul de „cod” 

desemnează un sistem de semne, semnale şi reguli de folosire a lor recunoscut şi 
împărtăşit de membrii unei culturi; termenul de „semnal” este asociat limbajului 
corpului şi se utilizează atunci când se doreşte desemnarea comportamentului 
nonverbal, iar cel de „semn” se utilizează pentru referiri la „somatotipuri, la 
artefacte sau la mirosul emanat de propriul corp” (Chelcea, S., 2004, 12). Ray 
Birdwhistell (1970 apud Chelea, S., 1998, 190) propune termenul de kinezică 
desemnând "studiul aspectelor comunicative ale mişcărilor corporale învăţate şi 
structurate ". 

Astfel, comunicarea se realizează şi prin semnale nonverbale, unele intenționate, 
altele spontane, cum ar fi: zâmbetul, înclinări ale capului, priviri încruntate, 
sprâncene ridicate, grimase. Aceste semnale nonverbale sunt numite sincronizare 
comunicativă şi joacă un rol important în exprimarea sensurilor în orice 
interacţiune didactică (Fontana, D., 1988, 259). Sincronizarea comunicativă indică 
faptul că persoana cu care vorbeşti ascultă răspunde şi oferă indicii prin aceste 
răspunsuri asupra a ceea ce se petrece în mintea sa. 

Dimensiunea nonverbală a comunicării este puternic implicată în construirea 
condiţiilor interacțiunii dintre două persoane — privirea, orientarea corpului, poziţia 
şi distanţa dintre parteneri sunt esenţiale în începerea susținerea şi finalizarea unei 
comunicări (lacob, L., 1998, 185). Allan Pease (1981/1997, 13) aduce în atenţie 
faptul că desluşirea limbajului nonverbal poate oferi informaţii noi ajutându-ne "să 
controlăm veridicitatea celor recepționate prin comunicarea verbală. Astfel, 
mesajele nonverbale tind să dezvăluie o multitudine de informaţii despre vorbitor, 
despre atitudinea şi sentimentele sale implicate in acel mesaj. La exprimarea 
acestora contribuie într-o mare măsură metacomunicarea şi paralimbajul. Expresiile 
feţei, tonul, etc. luate în considerare în interpretarea mesajelor transmise înainte şi 
după rostirea cuvintelor reprezintă metacomunicarea. Semnificaţii comunicative 
aparte se transmit şi prin elementele prozodice şi vocale ce însoțesc cuvântul, 
particularități de pronunție, intensitatea rostirii, ritm, intonaţie, pauză, acestea 


delimitând comunicarea paraverbală, așa cum specifică Luminiţa lacob (1998, 

185). O valoare comunicativă deosebită îl au limbajul tăcerii şi limbajul trupului, 
instrumente de comunicare foarte puternice care trebuie folosite cu abilitate. 

Prezentând toate aceste forme de comunicare, desprindem necesitatea însuşirii şi 
îmbunătăţirii tehnicilor de comunicare pentru a deveni sensibili la aspectele diverse 
ale relaţiilor umane în procesul de comunicare, pentru a ne dezvolta capacitatea de 
desluşire a sensurilor, de înţelegere, de ascultare şi de exprimare a gândurilor şi 
sentimentelor noastre. 

Scopul comunicării şi a dezvoltării strategiilor necesare pentru aceasta stă în 
relaţiile interumane şi de aceea comunicarea poate fi definită "drept sistemul de 
comportament integrat care calibrează, reglează, întreține şi prin urmare face 
posibile relaţiile între oameni" (Scheflen., A.E., 1999, 86). Definind comunicarea 
drept "un sistem de comportament integrat" care susține relaţiile interumane, Albert 
Scheflen afirmă că există numeroase moduri de a înregistra, reconstrui şi reprezenta 
structura comportamentului uman în cursul unei interacțiuni. El presupune că orice 
interacţiune posedă o anumită "ordine de zi ", un plan de organizare "interiorizat " 
într-o manieră sau alta de fiecare participant, plan ce poate fi descris prin 
observarea unui număr suficient de exemple ale interacțiunii în cauză. După ce sau 
examinat suficiente exemple ale aceleiaşi structuri comportamentale într-un tip dat 
de interacţiune din aceeaşi categorie culturală se poate reconstitui o hartă sau un 
program al acestei interacțiuni. Acest plan reprezintă maniera în care participanţii 
au învăţat să execute această interacțiune. Dacă se urmăreşte un individ din 
interacţiune în interacţiune se poate extrage un program care să-i descrie rolurile. 
Acest program ar reprezenta profilul său comportamental (Scheflen., A.E., 1999, 
74). 

Există şi un program al comportamentului comunicativ care este codificat, 
structurat şi poate fi învăţat şi dezvoltat. Se disting astfel, comportamentul vocal, 
kinetic, tactil, teritorial şi comportamentul vestimentar, cosmetic, ornamental etc. 


Prin aceste comportamente se transmit mesaje diferite. 

Membrii interacțiunii se integrează într-un anumit subgrup în raport cu ceea ce 
reprezintă conţinutul conversaţiei, într-un alt subgrup în plan kinetic şi în altul în 
planul atingerii fizice sau a jocurilor privirii. 

Existenţa acestei varietăți şi a numărului foarte mare de programe 
comportamentale susține posibilitatea şi necesitatea de învăţare şi de dezvoltare a 


respectivelor comportamente şi implicit a comportamentelor de comunicare. 


1.4. Condiţii de eficienţă ale comunicării educaţionale creative 
Comunicarea eficientă se realizează atunci când procesul determină atingerea 
finalităților urmărite în contextul adaptării (şcolare, profesionale, familiale ş.a.). 
Comunicarea eficientă se referă în special la comunicarea instrumentală, adică la 
comunicarea care priveşte realizarea unui scop bine definit, în situaţie psiho-tehnică 
(om-maşină), psihosocială (interpersonală, organizaţională) sau socială (între 
entități sociale). Comunicarea eficientă se concretizează în adaptare constructiv- 
creativă, realizabilă pe două căi calitativ diferite: confortabilă sau tensionată, după 
cum precizează Ursula $chiopu şi Emil Verza (1993, 36). Maria I. Carcea și 
Genoveva Farcaş (2008, 46), analizând condițiile comunicării educaţionale 
eficiente pentru studentul viitor inginer, descriu pe scala confortabil-tensionat o 
serie de tipuri de comunicare: 
° Comunicarea constructiv — creativă se finalizează într-o înnoire, 
o schimbare în sens pozitiv a participanților la procesul de comunicare, a 
mediului psiho-social sau cultural şi/sau a mediului fizic, concret. 
Comunicarea constructiv-creativă aduce noi cunoştinţe, soluții noi la 
probleme „vechi” sau probleme noi, noi competențe (capacități de acțiune), 
noi realizări materiale. Comunicare constructivă este învățarea sau studiul, 
inițierea sau îndrumarea, realizarea sau perfecționarea unei performanţe 
teoretice sau practice (inclusiv a celei de comunicare), dacă se finalizează cu 
achiziții în ceea ce priveşte dezvoltarea personalității: armonie, securitate, 


cultură (civică, ştiinţifică, tehnică, artistică). 

° Comunicarea confortabilă denumeşte procesul care generează 
pas cu pas efecte favorabile realizării scopului (îmbogăţeşte personalitatea 
partenerilor şi conduce la realizări valoroase) în condiții de co-evoluție 
armonioasă. 

° Comunicarea tensionată este o comunicarea în care blocajele, 
conflictul pot conduce la lezarea personalității, a intereselor individului sau 


a mediului în general. 


Comunicarea constructiv — creativă este puternic valorificată în context 


educațional, mai ales pentru îndeplinirea obiectivelor formative ale educației. 


Creativitatea este o sinteză a întregii personalități, comunicarea creativă fiind 


rezultanta interdependenţei dintre trăsăturile de personalitate şi gândirea divergentă. 


Profesorul ce realizează un management eficient al comunicării educaționale 


valorifică gândirea divergentă prin însuşirile sale: fluiditate, flexibilitate, 


originalitate, elaborare, sensibilitate la probleme şi redefinire (Guilford, J.P., 1959, 


143). 


Fluiditatea (Fd) — se referă la numărul de răspunsuri obținute în unitatea de 
timp şi la rapiditatea debitului asociativ; 

Flexibilitatea (Fx)- este aptitudinea de restructurare a traiectoriei gândirii în 
funcție de noile cerințe. Ea poate fi spontană, atunci când restructurarea 
apare ca urmare a inițiativei subiectului şi adaptativă, atunci când este 
dirijată; 

Originalitatea — este aptitudinea unui subiect de a da răspunsuri neobişnuite, 
inedite dar şi relevante. Pe lângă asta, răspunsurile trebuie să aibă o 
frecvenţă statistică redusă; pentru a se stabili dacă un răspuns este original 
se face prin prelucrare statistică sau prin aprecierea unor evaluatori. 
Elaborarea — este acţiunea de producere a unor soluţii inedite, ea presupune 
şi adăugarea unui număr mare de elemente, amănunte produsului ; 
Sensibilitatea la probleme — reprezintă abilitatea de a depista probleme acolo 


unde aparent nu există; 

e Redefinirea — reprezintă abilitatea de a folosi obiecte într-o modalitate 
neobişnuită, neuzuală. 

Gândirea convergentă, corelată gândirii divergente, constă în focusarea pe găsirea 
unui răspuns unic, la care se ajunge prin eliminarea treptată a celorlalte răspunsuri. 
Pornind de la rolul creativităţii ca aptitudine pedagogică (Munteanu, A., 1994, 90), 
se pot demarca o serie de factori ce stimulează dezvoltarea comunicării creative în 
mediul educaţional: condițiile sociale şi economice suportive dar care să și 
responsabilizeze; existenţa unor relații sociale de tip democratic; grad înalt de 
aspirație şi cultură a grupului; posibilitatea individului de a avea încredere în 
viitorul său; prezenţa libertății şi securităţii psihologice. 

"Comunicarea educațională sau pedagogică este cea care mijloceşte 
fenomenului educaţional în ansamblul său, indiferent de conținuturile, nivelurile, 
fenomenele sau parteneri implicaţi. Faţă de aceasta, comunicarea didactică apare ca 
formă particulară, obligatorie în vehicularea unor conţinuturi determinate, specifice 
unui act de învăţare sistematică, asistată" (Iacob, L., 1998, 181). Atât comunicarea 
educaţională cât şi cea didactică pot fi considerate ca fiind forme specializate ale 
acestui fenomen complex şi dinamic al comunicării umane. 

A fi profesor înseamnă a avea cunoştinţe de specialitate temeinice (premisă 
necesară, dar nu şi suficientă), dar capacitatea de a le "traduce" didactic sau, altfel 
spus, posibilitatea de a şti "ce?”, "câr?”, "cum?”, "când?”, "în ce fel?", "cu ce?", 
"cui ?", etc. oferi. 

Profesorul îi comunică elevului lecţii importante despre cum trebuie să 
relaționeze adecvat cu ceilalți. Această formare a elevului poate avea loc în cadrul 
unei lecţii formale, dar se va realiza într-o mai mare măsură în cadrul contactului 
zilnic dintre profesor şi elev, în discutarea subiectelor ştiinţifice ca şi a celor legate 


de artă, în activităţi extra-curriculare, la fel ca şi în cele stabilite în orar. 


1.5. Autocunoaştere şi stimă de sine 
Pornind de la principiile care asigură comunicarea eficientă, Maria I. Carcea și 


Genoveva Farcaș (2008, 46) elaborează o sinteză, considerăm că următoarele 

calităţi ale persoanei, în interpretări nuanţate, sunt necesare şi suficiente pentru o 
comunicare de bună calitate: aurocunoaşterea realistă, cunoaşterea realistă a 
celuilalt şi utilizarea conştientă a unor reguli şi tehnici de comunicare. 

Autocunoaşterea realistă înseamnă o suficientă şi bună cunoaştere a propriei 
persoane, estimarea obiectivă, dar optimistă a propriilor însuşiri de personalitate şi 
acceptarea acestora: trăsături temperamentale, aptitudini, capacităţi de acțiune, 
potenţial de dezvoltare (de schimbare, de învăţare), însuşiri atitudinale, valori şi 
interese autentice. Acceptarea propriei persoane, în dimensiunile reale ale 
însuşirilor, capacităţilor şi a valorii proprii, reprezintă sursă de dezvoltare a 
concepției de sine, componentă a stimei de sine. Opusul autocunoaşterii realiste 
este autocunoaşterea nerealistă, care se poate manifesta în sub- sau supraevaluare a 
propriei persoane. Autocunoaşterea se realizează în timp prin raportare la sine şi la 
ceilalți în situaţii relevante pentru contextul comunicării; ea poate evolua de la o 
insuficientă cunoaştere de sine — o persoană aflată într-o ipostază nouă, un rol nou 
sau o nouă situaţie — atât către autocunoaştere realistă cât şi către una nerealistă. 

Cunoaşterea realistă a celuilalt înseamnă o suficientă şi bună cunoaştere a 
altuia sub aspectele menţionate la autocunoaştere, cărora li se adaugă şi cunoaşterea 
părerii celuilalt despre propria persoană. Opusul cunoaşterii realiste a celuilalt este 
cunoaşterea nerealistă a celuilalt, care se poate manifesta în sub- sau supraevaluarea 
persoanei respective sub diferite aspecte. 

Așadar, construirea unei imagini de sine are la bază atât percepţia de sine cât 
şi percepţia socială. În percepţia propriei personalităţi putem vorbi de o dualitate, 
omul fiind capabil de o dublă cunoaștere: una prin care el sesizează propriile 
gânduri, sentimente, senzaţii, a doua prin care se vede pe sine trăind şi acționând 
aşa cum îi vede trăind şi acționând pe ceilalți. 

Prin percepția socială individul ajunge să îşi formeze o imagine despre sine și 
în același timp îşi conturează impresii și aprecieri despre ceilalți. din perspectiva 
psihologiei sociale, stima de sine ocupă un loc deosebit alături de concepţia de sine 


în structura Eului social. Stima de sine este o componentă complexă a eului ce se 

bazează pe sentimentul intim al propriei valori corelat cu concepția despre sine, 
încredere în forţele proprii, convingerea omului că merită să fie fericit. 

Susținerea parentală, în formarea unei bune stime de sine este foarte 
importantă, deoarece copilul se hrăneşte cu dragostea primită de la părinţii săi. De 
asemenea, şcolarizarea şi modul în care copilul percepe schimbarea din momentul 
începutului școlarizării influențează atât nivelul cât şi stabilitatea stimei de sine. 

Mariana Caluschi (2001, 104) descrie cele trei componente ale stimei de sine: 
concepția despre sine, încrederea în sine şi iubirea de sine. 

a Concepţia despre sine este tonalitatea afectivă care însoţeşte imaginea de 
sine ceea ce conferă stimei de sine, o funcție dinamogenă şi reglatorie a 
comportamentului individului în diferite situaţii și roluri. 

a Încrederea în sine reprezintă sentimentul de încredere în raport cu 
propria capacitate de a gândi și a acționa, de a face faţă evenimentelor și 
provocărilor vieţii, de a alege şi a lua decizii pe baza propriilor capacităţi şi însuşiri 
psihofizice. În timp, acest sentiment devine convingere (formă motivaţională) şi 
chiar însușire caracterială ce poate lua formele de încredere de nivel înalt sau de 
nivel scăzut (neîncredere în sine). Această componentă a stimei de sine se află sub 
influența educației familiale şi a balanței succes-eşec. 

a Iubirea de sine reprezintă, apreciază psihologii, elementul de bază în 
structurarea stimei de sine. Iubirea de sine este sentimentul de dragoste de sine 
necondiționată, o experienţă intimă ce evoluează din instinct și trebuinţele de bază 
sălăşluind în adâncul ființei. Din iubirea de sine apar resurse pentru a rezista şi a 
face față eșecurilor şi insucceselor. De asemenea, iubirea de sine depinde în mare 
parte de dragostea pe care familia o împărtăşeşte copiilor şi de respectarea 
drepturilor familiale ce le este insuflată copiilor prin model comportamental 
parental şi prin strategii asertive de afirmare de sine. 

Conceptul de Eu are la bază "molecule cognitive” (Markus, H.R., 1977, 65) ce 
reprezintă scheme de sine credinţe despre sine care ghidează procesarea 
informațiilor relevante despre sine. Multitudinea rolurilor pe care individul le 


îndeplineşte în context social au la bază scheme de sine integrate conștiinței de sine 

şi care devin posibile datorită procesului de comunicare cu sine și cu alții: 
introspecție, autopercepţie, memorie autobiografică, interacțiune şi comparaţie cu 


semenii. 

CAPITOLUL II 
ASERTIVITATEA CA INSTRUMENT AL COMUNICĂRII 
EDUCAŢIONALE 


II.1. Repere generale asupra asertivităţii 

Mi-am focalizat interesul asupra acestei componente a competenţei sociale, 
asertivitatea, deoarece consider că este esenţială atât în formarea personalităţii 
individului şi în obţinerea armoniei şi satisfacţiei în activitatea profesională şi în 
viaţă în general, cât şi în stabilirea relaţiilor interumane. 

Formarea şi dezvoltarea asertivităţii este de importanţă deosebită la studenţii 
viitoare cadre didactice, studierea acestei competenţe fiind cu atât mai necesară cu 
cât rămâne un domeniu mai puţin cercetat la noi şi care face mai rar obiectul 
antrenamentelor de dezvoltare în programele postuniversitare. 

Preluând afirmaţia lui Charly Cungi (1996/1999, 9), putem spune că această 
lucrare a fost scrisă "pentru timizii care nu îndrăznesc destul, pentru agresivii care 
îndrăznesc prea mult şi pentru orice persoană care la un moment dat, a îndrăznit 
prea mult sau n-a îndrăznit destul." "A te afirma înseamnă a şti fără prea multe 
emoţii, să ceri sau să refuzi, să intri în conversaţie şi să-ţi verbalizezi ideile şi 
sentimentele atunci când este necesar, păstrând (sau ameliorând) relația cu 
interlocutorul " (Cungi, C., 1996/ 1999, 9). 

Arnold A. Lazarus (1973, 697 apud Chelcea, S., 1998, 125) analizează 
asertivitatea şi o defineşte ca fiind capacitatea de a-i influenţa pe alţii, iar Helena 
Cornelius şi Shoshana Faire (1996, 93) consideră asertivitatea ca acea opţiune a 
individului în comunicare ce îl ajută să îşi susțină poziţia fără a blama sau fără a 
trata cealaltă persoană ca pe un adversar. Robert E. Alberti şi Michael M. 
Emmons (1974 apud Cottreaux, J., 1999, 99) definesc comportamentul asertiv ca 
fiind „comportament ce permite unei persoane atingerea intereselor personale, 
apărarea propriului punct de vedere fără anxietate exagerată, exprimarea sinceră a 
sentimentelor, apărarea propriilor drepturi fără a le încălca pe ale altora”. Este deci, 


o „concepție democratică” asupra relaţiilor interumane. Caracteristicile esențiale 

ale asertivității sunt surprinse şi de John Agada, Kenneth A. Weaver, Prasad 
Kantamneni şi Janice Stalling (1994, 1) în următoarea definiție, ce îşi recunoaște 
rădăcinile în studii şi cercetări anterioare (Bakker, C.B. şi Bakker-Rabdau, M.K., 
1973, Phelps, S. şi Austin, N., 1987): promovează comportamente pozitive, directe, 
amabile şi orientate spre scop, în timp ce maximizează puterea şi eficienţa 
interacțiunilor sociale. Toate aceste achiziții sunt posibile prin rezolvarea de 
probleme şi rezolvarea conflictelor, prin auto-actualizare şi imagine de sine 
pozitivă. 

Asertivitatea a fost introdusă de unii specialişti în terapia comportamentală, 
fiind preluată apoi şi utilizată în relațiile de muncă, în tehnicile comerciale, în 
învățământ şi în pedagogie. Unele studii ştiinţifice au demonstrat marea eficienţă a 
exersării asertivităţii şi impactul favorabil asupra persoanelor în toate domeniile 
vieţii lor. 

Astfel, considerăm că această componentă a competenţei sociale ar putea face 
parte din educaţia de bază, începând dacă nu din copilărie, atunci măcar din 
adolescenţă. 

În sprijinul acestei idei vine aprecierea lui Alfred Adler (1991, 76) că aspiraţia 
de a te pune în valoare se manifestă încă din primele zile de viaţă şi se constituie ca 
un puternic factor psihologic ce influenţează procesul actualizări de sine. Adler 
leagă aspiraţia de a te pune în valoare de manifestarea sentimentului de inferioritate 
şi insecuritate, considerând-o ca principală modalitate de atingere a superiorității. 

Prin studiul biografiilor unor inventatori şi convorbirile biografice cu peste 300 
de tineri, Marina Caluschi a relevat trăirea de către o parte dintre ei a unor 
adevărate stări de handicap situaţional datorat lipsei competenţelor de a se 
manifesta şi de a se afirma în anumite momente (1996, 38-43). Pentru actualizare şi 
afirmare de sine, autoarea propune în lucrarea citată mai sus un program denumit 
"Arta de a te impune prin creativitate". Este adevărat că în multe situații oamenii 
simt inabilitatea de a se afirma, de a-şi susține punctul de vedere, de a-şi apăra 
drepturile, de a-şi expune nemulţumirile etc. Atunci când copiii interacționează cu 


adulţii, şi în special cu adulți care au autoritate asupra lor există riscul de a fi 

dezaprobaţi pentru intervenţia lor. În funcţie de situaţie, această intervenţie poate fi 
etichetată ca impoliteţe, sfidare (Fontana D., 1981/1988, 289). Dar dacă vom 
considera afirmarea de sine ca având valoare în contextul potrivit şi ca fiind un 
aspect important al independenţei, încrederii în sine, stimei de sine şi al eficienţei 
sociale, atunci copiii trebuie să fie îndrumați cum să dezvolte afirmarea de sine şi 
cum să decidă când este momentul potrivit de a o manifesta. 

Tot David Fontana este de părere că dacă se induce copiilor sentimentul de 
vinovăţie doar pentru faptul că doresc să se afirme (expresia "taci, că eşti mic şi 
prost"), atunci ei rămân cu sentimentul că nu au nici un drept la propriile puncte de 
vedere sau la propriul spaţiu social. Astfel, se poate ajunge la inabilitatea de a 
susține propriile păreri sau chiar la inabilitatea de a avea o imagine pozitivă despre 
sine. 

Considerând asertivitatea socială ca una dintre cele mai importante variabile ale 
competenţei sociale, următorul pas este identificarea condiţiilor pe care le 


presupune şi conturarea rolului asertivităţii în comportamentul social. 


Asertivitate, agresivitate, manipulare 

Asertivitatea înseamnă siguranță de sine, satisfacţie de sine şi presupune a 
veghea atât la împlinirea intereselor proprii, cât şi ale celorlalţi. Înseamnă încredere 
crescută în forțele proprii, susținerea şi evaluarea propriilor păreri (Fleming, J., 
1997/1998, 7). 

Aceleaşi idei se regăsesc sub forma a şapte mesaje principale ce rezumă 
asertivitatea la Charly Cungi (1996/1999, 1): Câştigarea respectului celorlalți, 
afirmarea drepturilor, a nu căuta întotdeauna acceptarea din partea celorlalţi, 
păstrarea unei imagini pozitive despre sine, lupta contra depresiei, înfruntarea 
celorlalți, nu contează eşecul, importantă este afirmarea. 

Pentru o definire mai exactă a asertivităţii trebuie păstraţi în vedere trei factori: 
descrierea comportamentului verbal şi nonverbal, intenţia subiectului şi contextul 
social în care se manifestă comportamentul. Asertivitatea nu trebuie înţeleasă ca 


transformarea unei persoane timide într-o persoană permanent agresivă, 

egocentrică, ci posibilitatea de a stabili contacte sociale satisfăcătoare (Cungi, C., 
1996/1999). Asertivitatea se opune agresivităţii, dar şi comportamentului pasiv. 
Asertivitatea nu înseamnă renunțare şi nici lipsă de combativitate. Răspunsul 
asertiv presupune alegere conştientă, decizie clară, flexibilitate, curaj şi încredere în 
procesul comunicării. Pe măsură ce se conştientizează într-un grad mai mare 
pattern-urile proprii de comunicare, se poate analiza opţiunea pentru un 
comportament asertiv sau non-asertiv (Cornelius H. şi Faire S., 1996, 93). 


Asertivitatea nu presupune: 


COMPORTAMENT AGRESIV COMPORTAMENT PASIV 
A-i ataca pe ceilalţi Dorinţa de a fi permanent pe placul 
A câştiga prin impunere cu forța celorlalţi 
A ignora dorinţele celorlalți Incapacitatea de a spune "nu" 
Pierderea autocontrolului Găsirea unor scuze pentru acţiunile 
întreprinse 
Credinţa că ceilalți au întotdeauna 
dreptate 
Neexprimarea sentimentelor 


Tabel nr. 1. Tabel comparativ comportament pasiv — comportament agresiv 


Această paralelă între comportamentele non-asertive realizată de James 
Fleming (1997/1998, 14-15) dă posibilitatea evidenţierii celei de-a treia opţiuni. 
Asertivitatea exprimată prin aserțiunea "Eu" contribuie la menţinerea poziţiei şi a 
propriului punct de vedere fără a ataca cealaltă persoană (Cornelius H. şi Faire S., 
1996, 93-104). Aserţiunea "Eu" presupune o clarificare şi este un început al 
conversaţiei, nu o concluzie. Este un deschizător al comunicării ce permite 
exprimarea sentimentelor în legătură cu un eveniment, fără a blama şi fără a cere 


celeilalte persoane să se schimbe. 

Aserţiunea permite exprimarea sentimentelor şi a nevoilor personale într-o 
manieră constructivă, ducând la o mai mare eficienţă în muncă şi în relaţiile cu 
ceilalți. Asertivitatea oferă indivizilor posibilitatea ca viaţa lor să aibă o mai mare 
parte de influenţă, un mai mare impact asupra celorlalţi şi să-şi organizeze mai bine 


propria viaţă. 


Locul asertivităţii în dinamica influenţei sociale 

Opţiunea individului pentru asertivitate se situează în cadrul influenţei sociale 
în zona rezistenţei la influență, între independenţă şi sfidare. Zona suportării 
influenţei în continuumul influenţei sociale cuprinde obedienţa, complezenţa şi 


conformitatea (Brehm, S.S. şi Kassin, M.S., 1990, 392) (v. fig.1). 


Suportarea Rezistenţa la 


Obedienţă  Complezenţă Conformitate Independenţă  Asertivitate Sfidare 


Fie. nr. 1- Continuum-ul influentei sociale 


Brehm, S.S. şi Kassin, M.S., 1990, 392 


Folosind termenul de influenţă socială, ne referim la modul în care oamenii sunt 
influenţaţi de presiunea reală sau imaginară exercitată de alți oameni (Kiesler, C.A 
şi Kiesler, S.B., 1969, 548 apud Brehm, S.S. şi Kassin, M.S., 1990). Astfel, 
indivizii se pot conforma sau pot fi independenţi unii faţă de alţii, pot fi concilianți 
cu anumite cereri, solicitări sau pot răspunde asertiv şi se pot supune autorităţii sau 
se pot opune acesteia într-un activitatea de sfidare. Pentru adoptarea 
comportamentului asertiv şi rezistenţă la presiunea complezenţei, autorii citați mai 
sus recomandă ca necesare păstrarea vigilenţei pentru recunoaşterea "cererilor 


capcană" şi a încercărilor de manipulare. 

II.2. Sfera asertivităţii 

Având la bază precizările anterioare referitoare la asertivitatea, s-au desprins din 
literatura de specialitate (Fontana, D., 1981/1988, Moscovici, S., 1994/1998 ; 
Chelcea, S., 1998) o serie de abilităţi de care individul trebuie să dispună şi care 


conturează sfera asertivităţii. 


Abilităţi şi atitudini componente ale asertivităţii 
Abilităţile şi atitudinile ce alcătuiesc această sferă şi intră în componenţa 
asertivităţii sunt: 

e  Aspune "nu" atunci când situaţia o cere 

e  Avansarea cererii ca un favor 

e Exprimarea sentimentelor pozitive şi negative 

e Iniţierea şi susţinerea unei conversații 

e Manifestarea puterii de convingere 

e Atitudinea de afirmare a propriilor drepturi 

e Atitudinea dea susţine drepturile cuiva neprivilegiat 

e Atitudinea de apărarea propriilor drepturi fără a le încălca pe ale altora 

e Exprimarea şi susținerea propriului punct de vedere 

e Asumarea responsabilităţii 

e  Anticiparea şi pregătirea succesului social 

e — Stima de sine şi dorinţa de afirmare 

Se evidenţiază prin aceste atitudini pe care individul trebuie să le manifeste că 
asertivitatea ţine de exprimarea şi clarificarea propriilor puncte de vedere, 
autoapreciere şi înseamnă a te face ascultat. Între a fi pasiv şi agresiv, asertivitatea 
presupune negocierea cu ceilalți şi implică păstrarea verticalităţii, a echilibrului, 
respectând în acelaşi timp dorinţele şi drepturile celorlalți. 
Aşa cum arată atât literatura de specialitate, cât şi practica a spune "nu" unei 

solicitări venite din partea unei persoane este o dificultate frecvent întâlnită în 


rândul populaţiei generale. Este întâlnită, de asemenea, şi situaţia în care refuzul 

apare ca o reacţie agresivă ce nu ţine cont de sentimentele celuilalt. Pentru a evita 
cele două variante care nu favorizează relaţiile interumane, este indicat ca refuzul 
cererii adresate să denote siguranţă de sine, implicând respectarea propriilor dorințe 
şi excluzând intenția de a obţine doar o victorie personală. James Fleming 
(1997/1998, 57) oferă trei principii ce trebuie respectate pentru ca refuzul unei 
cereri să se exprime asertiv: onestitatea faţă de ceilalți şi mai ales faţă de propria 
persoană, respectul de sine şi conştiinţa că drepturile proprii sunt la fel de 
importante ca şi ale celorlalți, a comunica cu ceilalți şi a avea capacitatea de a 
împărtăşi motivele propriului refuz. 

Exprimarea având la bază respectul de sine este implicată şi în a face cereri sau 
a solicita ajutor. Formularea pozitivă a cererii, înţelegerea poziţiei abordate de 
celălalt, exprimarea deschisă a sentimentelor şi afirmarea de sine sunt elemente 
care asigură succesul în avansarea unei cereri. Astfel de abilităţi cum sunt: a spune 
"nu", a cere o favoare, a cere scuze, a justifica o greşeală, atitudinea faţă de critică 
solicită însuşirea şi exersarea abilităţilor de comunicare. După cum susţine David 
Fontana (1981/1988, 290) comunicarea facilitează în cadrul interacțiunii 
interpersonale şi exprimarea sentimentelor proprii şi recunoaşterea sentimentelor 
celorlalți. Atât la copii cât şi la adolescenţi, atât la elevi cât şi la profesori este 
necesară stimularea eliberării sentimentelor, fie ele pozitive sau negative. 
Dificultăţile ce intervin în această direcție sunt legate atât de sentimentele negative 
cât şi de cele pozitive. Aducerea la cunoştinţa celorlalți a sentimentelor negative pe 
care le provoacă poate isca un conflict, astfel încât multe persoane, evitând 
discuţiile în contradictoriu, îşi reprimă sentimentele. În acest caz, soluţia de mijloc, 
care să înlăture şi nesiguranța şi pasivitatea, dar şi aroganţa şi agresivitatea este 
recunoaşterea deschisă a comportamentului ce produce nemulţumirea şi încercarea 
de a găsi modalităţi de rezolvare a situaţiei. 

Dificultatea în exprimarea emoţiilor pozitive este asociată de către Fontana 
(1981/1988, 294) cu căldura socială. Conform opiniei autorului, căldura socială ia 
forma afecțiunii, a simpatiei sau a împărtăşirii bucuriei. Modul jenat în care adulții 


răspund uneori la astfel de expresii îi convinge pe copii să-şi ascundă sentimentele 

de căldură şi deschidere, reducându-le spontaneitatea, ei evitând să arate atracţia 
faţă de cineva, evitând să exprime regretul sau compasiunea. 

Pentru a contracara efectele negative ce derivă din aceste deficienţe în abilităţile 
implicate de asertivitate, cadrele didactice trebuie să intervină acordând sprijin 
elevilor în recunoaşterea propriilor sentimente şi a sentimentelor celorlalţi. În acest 
fel elevii pot fi determinaţi să privească mai atent propriul lor comportament, să 
aleagă cuvintele şi acţiunile potrivite pentru a-şi transmite emoţiile şi pot decide 
asupra modului de a răspunde sentimentelor celorlalţi. 

Dezvăluirea sentimentelor se realizează prin intermediul comunicării în cadrul 
conversaţiilor şi a discuţiilor obişnuite pe care le întreţinem cu ceilalți. Astfel, 
asertivitatea implică şi abilitatea de a iniţia, continua şi finaliza o conversaţie 
utilizând strategii de menţinere a cursivităţii discuţiei şi a interesului partenerului. 
Mai mult decât atât, asertivitatea presupune şi susţinerea propriilor opinii care, 
îmbinată cu strategiile comunicării şi cele ale afirmării de sine, consolidează 
capacitatea de a-l convinge pe celălalt (de a-l influenţa). 

Comportamentul asertiv se concretizează în capacitatea şi abilitatea de 
exprimare a opiniilor personale, în puterea de convingere, dar şi în capacitatea de a- 
ți face respectate drepturile. Este foarte importantă cunoaşterea drepturilor pe care 
omul le are, susţinerea acestor drepturi fără însă a le încălca pe ale altora, precum şi 
curajul de a susţine drepturile cuiva neprivilegiat. James Fleming, în lucrarea sa 
"Become Assertive!" (trad. "Cum să devii sigur pe tine", 1997/1998, 21-22) 
vorbeşte despre dreptul de a avea drepturi şi despre modalităţi de revendicare a 
acestora. El prezintă câteva drepturi de bază pe care fiecare om ar trebui să le aibă: 
dreptul de a te face auzit; dreptul de a fi respectat ca persoană şi de a ţi se respecta 
opiniile; dreptul de a cere ceea ce vrei şi de a lua decizii; dreptul de a face greşeli; 
dreptul de a beneficia de o judecată corectă; dreptul de a nu fi pus la presiuni 
psihice, abuzat sau minimalizat; dreptul de a decide asupra responsabilităţii pentru 
problemele altora. 

Asumarea şi susținerea drepturilor de a acţiona după propria dorinţă, fără a-i 


răni pe ceilalţi şi de a fi mai deschis şi mai cinstit faţă de ceilalţi dau siguranţa de 

sine, ceea ce oferă o mai mare libertate şi satisfacție în legătură cu propria persoană 
şi cu ceilalți. Apărarea, recunoaşterea şi revendicarea propriilor drepturi, acceptarea 
responsabilităţilor şi respectarea nevoilor celorlalți corelate cu dorinţa de afirmare 
şi pregătirea succesului social sunt componente foarte importante ale sferei 


asertivităţii. 


II.3. Eul social şi asertivitatea 

Comportamentul asertiv depinde în mare măsură şi de aspectele sinelui social care 
oferă individului un sens şi o semnificaţie a vieţii şi conştiinţa propriei identități. În 
opinia autorilor Sharon S. Brehm şi Saul M. Kassin (1990, 47) conceptul de sine 
este suma tuturor credințelor individului asupra propriilor atribute. În componenţa 
sinelui social sunt integrate, astfel, componenta cognitivă, componenta afectivă şi 
componenta comportamentală. Sinele cognitiv explică modul în care înţeleg 
oamenii propriile acţiuni, emoţii şi motivații. Componenta afectivă este stima de 
sine care se referă la autoevaluarea pozitivă şi negativă a persoanei. 
Autoprezentarea este cea de-a treia componentă a sinelui social şi presupune 
manifestarea comportamentală a sinelui şi se referă la strategiile pe care oamenii le 
utilizează pentru a-şi crea imaginea în faţa celorlalţi. Dintre componentele acestei 
structuri complexe a sinelui ne vom opri şi asupra autoprezentării - componenta 
comportamentală a Eului social de care depinde în mare măsură manifestarea 
asertivităţii. 

Din această perspectivă, consecinţele stimei de sine, a autoevaluărilor 
influenţează considerabil modul de abordare a situaţiilor interacţionale zilnice ale 
indivizilor. Deşi unii oameni au o imagine pozitivă despre sine, uneori pot interveni 
perioade de îndoială care atrag sentimentul de neputinţă şi incompetenţă. 
Persoanele care gândesc pozitiv despre sine sunt, în general, apreciază autorii citați 
mai sus, fericiți, satisfăcuţi şi au succes în adaptarea la situaţii stresante. Prin 
contrast, cei care se evaluează în termeni negativi sunt anxioşi, deprimaţi, pesimişti 
şi predispuşi eșecului. O parte a acestei probleme o reprezintă atitudinea de 


înfrângere care poate închide persoana în cercul vicios al stimei de sine. Anticipând 

eşecul, persoanele cu stimă de sine scăzută sunt anxioase şi depun un efort minim 
în abordarea provocărilor vieţii. 

Din această prezentare, se reliefează nevoia de cultivare şi creştere a stimei de 
sine, nevoie care, odată satisfăcută, determină manifestarea asertivităţii şi a 
competenţei sociale. 

Aşa cum am menţionat anterior, un alt element cu o mare valoare în afirmarea 
de sine şi asertivitate este autoprezentarea. Autoprezentarea utilizează două 
strategii: agreabilitatea şi autopromovarea care urmăresc aprecierea competenţei 
unei persoane, recunoaşterea cunoştinţelor, resurselor, rolului şi statusului 
persoanei. Prin autoprezentare oferim informaţii celorlalți, care le vor influenţa 
reacţiile. Eileen Gambrill (1984, 107) atrage atenţia asupra mesajelor pe care le 
transmitem în autoprezentare prin gesturi, expresii faciale şi postură, deci prin 
comportamentul nonverbal. Şi acesta contribuie la realizarea distincţiei dintre 
asertiv şi non-asertiv. Astfel, contactul vizual, expresia facială, poziţia corpului, 
apariția fizică, gestica mişcările capului, zâmbetul, toate alcătuiesc o structură 
complet diferită la persoanele care posedă abilităţile necesare, decât la cele la care 
sunt slab dezvoltate. 

La abilitățile incluse asertivităţii, Nicky Stanton (1995, 9) adaugă şi alte 
caracteristici ale comunicării verbale şi nonverbale. Acestea sunt: claritatea şi 
acurateţea exprimării, naturaleţea, atitudinea relaxată şi sinceră, calităţi vocale, 
înălțimea, intensitatea şi volumul vocii, dicţia şi accentul, viteza vorbirii, 
expresivitatea discursului sau a relatării, pauza utilizată suficient etc. 

Aceste comportamente verbale şi nonverbale se regăsesc în fiecare "punct al 
sferei" asertivităţii susţinând toate abilităţile componente. 

Încercând să schițăm o imagine de ansamblu a tuturor acestor repere teoretice, 
sintetizând opiniile diverșilor autori citați, putem creiona o listă de avantaje ale 
însuşirii asertivităţii. A fi asertiv înseamnă să fii: mai eficient în muncă şi mai bun 
în relaţiile cu ceilalţi, mai relaxat şi mai încrezător în forţele proprii, mai deschis 
comunicării şi negocierii, mai atent cu nevoile şi drepturile celorlalţi, mai eficient 


în abordarea situaţiilor dificile, mai bun în ce priveşte delegarea autorităţii şi 

capabil de a spune "nu" atunci când este necesar, mai liber în exprimarea propriilor 
sentimente, mai conştient de drepturile, dar şi de responsabilităţile personale, mai 
abil în a conversa, a convinge şi a obţine, în relație cu ceilalţi, succesul şi eficienţa 
socială 

Se întâmplă frecvent, însă, ca spectrul vieţii relaționale să fie afectat de 
deficienţe în sfera asertivităţii. De aceste deficienţe şi blocaje ne-am ocupat în 


următorul subcapitol al acestei lucrări. 


II.4. Blocaje în sfera asertivităţii 
Lipsa competenţei sociale şi în special a asertivităţii poate fi întâlnită în diverse 
situaţii sociale, în relaţiile dintre părinte-copil, profesor-elev, şef-angajat, angajat- 
colegi de serviciu. Dezvoltarea insuficientă a abilităţilor care se manifestă în relaţia 
socială este subordonată de Charly Cungi (1996/1999, 1) conceptului de anxietate 
socială. Acest concept defineşte "teama resimţită în situaţiile relaţionale" care apare 
uneori în cadrul individual, alteori în activitatea desfăşurată la nivelul grupului. 
Anxietatea apare atunci când individul îşi analizează acţiunile, acţiuni ce pot fi 
observate fie de către el însuşi, fie de către ceilalți. Aceasta înseamnă teama de a nu 
fi ridicol, persoanele anxioase acordând o mare importanță privirii şi opiniei 
celorlalți despre ei şi despre comportamentul lor. Anxietatea socială se manifestă şi 
prin timiditate, ezitarea în inițierea unei conversații, evitarea vorbirii în public, 
sentimentul incomodităţii în prezenţa altor persoane, neîncrederea în valoarea 
ideilor proprii şi sentimentul inutilităţii exprimării lor. La teama de ridicol şi de 
părerea celorlalți se adaugă teama de a nu deranja, invocată pentru a nu cere şi a nu 
refuza, pentru a nu intra în conversaţie şi pentru a nu întâlni persoane străine. 
Teama de eşec şi de greşeală, neacceptarea învăţării din încercări şi erori conduce, 
de asemenea, la un comportament inhibat. Absența asertivităţii se exteriorizează, 
deci, printr-un comportament inhibat, dar şi printr-un comportament agresiv sau 
prin alternanţa lor. Abordarea unei atitudini superioare, de dominare sau sesizarea 
încercării de manipulare, degradează relaţia cu ceilalți şi poate reduce calitatea 


rezultatelor profesionale. 

Afirmarea tuturor abilităţilor acestei competenţe, asertivitatea, poate fi 
influenţată şi de blocaje ale comunicării şi empatiei. Din studiile întreprinse pe 
această temă (Stanton, N., 1995, Gambrill, E., 1984, Acland, F.A., 1997/1998) se 
pot identifica o serie de factori care blochează manifestarea comportamentului 
social eficient: 

Diferențe de percepţie. Oamenii care nu sunt foarte eficienţi în anumite situaţii 
sociale fac adesea erori în perceperea celorlalți. Astfel, persoane de diferite vârste, 
naționalități, culturi, educaţie, ocupaţie, sex, temperament etc. vor avea alte 
percepții şi vor recepta situaţiile în mod diferit. Diferenţele de percepţie sunt 
deseori numai rădăcina multor alte blocaje ale asertivităţii. 

Interpretarea. Este utilă perceperea corectă a comportamentului altora şi în 
acelaşi timp este necesară şi o interpretare corectă a acestuia. Acurateţea percepţiei 
şi interpretării este dependentă de cunoaşterea limbajului, valorilor, rolurilor şi 
regulilor folosite de ceilalți în situaţii particulare. Interacțiunea socială presupune 
permanent luarea deciziilor, decizii care sunt influențate de rezultatele activităţii 
noastre trecute. 

Dificultăţi de exprimare. Dificultatea de a găsi cuvintele potrivite pentru a 
exprima ideile este o barieră în comunicare şi afirmarea de sine. 

Inabilitatea de preluare a rolului celorlalți constituie un factor ce influenţează 
negativ atât procesul de comunicare, cât şi cel de empatizare prin perceperea 
inadecvată a punctului de vedere al celorlalți şi a reacțiilor lor. Cei care nu dispun 
de aceste abilități de afirmare prin utilizarea unui stil empatic sunt mai puţin 
eficienţi în realizarea sarcinilor lor. 

Ameliorarea acestor comportamente deficitare şi adoptarea unei maniere 
adecvate de a acţiona în vederea menţinerii unei relaţii optime cu ceilalți se 
realizează prin achiziția treptată a ansamblului de abilități ce compun sfera 
asertivităţii. Contextul în care trebuie să aibă loc învăţarea acestor abilităţi este cel 
familial sau cel didactic, fie în activitatea pedagogică în fiecare moment al 


desfăşurării ei, fie prin intermediul unor antrenamente în asertivitate. In continuare 

ne vom referi asupra modalităţilor de manifestare a asertivităţii în activitatea 


didactică. 


II.5. Tehnici de stimulare a asertivităţii 

Tehnicile de stimulare a asertivităţii se axează pe atenuarea manifestărilor anxioase 
şi pe însuşirea comportamentelor de comunicare şi punere în valoare a propriei 
persoane putându-se realiza atât in grup cât şi individual. Ansamblul de tehnici şi 
strategii ce contribuie la impunerea printr-un comportament asertiv deţine atât 
tehnici specifice asertivităţii cât şi tehnici utilizate în comunicare sau în dezvoltarea 
empatiei. Acestea diminuează blocajele ce intervin în relaţionare şi mijlocesc 
atingerea competenţei. Preluând, în scopul structurării asertivităţii, tehnici ale 
comunicării se asigură aspectele de corelare dintre parteneri. În acest context, 
Rodica M. Cândea şi Dumitru Cândea (1998, 14) acordă un rol important 
comunicării suportive, şi comunicării empatice. Ca strategie a asertivităţii sociale, 
comunicarea suportivă are ca scop crearea relaţiei pozitive de comunicare, ca o 
condiţie necesară a eficienţei şi eficacităţii sociale. O altă condiţie necesară pentru 
pregătirea succesului social şi implementarea schimbării este comunicarea 
empatică. Aceasta " are ca scop înţelegerea interlocutorului, adoptarea cadrului său 
de referinţă pentru a vedea lucrurile prin prisma sa", precizează autorii citați mai 
sus. Referindu-se de asemenea la comunicarea de tip empatic, Stroe Marcus şi 
Ștefana Săvean (1994, 39) afirmă că aceasta are un caracter activ şi unul interactiv 
reliefându-se de aici legăturile sale cu comportamentul cooperant, cu cel predictiv 
şi cu acomodarea la partener. Adaptarea şi cooperarea cu celălalt se subsumează 
comunicării suportive alături de oferirea unui sfat, a îndrumărilor. Încercând să 
oferim o paletă diversificată şi detaliată de strategii ale afirmării sociale trebuie să 
ne referim şi la instrumentele pe care le foloseşte la rândul ei, comunicarea 
suportivă. Aceasta se concretizează în respectarea câtorva reguli (Cândea, R.M. şi 
Cândea, D., 1998, 15-16): "Atacarea" problemei şi nu a persoanei; exprimarea 
descriptivă şi evaluativă; referire la specific, concret şi nu la global, general; 


validarea interlocutorului - recunoaşterea importanţei lui ca individ, indiferent de 

opiniile pe care le exprimă sau de sistemul său de valori; congruenţa în 
comportamentele de comunicare; asigurarea continuității în procesul de 
comunicare, asumarea răspunderii pentru afirmaţiile făcute, pentru părerile, ideile 
exprimate; ascultare suportivă. 

Cele opt reguli conturează o atitudine de consideraţie, respect şi înţelegere faţă 
de interlocutor, de dorinţa de a satisface nevoile sale psihosociale fundamentale, 
cum ar fi nevoia de înţelegere, de apartenenţă, de prietenie, de protejare a imaginii 
de sine. 

Modul în care se realizează ascultarea în cadrul comunicării suportive trebuie să 
sugereze interesul pentru interlocutor, convingerea că ceea ce simte şi crede elevul 
este important, că îi sunt respectate sentimentele, emoţiile şi gândurile chiar în 
cazul dezacordului cu punctul său de vedere, arătând convingerea că acesta este 
important şi valid pentru elevi, atestând contribuţia lui în intercomunicare. Aceeaşi 
atitudine de apreciere a valorii celuilalt este exprimată şi prin abilităţile de ascultare 
activă. După Andrew Floyer Acland (1997/1998, 21) tehnica ascultării active se 
materializează în respectarea a patru principii: oferirea unui răspuns concret; 
înţelegerea sentimentelor celorlalți; manifestarea înţelegerii şi acceptării mesajului 
receptat; încurajarea conversaţie. 

Respectarea acestor principii determină cel puţin trei achiziţii de bază 
informare, înţelegere şi cooperare. Sintetizând aceste câştiguri personale şi 
relaționale, Nicki Stanton (1995, 19) observă: "un om care ascultă pentru că nu are 
nimic de spus, poate fi cu greu o sursă de inspiraţie. Singurul interlocutor valabil 
este acela care alternativ absoarbe şi exprimă idei". Se subliniază, aşadar, caracterul 
activ al ascultării şi implicarea individului în pătrunderea sensurilor, în acordarea 
feed-back-ului şi în sprijinirea celuilalt. 

Referindu-se la nevoia de ascultare activă resimţită în formarea şi dezvoltarea 
abilităților decisive în activitatea profesională, Zoltan Bogâthy (1999, 147) o 
descrie ca fiind "acea metodă prin care se poate pătrunde mai uşor "în spatele " 
cuvintelor auzite, se poate desluşi mai uşor ceea ce nu s-a spus cu voce tare". 


Ascultarea activă vizează acordarea temporară a propriului punct de vedere la 

perspectiva interlocutorului, pentru a-i sprijini autodezvăluirea, pentru a-l încuraja 
în procesul comunicării şi a-l asigura că semnificaţia mesajului transmis este 
percepută atât cognitiv cât şi emoţional. 

Instrumentele propuse de Charly Cungi ( 1996/1999, 94 ) pentru a deveni 
asertiv le include pe cele prezentate anterior, adăugându-se şi alte tehnici a căror 
utilizare trebuie învățată şi antrenată. Acestea sunt: 

Tehnica " discului zgâriat” care se foloseşte frecvent în afirmarea de sine şi 
constă în repetarea unei acţiuni ori de câte ori este necesar, dar devenind de fiecare 
dată mai amabili, şi mai politicoşi. Această tehnică se pliază situaţiilor în care este 
nevoie de repetarea mesajului impunându-se insistarea. 

Tehnica normandului constă în evitarea unei discuţii într-un asemenea mod 
încât interlocutorul să nu fie jignit. Neajungându-se într-o discuţie nedorită sau 
nerăspunzând la o întrebare neconvenabilă nu se realizează decât impunerea 
propriei persoane. 

Altă tehnică folosită în asertivitate este sprijinul acordat în găsirea unei 
alternative. Propunerea unei alternative la solicitarea celuilalt este benefică atunci 
când situația ne impune să refuzăm, dar dorim să acordăm sprijinul în rezolvarea 
problemei solicitantului. 

La aceste tehnici se adaugă cele de exprimare pozitivă a părerilor, de stingere a 
conflictelor şi de reluare, de adresare a întrebărilor, sau chiar de retragere dintr-o 
situaţie fără ieşire (refuzul de a asculta). 

Perdeua de fum constă în a da celuilalt sentimentul de acceptare a unor 
critici, fără a renunţa însă la punctul propriu de vedere. Tehnica este utilizată pentru 
a preveni manifestări de furie sau critică virulentă prin acceptarea unor eventuale 
critici, descurajând interlocutorul care nu întâmpină nici o rezistență concretă. 

Aseţiunea EU sau cinci legi ale comunicării emoţionale oneste. Helena 
Cornelius şi Shoshana Faire (1996, 93-104) propun ca tehnică aserțiunea "Eu" ce 
contribuie la menţinerea poziţiei şi a propriului punct de vedere fără a ataca cealaltă 
persoană. Aserţiunea "Eu" presupune o clarificare şi este un început al conversaţiei 


ce permite exprimarea sentimentelor în legătură cu un eveniment, într-o manieră 

constructivă, fără a blama şi fără a cere celeilalte persoane să se schimbe. 
Valorificând aceeaşi direcție a gândirii, Adrian Nuță (2005, 169-173) propune cinci 
legi ale comunicării: comunicarea onestă nu implică o judecată a celuilalt, ci a 
propriilor trăiri şi reacții, emoţiile nu au un caracter moral, ele trebuie diferenţiate 
în conştiinţă și apoi se ia decizia, emoțiile pot fi integrate cu aspectele mentale și 
volitive ale ființei, exprimarea emoţională este necesară, cu anumite excepții, 
emoţiile trebuie exprimate atunci când sunt experimentate. 

Toate aceste strategii permit individului să se afirme pe sine prin câştigarea 
respectului şi valorificarea potenţialităților proprii. Este vorba despre exprimarea 
opiniilor personale, a sentimentelor pozitive şi negative, a construirii pas cu pas a 
succesului în plan social şi profesional. Robert B. Cialdini (1984/2004, 13) 
vorbeşte despre acei profesionişti ai puterii de convingere care utilizează regulile 
reciprocităţii, angajamentului, simpatiei, autorităţii, rarităţii pentru atingerea 
intereselor personale şi sunt capabili în acelaşi timp de a recunoaşte şi contracara 
încercările de exploatare interpersonală. Persoana asertivă este capabilă să traseze 
limita între convingere şi manipulare reuşind să se racordeze unei reţele sociale 


benefice ascensiunii şi dezvoltării sale profesionale. 

CAPITOLUL III 
COMUNICARE EDUCAȚIONALĂ ŞI STRATEGII ASERTIVE ÎN 
ABORDAREA CONFLICTELOR 


III.1. Comunicarea asertivă în abordarea conflictelor 


III. 1.1. Cauze ale conflictelor 

În context educaţional analiza și managementul conflictelor didactice 
constituie o dimensiune esențială atât pentru îndeplinirea finalităților educaționale, 
cât şi pentru dezvoltarea competențelor de comunicare şi adaptare socială a 
elevilor/studenților. 

În context organizaţional, conflictele pot fi generate de modul de funcţionare 
a componentelor organizației. Printre cele mai importante şi frecvente sunt 
următoarele (Bogathy, Z., 1999, 25): 

a) competiția: pentru resurse limitate, pe fondul ei apărând nedreptăţi, 
inechităţi, asociate cu tensiuni, animozităţi, confruntări; 

b) neclaritatea jurisdicțională: un grup tinzând să-şi impună propriul său 
sistem de norme, reguli şi exigenţe; 

c) interdependenţa dintre persoane sau grupuri: neîndeplinirea sau îndeplinirea 
inadecvată de către unul a unei sarcini se răsfrâng negativ asupra celorlalți, 
generând nemulțumiri, tensiuni, acuze; 

d) întocmirea şi folosirea inadecvată a sistemului de recompense; 

e) disfuncţii în subsistemul instrumental — reflectate în alterarea sinergiei 
pentru îndeplinirea scopului comun: alterarea pe orizontală între compartimente de 
acelaşi rang, şi alterarea pe verticală, între compartimentele de rang superior şi cele 
de rang inferior (supra şi subordonare); 

f) divergențe între organizaţia formală şi cea informală: cerinţele organizaţiei 
formale pot suprasolicita angajaţii, creându-le probleme ce nu pot fi rezolvate în 


cadrul formal dat, şi obligându-i să apeleze la modalităţi informale; 

g) disfuncţii în subsistemul cultural: având o anumită stimă de sine şi o 
anumită identitate, membrii organizaţiei doresc să li se respecte libertatea de 
inițiativă şi de manifestare, să li se recunoască responsabilitatea şi capacitatea de a 
lua parte, într-o formă sau alta, la decizii. Dacă o asemenea libertate este doar 
aparentă şi în realitate se oferă manifestă dominante comportamente agresive şi de 
manipulare, atunci pot apărea frustrări şi nemulțumiri, care amplifică potenţialul 
conflictual. Stimularea autonomiei în cadrul organizației creează un mediu de lucru 
creativ şi un climat psihosocial suportiv. 

h) disfuncţii în subsistemul social-politic: într-o organizaţie există oameni şi 
grupuri posesoare ale unor drepturi şi obligaţii. Reglementările acestor drepturi şi 
obligaţii pot veni în conflict cu aşteptările: o distribuţie percepută de angajaţi ca 
inadecvată sau inechitabilă a profiturilor între investitori şi salarii devine o cauză 
sigură de conflict. De fapt, în acest punct, există o neîncredere permanentă între 
patron şi angajat: primul crede că-l plăteşte pe cel de-al doilea prea mult pentru cât 
munceşte, iar cel de-al doilea crede că primul îl trage pe sfoară, remunerându-l cu 
mai puţin decât i s-ar cuveni. 

În ceea ce priveşte cauzele interpersonale generatoare de conflict, acestea 
derivă din dificultăți şi blocaje în comunicare și din valorizarea negativă a 
deosebirilor de orice fel dintre membrii organizaţiei (fizice, de vârstă, de sex, de 
apartenență etnică, politică, religioasă etc.). Atunci când indivizii trăiesc 
sentimentul că nu sunt apreciaţi, pentru că sunt diferiți, resursele individuale nu 
sunt accesate, iar managerul (organizaţional sau educaţional) nu valorizează 
maximul de potenţial pe care îl are la dispoziţie. 

Este important ca profesorul să identifice cauzele conflictelor educaţionale 
ca nevoi profunde ale părților implicate, furnizând, astfel, căi clarificatoare pentru 


soluţionare. 

III. 1.2. Functiile conflictului 
În concepţia psihosociologilor, conflictul este un proces continuu de transformare 

socială, o provocare la creativitate şi schimbare. Morton Deutsch (1973), situând 
conflictul la intersecția personalităţii cu situaţia, îi conferă următoarele funcţii: 

a) de a preveni stagnarea; 

b) de a genera schimbări la nivelul persoanei şi grupului; 

c) de a da frâu liber anumitor capacităţi, a elibera energiile; 

d) de a stimula interesul şi curiozitatea; 

e) de a semnaliza dezechilibre, crize etc.; 

f) de a oferi prilejul unor "trăiri" intense. 
Luând în considerare afirmația psihologilor - că rezolvarea de probleme este 
domeniul performanţial de lucru al gândirii - Mariana Caluschi (2001, 183) 
consideră că o altă funcţie a conflictului, sub diferitele sale forme, este şi cea de a 
provoca gândirea şi de a face să performeze continuu în elaborarea soluţiilor. 
Managerul educațional eficient va fi acela care, cunoscând diversitatea şi valoarea 
funcțiilor conflictului, va avea abilitatea de a le utiliza în conducerea activității sale 
provocându-le, controlându-le, rezolvându-le. 

Deşi conflictul a fost definit inițial prin prisma efectelor negative şi 
perturbatoare pe care le produce asupra relației şi individului, literatura de 
specialitate a identificat funcția de resemnificare a realității şi de transformare 
creatoare a resurselor individuale sau sociale. Lucrările de psihologie socială 
sau de conflictologie încearcă să sugereze că a înţelege conflictele ca dezastre pe 
care trebuie să le evităm este o eroare. Se argumentează prin exemple că ele pot fi 
constructive dacă sunt abordate cu încredere în sine - fapt ce înseamnă că nu există 
nici învingători, nici învinşi şi că fiecare obţine un câştig în urma rezolvării 
conflictului. 

James Fleming (1997/1998) conturează, de asemenea, multiple efecte 
pozitive ale conflictului: 

e stimulează apariţia de idei noi, soluţii eficiente; 


e conduc la îmbunătăţirea lucrului în echipă; 

e furnizează cadrul pentru anumite discuţii, dezbateri, intercunoaştere; 

e poate reprezenta o modalitate de exprimare a sentimentelor reprimate; 

e stimulează oamenii în gândire şi acţiune; 

e poate deschide căi de schimbare sau poate incita la implicare şi 

participare activă. 

Managementul educaţional trebuie să promoveze schimbarea printr-o bună 
administrare a resurselor umane, prin pregătirea unor specialişti competenţi în 
controlul şi rezolvarea conflictelor, care să renunţe la stereotipuri şi mentalități 
greşite şi să adopte noi abordări şi noi strategii de conducere. 

Argumentăm această necesitate de abordare a conflictului generator de 
schimbare, reamintind cuvintele lui Adrian Neculau (1996): "Schimbarea înseamnă 
un proces de gândire, o stare de spirit, alegerea unui model, o decizie. lar 
consecința poate fi adesea dizolvarea totală a unei coerenţe, spargerea identității, o 


ruptură până la instalarea sistemului într-un nou echilibru”. 


III. 1.3. Tipuri de conflict 
Realizând o clasificare a tipurilor de conflict, James G. March şi Herbert A. Simon 
(1958/1993, 49) susţin că există trei clase de fenomene conflictuale: 

1) conflicte individuale ce apar în luarea deciziilor personale; 

2) conflictele din interiorul organizaţiei, intraorganizaţionale, ce reflectă 
disensiuni, contradicții între indivizii componenți ai organizatiei, între individul 
uman ŞI organizaţie sau între structurile interne ale organizaţiei; 

3) conflictele interorganizaţionale, intergrupale declanşate între dpuă sau mai 
multe grupuri sau organizaţii. 

În urma unei analize aprofundate a ami multor curente psihologice, Elena 
Dimitriu- Tiron (2005, 168) descrie următoarele tipuri de conflicte: 

1. Conflictul între lumi sau societăți diferite (criteriu politic) 

2. Conflictul între generaţii (criteriul vârstă) 

3. Conflictul între grupurile sociale (criteriul apartenenţă la clase, categorii) 
4 


. Conflictul între fortele binelui şi forţele răului (criteriul moral) 

9. 


. Conflictul între sexe (criteriul particularități sexuale) 


Conflictul inter-personal (complex şi corelează cu multe criterii legate de 


identitatea fizică, socială, profesională) 


. Conflictul dintre individ și grup (criteriul specificității individuale sau celei 


grupale) 


. Conflictul între conducători şi conduşi (criteriul puterii, influenţei, 


autorității) 


Conflictul între trecut şi viitor (criteriul evoluției) 


10.Conflictul intrapersonal (tendinţe biologice-culturale, aspecte biologice- 


spirituale ale personalității. 


Factorii determinanţi ai acestor conflicte au o extindere foarte largă, de la 


incapacitatea părtilor de a ajunge la un compromis care să corespundă intereselor 


mutuale la dorinţa de dominare, de putere, până la inegalităţi şi discriminări sociale. 


În context educaţional sunt importante conflictele profesor-elev, elev-elev, părinte- 


copil, angajator-angajat, profesor-profesor, ipostaze ale comunicării partenerilor 


educaţionali. 


Mă voi referi în cele ce urmează la cauzele conflictelor, prezentând modul de 


manifestare a acestora în plan comportamental şi psihosocial. O cunoscută tipologie 


a conflictelor este cea propusă de Morton Deutsch (1973, 94), care clasifică 


situațiile conflictuale în funcție de este relaţia dintre situaţia obiectivă şi percepţia 


ei de către părți. Au fost, astfel, identificate şase tipuri de conflicte: 


a) conflictul veridic — caracterizat prin existenţa unei probleme reale şi prin 
perceperea ei corectă de către parteneri. Apare, de regulă, atunci când îşi 
dispută simultan acelaşi obiect (instrument, mijloc) pentru realizarea 
scopurilor proprii; 

b) conflictul contingent — caracterizat, de asemenea, prin existenţa obiectivă a 
problemei, dar prin perceperea eronată sau cvasieronată a ei: ambele părţi se 
fixează la acelaşi obiect (variantă), deşi există mai multe cu ajutorul cărora să 


poată să-şi atingă obiectivul urmărit; 

c) conflictul deplasat — constă în centrarea părților pe unele aspecte nereale, 

greşite, adică altele decât cele ce au generat efectiv conflictul; 

d) conflictul de atribuire — în care părțile recurg la atribuiri false (ex. o parte 

atribuie celeilalte idei, sentimente sau comportamente pe care aceasta nu le-a 

împărtăşit, trăit s-au efectuat niciodată); 

e) conflictul latent — cel care rămâne neexprimat, deşi trebuia să se manifeste, 

cel care a fost reprimat sau deviat spre alte obiective sau persoane. Tensiunea 

asociată lui persistă şi se poate acumula în timp, predispunând sau generând 

dezechilibre psihice intrapersonale; 

f) conflictul fals — cel lipsit de o bază obiectivă, izvorând exclusiv din motive 

subiective, în situaţii încărcate de tensiune, de ostilitate şi suspiciune. 
Pentru a înţelege conflictul în dinamica sa este necesară şi reliefarea traiectoriei 
conflictului în procesul de soluţionare, a succesiunii de faze de a căror parcurgere 
depinde caracterul constructiv sau distructiv al conflictului. Astfel, specialişti din 
domeniul psihologiei sociale (Zamfir, E., 1997, Cristea D., 2000) se orientează 
asupra studierii contextului apariției, desfăşurării şi rezolvării conflictelor. Aceştia 
disting în procesul de derulare a conflictului succesiunea a cinci etape: 

e Dezacordul, care se instalează prin simple neînţelegeri, divergențe minore 
determinate de afirmarea indivizilor, a modului propriu de a fi şi a gândi, 
ceea ce îi diferenţiază de ceilalţi şi de opiniile lor. Relaţia de comunicare se 
păstrează şi este intensă, apar anumite tensiuni, dar argumentele raționale 
primează în faţa celor emoţionale. 

e Confruntarea. În această etapă, diferenţele de opinii şi de interese se 
adâncesc, părţile se implică mai puternic prin argumentări, accentuează 
asupra erorilor raţionamentelor adverse, încercând să demonstreze valoarea 
propriilor opinii. Se apelează la invocarea unor autorități în materie, se fac 
presiuni pentru a convinge, persuasiunea capătă accente pronunţate. 
Comunicarea interpersonală se deteriorează, expresia emoţională domină 


asupra argumentelor logice. Se accentuează starea de frustrare şi tensiune 

psihică, creşte nivelul de stres, ceea ce determină stimularea potențialului 
agresiv, făcându-se posibilă trecerea la următoarea fază. 

e Escaladarea conflictului presupune recurgerea la orice mijloace pentru a 
învinge adversarul, pentru a-l distruge. Normele reciprocităţii pozitive sunt 
înlocuite de cele de tip negativ, care susțin un comportament concurențial 
exagerat. Nivelul de tensiune ajunge la cote ridicate, confruntarea capătă un 
caracter irațional, ostilitățile devin din ce în ce mai manifeste. Această etapă 
de vârf a conflictului poate conduce la apariția de multiple forme de violenţă 
verbală, fizică, psihologică, morală, costurile psihosociale fiind din ce în ce 
mai mari. În acestă etapă situaţia conflictuală este complexă, părţile 
implicate trăiesc sentimentul ireversibilității evenimentelor, dar, în acelaşi 
timp se consolidează nevoia de a găsi o soluţie. 

e Dezescaladarea apare pe fondul epuizării potențialului argumentativ şi 
emoţional al părților, care a fost provocat maximal şi părțile tind să realizeze 
o evaluare a costurilor psihologice şi sociale ale confruntării. Stările 
emoționale puternice tind să se estompeze, lăsând loc încercărilor de 
transformare logică şi rațională a pozițiilor proprii, deschizând chiar căi de 
comunicare, concesii posibile, cadru pentru negociere. 

e Rezolvarea conflictului produce restructurări la nivelul cognitiv şi atitudinal, 
se restabilesc căile de comunicare, se reformulează normele de reciprocitate 
pozitivă. Se instituie forme de colaborare, se caută soluţii ce apar ca noutate 
în contextul relațional, apelându-se la negociere, mediere sau alte metode 
adecvate situaţiei sociale. 

Aceste etape pe care le parcurge un conflict pun în evidenţă valoarea constructivă a 
acestuia şi caracterul său de generator de schimbare, înnoire şi adaptare socială. 
Incapacitatea găsirii şi implementării unor soluţii constructive duce la instalarea 
unei crize ce poate determina disoluția unei entități sociale sau prelungirea 


disfuncționalității pe termen nedefinit. 

III.2. Strategii asertive în rezolvarea conflictelor 

Rezolvarea conflictului presupune inițierea dialogului şi comunicării între 
indivizi şi grupuri, preluarea unui limbaj al reconcilierii. Rezolvarea conflictului 
implică identificarea şi eliminarea cauzelor în vederea atingerii unui acord al 
părților şi restructurarea situaţiei care a determinat apariţia confruntării. Helena 
Cornelius şi Shoshana Faire (1996, 20) delimitează noțiunile de control al 
conflictului şi management al conflictului. În cazul managementului conflictului 
aspectele negative ale situaţiei conflictuale sunt ameliorate, individul reuşind să 
gestioneze contextul social adecvat cerințelor prezentului. În cazul rezolvării 
conflictelor se acționează prin identificarea şi eliminarea cauzelor care au dus la 
escaladarea conflictului, efectul resimţindu-se pe termen lung, nefiind doar o 
adaptare de moment. Controlul conflictului se poate reprezenta ca un continuum 
comportamental ce vizează trecerea graduală de la managementul unui conflict la 
rezolvarea lui. 

Managementul sau rezolvarea conflictului presupun parcurgereea unor etape 
în cadrul unui proces de analiză a conflictului. Mariana Caluschi (2015) a elaborat 
o structură complexă de analiză a conflictului care se fundamentează pe modelul 
brâncuşian explicativ al conflictului ca proces (fig.2). Etapele acestei analize se 
derulează în următoarea succesiune: 

1. Descrierea situației conflictuale 
Redefinirea şi formularea problemei ce stă la baza situației conflictuale 
Delimitarea părților implicate în conflict 
Definirea tipului de conflict 
Identificarea forțelor şi dimensiunilor dominante în conflict 
Genograma conflictului 


Elaborarea hărții conflictului 


O Sl A, re O LI 


Implementarea unei metode de rezolvare a conflictului. 
Genograma conflictului presupune conturarea cauzelor exprimate în nevoi de bază 
ale părților implicate în conflict, a interpretărilor date acestora de către părți, 


descrierea canalelor de comunicare existente, a presiunilor externe care se exercită 

asupra părților, edificarea asupra sistemului de motivații care susţin 
comportamentul participanților în situația conflictuală. 

Harta conflictului se realizează listând nevoile, temerile şi expectanțele 
fiecărei părți implicare în conflict. Prin creionarea nevoilor, temerilor, 
îngrijorărilor, preocupărilor şi aşteptărilor celor implicaţi se deschid perspective în 
înţelegerea situaţiei problematice şi se extinde gama de posibilităţi rezolutive care 
vor putea fi utilizate în momentul când harta va fi definitivă. 

Analiza corelată a informaţiilor furnizate prin aceste structuri de sondare a 
cogniţiilor, afectelor, pattern-urilor relaționale ale părților implicate în conflict 
facilitează înţelegerea conflictului în dinamica lui precum şi generarea de soluții 
multiple de soluționare. Prin genogramă se vizualizează şi conştientizează trecutul 
părților aflate în conflict, prin expectanţe se conturează standardele de viaţă şi 
ghidurile de acţiune psihosocială proprii fiecărei părţi aflate în conflict. 

Comunicarea, ca instrument de rezolvare a conflictelor, are menirea de a-i 
transforma pe cei care sunt protagonistii unei confruntări in interlocutorii unei 
dezbateri. În acest caz, comunicarea nu presupune doar a vorbi şi a asculta, ci 
presupune activarea unor mecanisme de înțelegere, de comunicare asertivă, 
empatică, sau de ascultare activă. Pe parcursul procesului de analiză a conflictului 
părțile implicate fac apel la o serie de tehnici şi strategii de comunicare ce le 
asigură o soluţionare de tipul victorie-victorie. Între aceste tehnici, un rol deosebit 
îl au dialogul, comunicarea empatică, ascultarea activă şi suportivă, exprimarea 
emoţiilor, afirmarea de sine. Comunicarea asertivă este o formă de comunicare 
activă care permite exprimarea dorințelor, ideilor fără anxietate exagerată şi 
facilitează punerea în valoare a individului printr-o atitudine dinamică. Însăși 
parcurgerea unui astfel de proces de analiză a implicaţiilor situației conflictuale 
înainte de de emiterea şi implementarea soluţiilor propriu-zise exprimă o atitudine 
de afirmare de sine și comunicare asertivă. Comunicarea asertivă, aşa cum o 
conturează Marie Haddou (2000/2004, 63), îti permite să te autodezvălui mai uşor, 


să dobândeşti o mai stabilă stăpânire asupra relațiilor sociale, să limitezi apăsarea 

Pas 6 


Pas 5 


Pas 4 


Pas 3 


Pas 2 


Pas 1 


MONITORIZAREA 
EFECTELOR 


Alegerea soluţiilor 
pertinente. 
Acceptarea monitorizării 


REZOLVARE PRIN 
CREATIVITATE 


NEGOCIERE 


ESCALADARE 


MEDIERE 


DECLANSAT 
CONFLICT 
MANIFEST 


FOCUSAT 


CONSILIERE 


CONFLICT 
MANIFEST 


INCIDENTE 


CONSTIENTIZAREA 
TREBUINTELOR 
SIMPTOME 
DEZACORD, TENSIUNI, 
DISCONCORT, 
TREBUINTE, 
TEMRI 
(conflict nedezvăluit, 
nemanifest) 


CAMP 
CONFLICTUAL 
COMPLEX 
INCONSTIENT 

DEZESCALADARE 


NEGOCIERE 
STRATEGII VICTORIE-VICTORIE 


COMPROMIS 


CONSILIERE 
DISCUTII MEDIATOR 


CONFLICT CONTROLAT 


CONFLICTUL NU SE 
DECLANSEAZA 

CONSULTATII PSIHOTERAPEUT sau 
CONSILIERE IN REZOLVAREA 
CONFLICTELOR 


CONTRACARAREA SI REDUCEREA 
TREBUINTEI — CONFLICTUL NU SE 
DECLANSEAZA (controlarea lui) 


Fig. 2. MODEL BRANCUSIAN EXPLICATIV AL CONFLICTULUI CA PROCES 


presiunilor exterioare, să câştigi libertatea de a tranzacționa cu ceilalți responsabil, 
cu satisfacție personală şi cu încredere în sine. 

Autoarea descrie o serie de tehnici asertive, ale afirmativităţii care, în opinia 
mea, pot fi utilizate eficient în rezolvarea conflictelor interpersonale. Dintre acestea 
remarc: 

se Aserţiunea ”eu” — presupune folosirea lui ”eu” mai mult decât "tu” sau 
"voi” care, deseori, pot fi resimțite ca acuzatoare şi revendicatoare. 
Această aserțiune presupune exprimarea emoţiilor negative trăite în 
relație cu partenerul şi oferirea unei alternative, a unei soluții centrate, 
de asemenea, pe propriile sentimente şi așteptări. Eficienţa utilizării 
acestei tehnici în managementul conflictelor este dată de tratarea 
celuilalt ca pe un partener şi nu ca pe un adeversar şi focalizarea pe 
propria persoană şi propriile dorinţe şi nu pe  criticarea 
comportamentului interlocutorului. 
e Claritatea exprimării şi asumarea deschisă a dorințelor proprii. Este 
eficientă înlăturarea expresiilor ambigue, a aluziilor sau a tăcerilor 
apăsătoare. 


> Eliminarea ruşinii şi fricii în exprimarea emoțiilor negative cum ar fi 


* 


iritatea, nemulțumirea decepția, tristețea. Acestea pot fi exprimate 
utilizând aserțiune ”eu” fără animozitate şi fără a-l devaloriza pe 
celălalt. Comunicarea asertivă presupune a nu te plasa pe poziția de 


acuzator chiar dacă îţi exprimi insatisfacția sau contrarietatea. 


III.3. Asertivitate şi creativitate în rezolvarea conflictelor 
Contribuţii notabile în delimitarea unor tehnici şi a unor strategii de rezolvare a 
conflictelor prin creativitate, le are Şcoala „Mirabilis” de Educaţie şi Psihoterapie 
prin creativitate din laşi, coordonată de Mariana Caluschi (2015). 

Competența în rezolvarea conflictelor în mod creativ se poate consolida 
practicând creativitatea în orice domeniu al vieţii noastre. O pregătire sistematică în 


creativitate se poate realiza prin intermediul grupurilor creative, cum este grupul 

creativ de formare. Activitatea intensă de colaborare în cadrul grupului, stimularea 
imaginaţiei şi a abilităţilor creative sub îndrumarea mentorului, constituie o bază 
solidă pentru formarea competenţei de rezolvare creativă a problemelor. Consider 
că este constructivă prezentarea unui program de antrenament în rezolvarea 
conflictelor prin grup creativ de formare, aşa cum este conceput el de Şcoala 
Brâncușiană, Şcoala ”"Mirabilis”, pentru a evidenția modul în care potenţialul 
creativ al individului este valorificat în dezvoltarea comunicării asertive şi a 


rezolvării de conflicte în context familial, educaţional, social. 


Etape şi paşi în rezolvarea conflictelor prin creativitate 

Etapa I. Organizarea grupului creativ de formare 

Pasul 1. Antrenarea grupului în activitate şi începerea însuşirii metodelor 
strategiilor creativităţii, formarea climatului creativ , însuşirea normelor grupului 
creativ; 

Pasul 2. Continuarea însuşirii normelor, metodelor şi strategiilor de stimulare, 
dezinhibare, dezvoltare şi manifestare a potențialului creativ al participanţilor prin 
antrenament intensiv de grup şi individual; 

Pasul 3 Evaluarea periodică a abilităţilor şi competenţelor dobândite prin metode 


de evaluare creativă; exerciţii de transfer a abilităţilor formate; 


Etapa II Antrenament intensiv în dezvoltarea unor competenţe absolut 
necesare în rezolvarea conflictelor: competenţe în comunicare, empatie, 
relaţionare 

Pasul 1 Cunoaşterea unor modele de exerciţii empatice şi experimentarea lor; 
Pasul 2 Exersarea în recunoaşterea expresiilor emoţionale şi a manifestării 
sentimentelor sau a mecanismelor de apărare a "EU-lui" in mimică, gesturi, limbaj ( 
exersarea unor elemente de prosopologie). 

Pasul 3. Empatizare cu diferite personalităţi antrenate în conflicte familiale, 


pedagogice, politice prezentate în cărțile de istorie, politică, literatură etc. 

Etapa III Transferul atitudinilor creative, a abilităţilor empatice şi a 
competenţei de rezolvare creatoare a problemelor în managerierea şi 
rezolvarea conflictelor 
Pasul 1 Iniţierea în conflictologie şi exersarea în delimitarea tipurilor de conflict, a 
caracteristicilor conflictelor, a strategiilor de prevenire şi  managerierea 
conflictelor etc. 
Pasul 2. Antrenament în analiza conflictului. Se delimitează: 
a) natura conflictului; 
b) caracteristicile sale; 
c) tipul şi dimensiunea problemei care constituie nucleul conflictului: 
d) formularea şi reformularea problemei prin metode specifice de 
creativitate (tehnica "De ce?", cei 5 W şi H, examinarea graniţelor etc.) 
Pasul 3. Elaborarea genogramei conflictului pornind de la problema principală 
(nucleul conflictului), participanții la conflict trecutul şi expectanţele lor 
presiunile mediului, direcții de evoluţie posibile ale conflictului. 
Pasul 4. Întocmirea hărţii conflictului, segmentarea lui în mai multe componente, 
denumirea lor şi transformarea lor în subprobleme ce pot fi rezolvate separat în 
mod creativ. 
Pasul 5. Rezolvarea propriu-zisă a conflictului 
e Selectarea problemelor ce pot fi rezolvate prin metode de creativitate. 
Experimentarea în utilizarea metodelor de generare de soluţii la fiecare 
problemă în parte sau numai la problema considerată a permite 
rezolvarea conflictului (metodele din famila  brainstormingului, 
sinectica, metode matriciale, metode şi tehnici "Mirabilis"). 
e  Exersarea în alegerea soluţiilor eficiente prin metode de evaluare 
creativă (confruntarea metaforică, analiza valorii). 
e Activarea metodelor de implementare a soluţiilor adoptate in procesul 
managerierii sau rezolvării conflictului. 
În această etapă exersarea se face prin analiza şi “rezolvarea” unor conflicte 


istorice sau a unor conflicte din viaţa participanţilor. După cel puţin 25 de ore de 

antrenament in rezolvarea creatoare a conflictelor se trece la pasul următor. 

Pasul 6. Evaluarea antrenamentului prin delimitarea progresului realizat de 
participanţi în dezvoltarea competenţelor sociale, intelectuale, voliţionale etc., 
control şi rezolvare creatoare a conflictelor, pe baza unor teste şi scale de evaluare; 


a comportamentului manifestat in rezolvarea unor conflicte autentice etc. 

CAPITOLUL IV 
STRATEGII DE COMUNICARE EDUCAȚIONALĂ ASERTIVĂ. 
APLICAȚII 


LABORATORUL I 
AUTOCUNOAŞTERE — INTERCUNOAŞTERE — COMUNICARE 


Repere teoretice 


e Competența în comunicare presupune (Şoitu, L., 2001, 65-68): 
v Deținerea unei largi palete de comportamente — diversitatea 
exprimării, reducerea clişeelor; 
v Capacitatea de a găsi comportamentul potrivit — adaptarea la 
contexte diferite şi la personalitatea celuilalt; 
v Capacitatea de îndeplinire a rolului — cunoaşterea rolului şi a 
scopului urmărit în raport cu o anumită persoană în cadrul relaţiei mutual 
consimțită; 
V Empatia — înţelegerea a ceea ce ştie, gîndeşte, simte şi vrea celălalt, 
pătrunderea în universul interior al interlocutorului preluând propria lui 
grilă de lectură a realității; 
v Complexitatea cognitivă — capacitatea de a elabora scenarii diferite 
şi atotcuprinzătoare pentru fiecare situaţie de comunicare; 
v Autoobservarea — autoevaluarea cu scopul perfecţionării propriului 
comportament în raport cu celălalt, pentru asigurarea succesului 
comunicării; 


jo ou... 


comunicare. 

e Scopurile comunicării 


> 


> 
> 
> 


să fim receptați (auziți sau citiți) 

să fim înțeleşi 

să fim acceptați 

să provocăm o reacție (o schimbare de comportament sau de 


atitudine) (Stanton, N., 1995, 1). 


e Funcțiile comunicării (lacob, L., 1999, 18): 


> 


v 


"facilitează realizarea sarcinii şi asigură "locomoția" grupului către 
obiectivul său”. 

favorizează conexiunea grupului, protejează, uniformizează opiniile, 
"sparge gheaţa" şi creează ambianța. 

valorizează grupul: permite afirmarea originalității grupului. 

rezolvă problemele grupului, are rol terapeutic pentru grup, protejează 
grupul față de exterior. 

acționează ca factor de unitate socio-culturală pentru toate grupurile 
umane. 

facilitează grupului să devină cadrul de referință pentru individ. 
construieşte universul de referință 

construieşte universurile de relaționare cu alții şi cu "lumea pusă în 


scenă" 

Exerciţii 


Exerciţiul 1 
Autodezvăluire şi intercunoaştere 
$ Completaţi începuturile de frază expimând sincer informaţii despre 
propria persoană şi despre însuşirile care vă caracterizează. 


CINE SUNI EU? 


Simbol 


(Reprezentaţi grafic o imagine care vă defineşte) 

Exerciţiul 2 
Norme de grup 
Vă prezentăm o serie de norme de lucru în grup şi vă rugăm să completaţi lista cu 
alte norme care doriţi să fie respectate pe parcursul activităţii de seminar (normele 
prezentate aparţin grupului creativ de formare, Caluschi, M., 2001). 
Norme de lucru 


=" acceptaţi ideile şi opiniile altora 


= dați frâu liber imaginaţiei 

= preluaţi ideile altora şi le dezvoltați 


= cmitețiun număr cât mai mare de idei 


= opriţi autocenzura gândurilor şi ideilor 


= metafora este binevenită 


= bun venit gândului pozitiv 


= eşecul este o provocare la creativitate şi schimbare (specificul acestor 


norme constă în faptul că înlătură, pe timpul activităţii în grup, teama 


de critică, blamare a ideilor, opiniilor, favorizând exprimarea liberă, 


nonconformismul şi ascultarea activă a celorlalți). 


Exerciţiul 3 
Contract de grup 
4 Pornind de la normele pe care le-aţi construit împreună, ca grup, 


elaboraţi un contract colectiv, în care menţionaţi: 


1. Ce oferiţi grupului de studenţi din care faceţi parte, în cadrul activităţii de 


formare (gânduri, sentimente, comportamente, acțiuni)? 


2. Ce doriţi să vă ofere grupul de studenţi din care faceţi parte, în cadrul 


activităţii de formare? 

3. Ce doriţi să împărtăşiţi grupului de lucru? 


4. Ce doriţi ca grupul de lucru să împărtăşească cu dvs.? 


Exerciţiul 4 


Factori facilitatori ai comunicării 


$Æ Citiţi următoarea listă de factori facilitatori ai comunicării şi 
identificaţi acei factori pe care îi valorificați dvs. în relaţiile 


interpersonale. 


Ton prietenos, zâmbet, privire 
agreabilă 

Contact vizual 

Claritatea exprimării — 
exprimare directă, precisă 
Expresivitate — exprimarea prin 
voce şi mimică a intensității 
sentimentelor 

Calităţi vocale 

Ascultare activă 

Limbajul trupului 

Cooperarea 

Folosirea afirmațiilor şi nu a 
negaţiilor 

Recunoaşterea şi înţelegerea 
sentimentelor 


Încurajare 

Adresarea de întrebări deschise 
Parafrazarea 

Atitudine deschisă spre 
descoperire şi explorare 
Abordarea eșecului ca o 
provocare 

Apreciere, prețuirea opiniilor 
celuilalt 

Atitudine suportivă 
Încrederea acordată celorlalţi 
Atmosferă pozitivă 

Distanţă interpersonală redusă 
Lucrul în grup 


Æ Dați exemple de situaţii sociale în care factorii menţionaţi au 


determinat succesul relaţiei de comunicare în care eraţi implicat. 


Exerciţiul 5 


Factori inhibitori ai comunicării 


$Œ Citiţi următoarea listă de factori inhibitori ai comunicării şi identificaţi 
acei factori care au intervenit, la un moment dat, în relaţiile dvs. 


interpersonale, blocând comunicarea. 


Dominare 
Manipulare 
Subminare 
Refuz 
Ameninţare 
Ada ordine 
A critica 


Dirijarea („trebuie să...”; 
„nu trebuie să...”) 
Tăinuirea informaţiilor 
cheie 


Acordarea unui sfat necerut 
Schimbarea subiectului 


Punerea în prim plan a 
propriei persoane 
Stereotipii 

Concluzii grăbite 

Lipsa de interes 
Dificultăţi de exprimare 
Erori de percepţie 
Teama de a nu deranja 
Teama de părerea celorlalţi 
Teama de ridicol 
Teama de eşec 


+ Alegeţi 5 blocaje ale comunicării şi enumeraţi efectele pe care le produc 


asupra interlocutorului şi asupra relaţiei de comunicare. 

Exerciţiul 6 
12 arii vitale ale comunicării 
Se prezintă mai jos 12 dimensiuni de care depinde eficiența procesului de 
comunicare, pe care Zig Ziglar (2011) le denumeşte arii vitale ale comunicării. 
$ Haşuraţi în dreptul fiecărei dimensiuni, marcând astfel, măsura în care 
valorificaţi în comportamentul dvs. aceste arii ale comunicării. 1 reprezintă „în cea 


mai mică măsură”, „5 reprezintă în cea mai mare măsură”. 


Nr. crt. Ariile 1 2 3 4 5 
l. Aspectul exterior 
2. Postura 
3. Gesturile 
4. Contactul vizual 
5. Expresiile feței 
6. Vocea 
7. Controlul ticurilor verbale 
8. Atitudine suportivă 
9. Precizie în răspunsuri 
10. Simţul umorului 
11. Abilitatea de autoprezentare 
12. Stimulare vizuală 

LABORATORUL II 
COMUNICAREA VERBALĂ 


Repere teoretice 


e Comunicarea verbală 

> Comunicarea verbală este cea mai studiată formă a comunicării umane, 
deşi, ontogenetic, apariţia ei este cu mult devansată de celelalte două 
forme comunicative. 

> În cazul comunicării verbale, informaţia este codificată şi transmisă prin 
cuvânt şi prin tot ceea ce ţine de acesta sub aspect fonetic, lexical, morfo- 
sintactic. 

> Se disting în cadrul comunicării verbale forma orală şi forma scrisă, iar în 
funcţie de acestea se utilizează canalul auditiv sau vizual. 

» Comunicarea verbală permite formularea, înmagazinarea şi transmiterea 


unor conţinuturi foarte complexe. 


e Comunicarea eficientă presupune: 
> intenţia de a comunica unul cu celălalt, 


> capacitatea de a prezenta mesaje clare pentru ca individul să se facă 


înţeles şi să-l înţeleagă pe celălalt. 


> încercarea de a convinge, de a explica, de a educa sau de a îndeplini 


obiective propuse. 

Exerciţii 


Exerciţiul 1 
Cauze ale comunicării deficitare 
$ Daţi exemple de situaţii sociale în care comunicarea interpersonală s-a 
desfăşurat deficitar. Identificaţi, în exemplele pe care le-aţi oferit, cauzele 
care stau la baza dificultăţilor de comunicare, accentuând asupra 


componentelor verbale şi non-verbale ale comunicării. 


e Situaţii de comunicare interpersonală deficitară: 


e Cauze ale comunicării interpersonale deficitare: 

Exerciţiul 2 
Funcţii ale limbajului 

+ Notaţi cât mai multe variante de continuare a acestui început de frază — 
„Limbajul este pentru om precum...” - apelând la analogii din domenii cât mai 


variate (natură, istorie, tehnică etc.). 


Exemplu: Limbajul este pentru om precum clopotul pentru biserică. 


Limbajul este pentru om 


NINE oo sai ia el it reali aaa aci ati art 


Limbajul este pentru om 


prečüM ia vaza Acad Ac Al au i d nt tit a 


Limbajul este pentru om 


[IEEE UI Aa aa nano nara an na E 0 iat ata 


Limbajul este pentru om 


Precum ecur ata a poa ata 00 At at pată ai 


Limbajul este pentru om 


OPEC UI fo ăia tu e Boa i e i 0 in ai 3 iat 

Exerciţiul 3 
Elemente de comunicare asertivă 
4 Sunteţi cadru didactic şi vă aflaţi în una din situaţiile descrise mai jos. 


Cum vă comportaţi şi ce decizie luaţi în condiţiile date? 


e Vă confruntaţi cu problema absenteismului repetat: intraţi în clasă şi găsiţi 


doar doi elevi. 


e  Incepeţi activitatea de evaluare a lecţiei precedente şi constataţi că nimeni nu 


s-a pregătit. 


e Elevii afirmă că realizaţi discriminări în evaluarea rezultatelor lor. 


e Un profesor vă spune, de faţă cu elevii, că el ar fi mai îndreptățit să 


coordoneze cercul de creativitate şi inventică, decât dvs. 


e Elevii unei clase la care sunteţi diriginte vă solicită schimbarea unui profesor 


pentru că nu îi evaluează obiectiv. 


e Aflaţi că un elev s-a plâns părinţilor că nu predaţi corespunzător, pe înţeles. 


e Un elev nu realizează sarcinile pe care le propuneţi căutând diferite 
justificări (indispoziţie, tratament medicamentos care îi afectează capacitatea 


de efort intelectual etc.). 


e În timpul unei dezbateri un elev manifestă agresivitate verbală față de un 


altul, încercând să îi impună punctul de vedere. 


e Un elev este hiperagitat, se ridică din bancă, deranjează colegii şi ora cu 


remarci în afara temei de discuţie. 


e Un profesor vă aduce în cancelarie doi elevi care au venit la oră sub influenţa 
consumului de alcool, moment în care vă aflați împreună cu un reporter care 


vă solicită interviu pentru un ziar. 


e Un elev care a obținut rezultate deosebite la disciplina dumneavoastră vă 
anunţă că va participa la olimpiadă la o altă disciplină pe care i-o impun 


părinţii. 


e Elevii unei clase a XII-a solicită să nu mai fie evaluaţi la disciplina pe care o 
predaţi dumneavoastră, pentru că nu este prevăzută la examenul de 


bacalaureat. 


Exerciţiul 4 
Brainstorming 
Æ Emiteţi un număr cât mai mare de soluţii la problema „Cum putem 


optimiza relaţia profesor — student?” 


se  Marcaţi cu „X” soluţiile care vizează modificarea unor aspecte legate de 


procesul comunicării. 

LABORATORUL III 
COMUNICAREA NON-VERBALĂ 


Repere teoretice 


Analiza informaţiilor codificate prin cuvânt şi deci studierea mesajelor şi a 
comunicării verbale este însoţită de cercetarea diversităţii codurilor utilizate 
(cuvânt, sunet, gest, imagine, proximitate etc.) şi a acceptării multicanalității 


comunicării (vizual, auditiv, tactil, olfactiv etc.) (Cucoş, C., 2014). 


Dimensiunea nonverbală a comportamentului este puternic implicată în 
construirea condițiilor interacțiunii dintre două persoane (privirea, zâmbetul, 
orientarea corpului, poziţia şi distanţa dintre parteneri sunt esenţiale în 


începerea susţinerea şi finalizarea unei comunicări (Iacob, L., 1998, 185). 


Aceste semnale nonverbale sunt numite sincronizare comunicativă şi joacă 
un rol important în exprimarea sensurilor în orice interacțiune didactică 
(Fontana, D., 1988, 259 ). Sincronizarea comunicativă indică faptul că 
persoana cu care vorbeşti ascultă răspunde şi oferă indicii prin aceste 


răspunsuri asupra a ceea ce se petrece în mintea sa. 


Mesajele nonverbale tind să dezvăluie o multitudine de informaţii despre 
vorbitor, despre atitudinea şi sentimentele sale implicate in acel mesaj. La 
exprimarea acestora contribuie într-o mare măsură metacomunicarea şi 


paralimbajul . 


Expresiile feţei, tonul, etc. luate în considerare în interpretarea mesajelor 
transmise înainte şi după rostirea cuvintelor reprezintă metacomunicarea. 
Semnificaţii comunicative aparte se transmit şi prin elementele prozodice şi 


vocale ce însoțesc cuvântul, particularităţi de pronunție, intensitatea rostirii, 

ritm, intonaţie, pauză, acestea delimitând comunicarea paraverbală ( Iacob, 


L., 1998, 185). 


O valoare comunicativă deosebită îl au limbajul tăcerii şi limbajul trupului, 


instrumente de comunicare foarte puternice care trebuie folosite cu abilitate. 


Funcţii ale comunicării nonverbale: 

> are menirea de a accentua şi completa mesajul transmis pe cale 
verbală; 

> de a regulariza fluxul comunicaţional şi de a pondera dinamica 
proprie comunicării verbalizate; 

> permite repetarea sau reactualizarea unor sensuri exprimate prin 
comunicare verbală; 

> poate substitui aspecte ale comunicării verbale; 


> oferă un cadru fertil pentru dezvoltarea relaționării didactice. 

Exerciţii 


Exerciţiul 1 


Limbajul nonverbal 


$ Identificaţi mesajele non-verbale transmise de imaginile de mai jos şi 
denumiți, notând sub fiecare figură, starea, trăirea sau sentimentul pe care îl 


recunoaşteți. 

Exerciţiul 2 
Interpretarea comportamentului non-verbal pe baza jocului de rol 

+ Exerciţiul solicită punerea în scenă a trei situaţii ce intervin frecvent 

în relaţiile interpersonale şi implicit în activitatea didactică: 

e Prima situaţie socială evidenţiază influenţa ascultării participative 
asupra comportamentului interlocutorului. 

> Alcătuiţi echipe de câte trei persoane, fiecare asumându-și câte 
un rol: povestitor, ascultător, observator. 

> Povestitorul relatează pe scurt o întâmplare, iar cel care ascultă 
manifestă un comportament suportiv, participativ. 

> Se realizează două rotații, astfel încât membrii echipei să exercite 
fiecare dintre roluri. 

e A doua situaţie socială reliefează consecinţe la nivelul gândirii şi 
emoţiilor ale unui comportament de ascultare flotantă din partea 
interlocutorului. 

> În cadrul aceleiaşi echipe, povestitorul relatează pe scurt o 
întâmplare, iar cel care ascultă manifestă un comportament de 
ascultare flotantă (intervin factori interni sau externi care distrag 
atenţia ascultătorului). 

> Se realizează două rotații, astfel încât fiecare membru al echipei 
să experimenteze ascultarea flotantă. 

e A treia situaţie socială redă influenţa comportamentului non-verbal 
neparticipativ asupra conversaţiei. 

> Povestitorul relatează pe scurt o întâmplare, iar cel care ascultă 
manifestă un comportament neparticipativ (se manifestă lipsa de 
interes a interlocutorului pentru subiectul relatat). 

> Se schimbă rolurile în cadrul echipei, astfel încât fiecare 
participant să fie, pe rând, povestitor, ascultător şi observator. 

e Se discută sentimentele provocate de situaţiile create prin joc de rol, atât 


la nivel de diadă cât şi la nivelul grupului. 

Exerciţiul 3 
Alternative de stimulare a comportamentului participativ 
4 Elaboraţi o listă de soluţii pentru evitarea ascultării flotante şi 


neparticipative. 

LABORATORUL IV 
EMPATIE ŞI ASCULTARE ACTIVĂ 


Repere teoretice 


e Comunicarea empatică 

> Stroe Marcus (1997, 38) apreciază că “empatia este acel fenomen 
psihic de retrăire a stărilor, gândurilor şi acţiunilor celuilalt, dobândit prin 
transpunere psihologică a eului într-un model obiectiv de comportament 
uman, permiţând înţelegerea modului în care celălalt interpretează lumea”. 

> Comunicarea empatică are ca scop înţelegerea interlocutorului, 
adoptarea cadrului său de referință pentru a vedea lucrurile prin prisma sa. 
Referindu-se la comunicarea de tip empatic, S. Marcus şi S.D. Săvean (1994, 
39) afirmă că aceasta are un caracter activ şi unul interactiv reliefându-se de 
aici legăturile sale cu comportamentul cooperant, cu cel predictiv şi cu 


acomodarea la partener. 


e Funcţii ale empatiei: 

> Funcţia cognitivă - prin transpunerea psihologică în sistemul de 
referinţă al altuia se realizează un act de cunoaştere empirică a partenerului. 

> Funcţia anticipativă - derivă din funcţia cognitivă şi presupune 
efectuarea unei predicții corecte a posibilului comportament al partenerului 
şi implicit o anticipare a strategiei de comportament al celui ce empatizează. 

> Funcţia de comunicare - rezultă din nevoia de empatie corelată cu 
nevoia de dialog, cu schimbarea temporară a propriei perspective cu a 
celuilalt, ca o condiție a unei benefice comunicări interpersonale. 
Comunicarea de tip empatic desfăşoară o relaţie cu caracter interactiv, 
favorizând un comportament cooperant, de înţelegere între parteneri. 


> Funcţia de contagiune afectivă - procesul de punere temporară în 

situația celuilalt atrage după sine, fie chiar şi prin apelarea la simpatie, un 
proces de contaminare a stării celuilalt. Este cunoscut faptul că cineva este 
mai empatic cu un partener simpatic decât cu unul antipatic 

> Funcţia performanţială - rezultă din faptul că în anumite împrejurări 
de viaţă sau profesiuni empatia preia ipostaza de însuşire psihică, devenind 
acea abilitate de a favoriza realizarea cu succes, la nivel supramediu, a unei 


activităţi ce implică relaţii interpersonale. 


e Ascultarea suportivă presupune (Cândea, M.R. şi Cândea, D., 1998, 
15-16): 
> manifestarea interesului pentru interlocutor, 
> convingerea că ceea ce simte şi crede el este important, 
> că îi sunt respectate sentimentele, emoţiile şi gândurile chiar în 
cazul dezacordului cu punctul său de vedere, 


> acceptarea contribuţiei partenerului la actul comunicării. 


e Ascultărea activă se materializează în respectarea a patru principii 
(Acland, A.F., 1998, 21): 
> Oferirea unui răspuns concret 
> Înțelegerea sentimentelor celorlalţi 
> Manifestarea înţelegerii şi acceptării mesajului receptat 


> Încurajarea conversaţiei 

Exerciţii 


Exerciţiul 1 
Ascultarea activă 
$ O persoană vorbeşte timp de 3-5 minute despre ceva ce-i face plăcere sau îi 
displace total — o activitate profesională, de timp liber, sau o acţiune la care ia 
parte în mod frecvent. 
A Se constituie două echipe care ascultă relatarea evenimentului. 
> Prima echipă înregistrează sentimentele exprimate de cel ce relatează 
povestirea. 
> A doua echipă rezumă faptele, evenimentele fără să menţioneze 
sentimentele 


Notaţi şirul evenimentelor relatate de povestitor. 


Notaţi sentimentele exprimate de cel ce relatează povestirea. 


e Se discută exactitatea celor relatate şi se comentează avantajele unei astfel de 


ascultări. 

Exerciţiul 2 


Exerciţiu de alloempatie ( Caluschi, M., 2002): 


$Æ Fiecare participant desenează, simbolizează istoria personală şi marchează 


grafic evenimentele semnificative din propria existenţă. 


4 Participanţii se grupează în diadă 

$ Fiecare priveşte desenul partenerului şi încearcă să descrie în câteva cuvinte 
evenimentele pe care le identifică. 

$Æ Fiecare participant adresează, în scris, trei întrebări partenerului, în funcţie 


de desenul acestuia. 


85 


$Æ Fiecare participant realizează o predicţie asupra întrebărilor pe care le-ar 


putea formula partenerul privind propriul desen şi le notează. 


A Se citesc întrebările şi predicțiile făcute. Se observă reacţiile şi expectanţele 


participanților. 


Exerciţiul 3 
Stilul apreciativ empatic 

Se relatează un eveniment din experienţa personală a unui subiect, acesta 
exprimând şirul evenimentelor şi sentimentele trăite. Povestirea se opreşte înainte 
de momentul luării deciziei. 

4 Continuaţi întâmplarea ca şi cum aţi fi acea persoană şi exprimaţi ce a 

simţit şi a făcut ea. 

„Lucrând la un institut de cercetare, am avut sarcina de a participa la 
realizarea unui proiect important susținut de un profesor colaborator. Timpul de 
realizare a proiectului era redus, astfel încât se impunea operativitate şi efort 
susținut din partea ambilor. Însă, profesorul coordonator a fost nevoit să se 
interneze în spital, sarcina fiind preluată, în cea mai mare parte de mine. Am 
simţit acest lucru ca pe o provocare şi am început activitatea cu mult entuziasm. 
Pe parcurs am constatat că existau foarte multe documente pentru realizarea 
cărora nu aveam instrumentele necesare. Era nevoie de participarea profesorului 


şi de colaborarea altor specialişti în domeniu, însă, la momentul respectiv, 

proiectul nu beneficia de acest sprijin. De aceea, pentru mine, devenise o sarcină 
care consuma foarte mult timp şi energie, în condițiile în care trebuia să mă 
pregătesc şi pentru un examen ce finaliza un curs de formare pe care urma să îl 
susţin cam în aceeaşi perioadă cu predarea proiectului. 

Mă aflam într-un conflict al alternativelor deoarece doream să susțin 
examenul şi în acelaşi timp să finalizez şi sarcina profesională care îmi fusese 
încredințată. Mă zbăteam între nevoia de a fi competitiv, de a mă ridica la 
nivelul aşteptărilor celorlalți şi dorinţa de a-mi încheia cu succes cursurile de 
formare. Deveneam din ce în ce mai obosită şi îmi era foarte greu să accept că 
îmi luasem angajamente pe care nu le puteam respecta. Timpul devenise foarte 


scurt, atmosfera tensionantă, iar eu trebuia să găsesc o soluţie.” 


Continuaţi povestirea ca şi cum aţi fi această persoană relatând ce a simţit şi a făcut 


aceasta. 


87 


Enumeraţi caracteristici ale stilului apreciativ empatic: 

LABORATORUL V 
COMUNICAREA ASERTIVĂ 


Repere teoretice 


e Asertivitatea 


> Lazarus analizează asertivitatea şi o defineşte ca fiind capacitatea de a-i 
influenţa pe alţii (Chelcea, S., 1998, 125), iar Cornelius Helena şi Faire Shoshana 
(1996, 93) consideră asertivitatea ca acea opţiune a individului în comunicare ce îl 
ajută să îşi susțină poziţia fără a blama sau fără a trata cealaltă persoană ca pe un 
adversar. 

> Alberti şi Emmons (1974) definesc comportamentul asertiv ca fiind 
„comportament ce permite unei persoane atingerea intereselor personale, apărarea 
propriului punct de vedere fără anxietate exagerată, exprimarea sinceră a 
sentimentelor, apărarea propriilor drepturi fără a le încălca pe ale altora”. Este deci, 


o „concepţie democratică” asupra relaţiilor interumane. 


e Abilităţi şi atitudini componente ale asertivităţii: 
> A spune "nu" atunci când situaţia o cere 

Avansarea cererii ca un favor 

Exprimarea sentimentelor pozitive şi negative 

Iniţierea şi susţinerea unei conversații 

Manifestarea puterii de convingere 


Atitudinea de afirmare a propriilor drepturi 


YVyv yYv yYv V V 


Atitudinea de a susţine drepturile cuiva neprivilegiat 

> Atitudinea de apărare a propriilor drepturi fără a le încălca pe ale 
altora 

> Exprimarea şi susținerea propriului punct de vedere 

> Asumarea responsabilităţii 

> Anticiparea şi pregătirea succesului social 

> Stima de sine şi dorinţa de afirmare 


° A face o cerere sau a solicita ajutor — model de utilizare a tehnicilor 
comunicării asertive (Cungi, C., 1996/1999): 

> Cererea permisiunii de adresare. 

> Verbalizarea directă şi deschisă a cererii. 

> Utilizarea afirmării de sine empatică. 

> Verificarea dacă interlocutorul este într-adevăr de acord să răspundă 
cererii (uneori oamenii acceptă, dar nu sunt cu adevărat de acord). 

> Utilizarea tehnicii „discului zgâriat? (repetarea unui argument de 
atâtea ori de cât este nevoie). 

> Exprimarea deschisă a sentimentelor. 

> Oferirea unui compromis, a unei alternative. 


> Incheierea discuţiei în mod afectuos. 


° A spune „nu” atunci când situaţia o cere”- model de utilizare a 
tehnicilor comunicării asertive ( Cungi, C., 1996/1999): 

> Ascultarea cererii şi dacă este necesar încurajarea pe interlocutorului 
să-şi precizeze cererea (ascultare activă). 
Verbalizarea directă şi precisă a răspunsului. 
Folosirea tehnicii „discului zgâriat”. 


Exprimarea deschisă a sentimentelor. 


Yv Y YV Y 


Exprimarea pozitivă a răspunsului, utilizând afirmarea de sine 


empatică şi afirmarea de sine negativă. 


v 


Căutarea de alternative şi compromisuri. 


v 


Incheierea discuţiei în mod afectuos. 

Exerciţii 


Exerciţiul 1 
Sfera comunicării asertive 
A  Identificaţi comportamentele specifice comunicării asertive: 
a Prezentarea unei cereri ca un favor 
a Argumentarea opiniilor personale 
a Manipularea pentru obţinerea unui favor 
a Apărarea propriilor drepturi fără a ţine cont de drepturile celuilalt 
a Exprimarea sentimentelor pozitive 
a Exprimarea sentimentelor negative 
a Stima de sine de nivel scăzut 


a Apărarea drepturilor unei persoane neprivilegiate 


a Ascultarea activă 


Exerciţiul 2 
Abilitatea de a face o cerere 
A Se solicită studenţilor realizarea unor jocuri de rol care să reprezinte 
următoarele situaţii: 
> „ Sunteţi directorul unui liceu şi cereţi profesorului de informatică, 
după terminarea programului de lucru al acestuia, să vă 
tehnoredacteze un material de care aveţi nevoie urgentă” (2 actori). 
Cum procedaţi pentru a-l convinge? 
> „Sunteţi profesor şi doriţi să cooptați elevii unei clase a XII a într-o 
activitate de stimulare a creativităţii tehnice. Cum reuşiţi să obţineţi 
implicarea lor activă, ştiind că au program încărcat şi se pregătesc 


pentru bacalaureat”? (4 actori). 

> „Sunteţi un student nemulţumit de evaluarea cunoştinţelor dvs. la un 
examen. Cum argumentaţi opinia dvs. astfel încât să obţineţi din 


partea profesorului evaluarea pe care o doriţi”? (2 actori) 


+ Notaţi strategiile de argumentare utilizate de participanţii la jocurile de rol 


pentru a-şi finaliza cererea cu succes. 


Exerciţiul 3 


Abilitatea de a spune „nu ” 


$ Refuzul cererii se realizează printr-un joc de rol în diadă, manifestând 
abilităţile în următoarele situaţii: 
> „Sunteţi implicat, ca profesor, în multe activităţi în cadrul şcolii şi 
elevii vă solicită organizarea unui cerc şcolar pentru dezvoltarea 
asertivităţii”. 
> „Un coleg vă solicită ajutorul la elaborarea unei lucrări, iar această 


cerere contravine, în acel moment intereselor dumneavoastră” 

Exerciţiul 4 
Brainstorming 
4 Delimitaţi cât mai multe tehnici utilizate atunci când vrem să spunem „nu” la 


o solicitare fără să-l lezăm pe celălalt. 

LABORATORUL VI 
EXPRIMAREA ŞI APĂRAREA PROPRIILOR DREPTURI RESPECTÂND 
DREPTURILE CELORLALȚI 


Repere teoretice 


e Charly Cungi (1996/1999, 1) formulează şapte mesaje principale ce asigură 
comunicarea asertivă: 
> Câştigarea respectului celorlalți 
Afirmarea drepturilor 
A nu căuta întotdeauna acceptarea din partea celorlalți 
Păstrarea unei imagini pozitive despre sine 
Lupta contra depresiei 


Înfruntarea celorlalţi 


YVyv yYv yYv V Y 


Nu contează eşecul, importantă este afirmarea 


Comportamentul asertiv se concretizează în capacitatea şi abilitatea de 
exprimare a opiniilor personale, în puterea de convingere, dar şi în capacitatea 
de a-ţi face respectate drepturile. Este foarte importantă cunoaşterea 
drepturilor pe care omul le are, susținerea acestor drepturi fără însă a le 
încălca pe ale altora, precum şi curajul de a susține drepturile cuiva 


neprivilegiat. 


James Fleming, în lucrarea sa "Become Assertive!" (trad. "Cum să devii 
sigur pe tine", 1998, 21-22) vorbeşte despre dreptul de a avea drepturi şi 
despre modalităţi de revendicare a acestora. El prezintă câteva drepturi de 
bază pe care fiecare om ar trebui să le aibă: 

> dreptul de a te face auzit ; 
> dreptul de a fi respectat ca persoană şi de a ți se respecta opiniile 


> dreptul de a cere ceea ce vrei şi de a lua decizii 

> dreptul de a face greşeli 
> dreptul de a beneficia de o judecată corectă 
> dreptul de a nu fi pus la presiuni psihice, abuzat sau minimalizat 


> dreptul de a decide asupra responsabilităţii pentru problemele altora. 


e Aserţiunea "Eu" presupune o clarificare şi este un început al conversaţiei. Este 
un deschizător al comunicării ce permite exprimarea sentimentelor în legătură cu 


un eveniment, fără a blama şi fără a cere celeilalte persoane să se schimbe. 


e Asertivitatea exprimată prin aserțiunea "Eu" contribuie la menţinerea poziţiei şi 
a propriului punct de vedere fără a ataca cealaltă persoană (Cornelius, H., şi Faire, 


S., 1996, 93-104). 


e Asumarea şi susținerea drepturilor de a acționa după propria dorință, fără a-i 
răni pe ceilalți şi de a fi mai deschis şi mai cinstit față de ceilalți dau siguranța de 
sine, ceea ce oferă o mai mare libertate şi satisfacție în legătură cu propria 


persoană şi cu ceilalți. 

Exerciţii 


Exerciţiul 1 
Aserţiunea EU 


+ Formulaţi aserţiuni Eu pentru următoarele situaţii: 


** Un profesor coleg nu ţi-a dat la timp lucrarea pe care trebuia să o 


continui tu pentru realizarea unui proiect. 


** Un coleg nu ţi-a răspuns la salut de mai multe ori. 


«e Şeful de catedră îți dă indicaţii contradictorii. Cum îi aduci în atenţie 


această situaţie? 


96 


se Directorul şcolii îți dă foarte multe sarcini determinând 


supraîncărcare. 


** Elevii întrerup expunerea profesorului formulând întrebări care nu au 


legătură cu subiectul discuţiei. 


* Un coleg îţi face observaţie de faţă cu ceilalți. 


Exerciţiul 2 
Utilizarea aserţiunii EU în joc de rol 
$ Utilizaţi aserţiunea EU şi ascultarea activă în următoarea situaţie de joc de 
rol 
„Sunteţi cadru didactic într-un liceu, realizaţi o activitate de succes cu un 


grup de elevi, dar în prezentarea programului activității pe şcoală nu sunteţi 

menţionat şi consideraţi că nici elevii nu au fost apreciaţi aşa cum aţi fi dorit”. Cum 
aduceţi la cunoştinţă, celor implicaţi, nemulţumirea dumneavoastră? (joc de rol-2 


actori). 


Exerciţiul 3 
Dreptul de a avea drepturi 
4 Realizaţi atomul social al inginerului şi atomul social al cadrului didactic 


prin identificarea nevoilor şi drepturilor lor în funcție de rol/status. 


INGINERUL 


CADRUL 
DIDACTIC 

LABORATORUL VII 


ASERTIVITATEA ÎN REZOLVAREA CONFLICTELOR 


Repere teoretice 


e Conflictul 


> 


Conflictul reprezintă orice formă de opoziție între persoane sau 
grupuri generată de incompatibilitatea reală sau percepută între 
scopurile, valorile, normele sau motivațiile părților (Cristea, D., 


2000, 276). 


e Funcții ale conflictului (Flaming, J., 1998, Caluschi, M., 2001): 


> 


YVyv yYv yYv yYv yYv V Y 


prevenirea stagnării 

stimularea apariţiei de noi idei 

stimularea interesului şi curiozităţii 

generarea de schimbări la nivelul persoanei şi grupului 
conduce la îmbunătăţirea lucrului în echipă 

furnizează cadru pentru discuţii, dezbateri 

stimulează oamenii în gândire şi acţiune 

permite exprimarea sentimentelor reprimate 


provocarea gândirii şi generarea de soluţii. 


e Tipuri de conflict 


% în funcţie de efectele constructive sau distructive ale conflictului se disting: 


> 


conflicte constructive — tensiune care stimulează energiile 


individuale în vederea soluționării avantajoase pentru ambele 


părti; 

> conflicte distructive — manifestarea unor tensiuni negative care 
împiedică găsirea alternativelor de soluționare şi generează 
disfuncţii la nivelul relaţiilor interpersonale. 

* în funcţie de dimensiunile psihice implicate se disting (Pânişoară, I.O., 
2008): 

> conflictul scop care apare atunci când o persoană dorește 
rezultate diferite faţă de alta; 

> conflictul cognitiv bazat pe opoziţia între idei sau opinii ale 
persoanelor referitoare la un anumit fenomen; 

> conflictul afectiv derivat din incompatibilitatea sentimentelor sau 
emoțiilor persoanelor sau grupurilor; 


> conflictul comportamental ce apare datorită acţiunii individului 


neacceptată de grup. 


e Rezolvarea conflictului presupune preluarea unui limbaj al concilierii, 
redefinirea situației şi atingerea unui acord prin identificarea şi 


eliminarea cauzelor conflictului. 


e Comunicarea asertivă asigură o viziune democratică asupra relaţiilor 
interpersonale şi presupune exprimarea şi recunoaşterea sentimentelor, 


gestionarea trebuinţelor şi drepturilor personale în acord cu ale celuilalt. 


e Harta conflictului permite înţelegerea originii, naturii şi dinamicii 
conflictului, identificarea nevoilor, temerilor, expectanţelor părților 
implicate, promovând pluralitatea de perspective în soluţionare 


(Cornelius, H. şi Faire, S., 1996; Caluschi, M., 2001). 

Exerciţii 


Exerciţiul 1 


Analiza conflictului 
Realizaţi analiza următoarelor conflicte şi întocmiţi harta conflictelor (delimitarea 
nevoilor, temerilor şi aşteptărilor părților implicate). 
e „Un elev s-a plâns părinţilor că nu înţelege ceea ce se predă la disciplina 
dumneavoastră, părinţii au discutat cu diriginta care, la rândul ei a reproşat 


profesorului că situaţia slabă a elevilor se datorează lui”. 


Analiza conflictului 


Tipul şi dimensiunile conflictului: 


® 
KSA 


® 
KSA 


Formularea problemei: 


® 
KSA 


Părțile implicate în conflict: 


® 
KSA 


Cauze ale conflictului: 

« Harta conflictului: 


ELEV PĂRINŢI 
NEVOI TEMERI | AŞTEPTĂRI NEVOI TEMERI | AŞTEPTĂRI 
PROFESOR DIRIGINTE 
NEVOI TEMERI | AŞTEPTĂRI NEVOI TEMERI | AŞTEPTĂRI 
° „O elevă în clasa a VIII a, care are rezultate şcolare bune, răspunde 


agresiv profesorului de biologie. Acesta o critică, afirmând că le va spune 


părinților fetei despre purtarea ei necorespunzătoare şi o va mustra într-o 


şedinţă cu profesori şi elevi. In urma acestui incident eleva fuge de acasă. 


Părinții consideră că atitudinea profesorului a generat reacția fetei”. 


Dirigintele intervine ca mediator între profesor şi părinți”. 

Analiza conflictului 


** Tipul şi dimensiunile conflictului: 


** Formularea problemei: 


s% Părțile implicate în conflict: 


% Cauze ale conflictului: 

« Harta conflictului: 


ELEVĂ PĂRINŢI 
NEVOI TEMERI | AŞTEPTĂRI | NEVOI TEMERI | AŞTEPTĂRI 
PROFESOR DIRIGINTE 
NEVOI TEMERI | AŞTEPTĂRI | NEVOI TEMERI | AŞTEPTĂRI 


$ Utilizaţi, pentru rezolvarea primului conflictului, metoda Philips 6-6. 


Alcătuiţi echipe de câte şase persoane, iar timp de şase minute emiteţi cât mai 


multe soluţii posibile la problema dată. Purtătorii de cuvânt ai fiecărei echipe vor 


prezenta rezultatul lucrului în grup. 


.........................c.cccccccccocococcocococococococecococecocococeeeeeeeeecececececececececoceeeeeeeeeeeeeeeeeeeeeeeeeeeeeeeecece 

$ Pentru rezolvarea celui de-al doilea conflict, realizaţi un joc de rol în care 
utilizaţi tehnici de comunicare asertivă şi organizaţi o şedinţă în care dirigintele 


acționează ca mediator între profesor, elev şi părinți. 


+ Notaţi alternativele de soluţionare a problemei care au fost menţionate pe 


parcursul şedinţei de mediere, aşa cum le-aţi înţeles dumneavoastră. 


LABORATORUL VIII 
STIMA DE SINE - CONDIȚIE PENTRU AFIRMAREA PERSONALITĂȚII 


Repere teoretice 


e Stima de sine: 

> se concretizează în evaluările pozitive sau negative despre propria 
persoană; 

> este o componentă complexă a Eu-lui ce se bazează pe sentimentul 
intim al propriei valori corelat cu concepţia despre sine, încredere în 
forţele proprii, convingerea omului că merită să fie fericit. 

> Persoanele care gândesc pozitiv despre sine sunt, în general, apreciază 
autorii citați mai sus, fericiți, satisfăcuţi şi au succes în adaptarea la 
situaţii stresante. 

> Cei care se evaluează în termeni negativi sunt anxioşi, deprimaţi, 


pesimişti şi predispuşi eşecului. 


e Componente ale stimei de sine: 
> Imaginea de sine este rezultatul cristalizării sentimentului de 
identitate şi exprimă modalitatea în care ne reprezentăm propria persoană. 
> Iubirea de sine este sentimentul de dragoste de sine necondiționată ce 
evoluează din instinct şi din trebuinţele de bază ale individului. 
> Încrederea în sine reprezintă sentimentul de încredere în propria 
capacitate de a gândi şi acţiona, de a lua decizii pe baza propriilor 


evaluări, de a face faţă evenimentelor şi provocărilor vieţii. 

e Forme ale stimei de sine (Caluschi, M., 2001): 
> Stima de sine scăzută: 
- prezența sentimentului unei slabe cunoaşteri de sine, 
-  autoprezentare în manieră neutră, 


- teama de judecată, de aprecierea socială, 


adaptare rapidă la interlocutori, deschidere spre cooperare. 


> Stima de sine înaltă: 
- formularea unor păreri clare despre propria persoană 
- imagine de sine pozitivă şi stabilă 
- riscul de a nu ţine cont de nevoile celorlalți, de a nu fi buni 


negociatori sau mediatori. 


o Efecte ale stimei de sine scăzute: 
> Anxietatea de performanţă 
- teama dea nu fi la înălțime 
- teama dea nu dezamăgi 
> Anxietatea de evaluare: 
- teama dea nu fi judecat 
- teama de a nu fi criticat 


- teama dea nu fi ridicol 

Exerciţii 
Exerciţiul 1 
Creşterea stimei de sine 
Exerciţiu pentru întărirea încrederii în forţele proprii şi anticiparea succesului social 
Enumeraţi trei calităţi personale, descrieţi modalităţile de valorificare a lor în 


prezent şi proiectaţi realizările personale şi profesionale pe care le pot facilita. 


$ Enumeraţi trei calităţi personale: 


Exerciţiul 2 
Întărirea pozitivă 
Apreciaţi o trăsătură pozitivă manifestată de fiecare participant al 


grupului pe parcursul activităţii de seminar. 


Exerciţiul 3 

Afirmarea socio-profesională a inginerului 

Utilizaţi abilităţile asertive însuşite, în cadrul unei reuniuni Panel. 

Realizaţi o reuniune Panel pe tema „Afirmarea socio-profesională a 
inginerului” şi alegeţi pentru constituirea grupului de experţi 4 roluri: un 


inventator, un manager, un inginer profesor, un specialist în relații publice. 

LABORATORUL IX 
ASERTIVITATE ȘI COMPE TENŢĂ CIVICĂ 


Repere teoretice 


Arthur Lupia (2003) defineşte competenţa civică prin intermediul setului de 


abilităţi ale cetăţenilor de a îndeplini sarcini concrete relevante social şi de a lua 


decizii pe baza unei informări adecvate. 


e Competența civică presupune: 


> dezvoltarea abilității de a accesa şi interpreta informaţii, 

> de a lua decizii pentru asigurarea securităţii publice şi a cetăţenilor 
într-o societate diversificată cultural, democratică şi promotoare a 
interdependenţei şi parteneriatului, 

> capacitatea de a analiza o situaţie socială, de a transmite şi împărtăşi 
sinteza ideaţională, 

> orientarea spre inițierea de proiecte şi abilitatea de implementare a 


acestora. 


e Cetăţeanul democratic se identifică prin următoarele caracteristici: 


> 
> 
> 


bine informat, 

activ şi implicat în politică, 

capabil de a lua decizii în raport cu interesele şi principiile pe care le 
promovează, 

capabil de a participa local manifestând constant sentimentul cunoaşterii 
şi înţelegerii dinamicii sociale şi politice 

preocupat profund de bunăstarea generală 


interesat să coopereze şi să acţioneze spre binele tuturor 

> recunoaşte unicitatea şi valoarea fiecărui individ indiferent de rasă, 
religie, ocupaţie sau statut social 

> conştientizează valoarea metodelor experimentale, a planificării şi 
evaluării rezultatelor 

> valorifică libertăţile civile pe care societatea democratică i le-a acordat 

> îşi asumă responsabilitatea apărării acestor libertăţi atât pentru sine cât şi 
pentru ceilalți 

> preia conducerea în situaţiile în care se simte capabil, dar acceptă şi 
indicaţiile celorlalţi, atunci când acestea se dovedesc a fi mai potrivite 

> sincer preocupat de problemele pe care societatea democratică le înfruntă 


şi promovează exprimarea liberă pe tematici controversate. 


e Antrenamentele concepute pentru dezvoltarea competenţei civice au în 

vedere obiective ca: 

> formarea tinerilor pe direcţia responsabilităţii şi dezvoltării unor atitudini, 
valori şi acţiuni coerente şi subordonate valorilor democratice şi sociale 

> formarea abilității de gândire şi evaluare critică a propriei persoane 
şi a propriilor acţiuni ca membru al societăţii 

> formarea tinerilor pe linia dezvoltării umane şi valorificării moştenirii 
culturale 

> formarea abilității tinerilor de a lua decizii personale 
şi decizii privind mediul fizic şi social 

> formarea abilităţilor sociale (comunicare, empatie, asertivitate) şi 
profesionale care pot facilita dezvoltarea ca persoane autonome, capabile 
de autoactualizare şi de atingerea succesului socio-profesional 

> formarea abilităţilor de lucru independent şi în grup pentru rezolvarea 


problemelor personale şi sociale. 


111 


Exerciţii 


Exerciţiul 1 
Abilităţi asertive şi comportament civic 

Alegeţi comportamentele specifice competenţei asertive care vin în sprijinul 
dezvoltării competenţei civice. 

Notaţi cu „X”, în cele două coloane, corespondenţa între comportamentele 


specifice asertivităţii şi cele care evidenţiază competenţa civică. 


Prezentarea unei cereri ca un 
favor 

Argumentarea opiniilor 
personale 

Apărarea propriilor drepturi 
ținând cont de drepturile 
celuilalt 

Exprimarea sentimentelor 
pozitive 

Exprimarea sentimentelor 


negative 
Stima de sine de nivel scăzut 


Apărarea drepturilor unei 
persoane neprivilegiate 
Abilitatea de a iniţia, susţine şi 
finaliza o conversaţie 
Managementul conflictelor 
Concepţie democratică asupra 
relaţiilor interumane 
Asumarea responsabilităţii 


Iniţierea de proiecte şi 
implementarea acestora 
Abilitatea de a accesa şi 
interpreta informaţii 

Luarea de decizii personale 

şi decizii privind mediul fizic şi 
social 

Abilitatea de rezolvare a 
problemelor personale şi sociale 
Asumarea responsabilităţii 
cetăţeneşti într-o societate 
democratică 

Luarea de decizii pentru 
asigurarea securităţii publice şi 
a cetăţenilor 

Manifestarea unor atitudini 
subordonate valorilor 
democratice şi sociale 


Exerciţiul 2 
Proiect de campanie socială 

Elaboraţi un proiect de intervenţie prin care să propuneţi desfăşurarea 
unei campanii sociale pentru stimularea şi mobilizarea cetăţenilor în acţiuni de 


dezvoltare comunitară. 

I. Titlul proiectului: 


II. Descrierea problemei: 


e Datele problemei: 


e Cauzele problemei: 


e Consecințe ale nerezolvării problemei: 


III. Populaţia ţintă: 


IV. Termen de derulare: 


V. Scopul proiectului: 


VI. Obiective ale proiectului: 

VII. Activităţi şi acţiuni: 


OBIECTIVE 


ACTIVITĂŢI 


ACŢIUNI 

VIII. Metode: 


e Documentarea: 


e Metode de cunoaştere a grupului: 


Aa 


e Metode de intervenţie: 


a 


IX. Resurse: 


e Umane: 

Materiale: 


IX. Parteneri: 


X. Buget: 


XI. Criterii de evaluare: 

« Realizaţi un scurt eseu pe tema „Stimularea şi menţinerea interesului 


studenților pentru participarea la activităţile de laborator”. 

LABORATORUL X 
EVALUAREA ACTIVITĂȚII STUDENTULUI 


Instrucţiuni: 

Scopul acestei evaluări este de a cunoaşte opiniile dumneavoastră 
despre activitatea în cadrul cursului de formare „Comunicare educaţională şi 
asertivitate” şi de a vă evalua pe dumneavoastră şi progresele pe care le 
înregistraţi în învăţarea noţiunilor şi abilităților practice necesare profesiei de 
cadru didactic. 

Autoevaluarea dumneavoastră trebuie să fie corectă şi vă va arăta 
lucrurile pe care le-aţi învăţat temeinic, precum şi domeniile în care trebuie să 
mai perseveraţi în activitatea educaţională viitoare. 

Această secvență de evaluare reprezintă un instrument important în 


procesul educaţional. Vă rugăm să-i acordaţi întreaga atenţie cuvenită. 


Æ Cunoştinţe: 


1. Cum definiți comunicarea didactică? 


2. Care este rolul ascultării active în comunicare? 

3. Enumeraţi 5 factori facilitatori ai comunicării. 


4. Delimitaţi 5 blocaje ale comunicării şi descrieţi efectele lor la nivelul relației 


profesor-elev. 
Blocaj: Efecte: 
Blocaj: Efecte: 
Blocaj: Efecte: 

Blocaj: Efecte: 


Blocaj: Efecte: 


5. Definiți comunicarea asertivă. 


Æ Deprinderi de interacţiune: (1) Comunicare 


1. Marcaţi cu X aserţiunile „Eu” corecte. 


a De fiecare dată când folosiţi laboratorul fără să mă anunţaţi mă simt jignit 


şi dacă se mai repetă voi face reclamaţie. 
a Atunci când mi se spune în mod repetat cum trebuie să fac lucruri la care 


mă pricep foarte bine simt că nu sunt apreciat corespunzător şi aş dori să 


mi se recunoască autonomia. 

a Atunci când îmi faceţi observaţie de faţă cu elevii mă puneţi într-o lumină 
defavorabilă în faţa lor şi ar fi bine să mă criticaţi când nu sunt ei 


prezenți. 


a Atunci când sunt întrerupt simt că nu mai am cursivitate în discurs pentru 


că îmi pierd şirul ideilor şi aş dori să răspund întrebărilor la sfârşit. 
2. Formulaţi aserţiuni „Eu” pentru situaţiile redate mai jos: 


e Sunteţi profesor şi aflaţi că un coleg a afirmat în faţa directorului şcolii că ar 


fi mai potrivit decât dvs. să coordoneze un cerc de creativitate tehnică. 


e Unelevseridică în timpul orei şi iese afară pentru a vorbi la telefonul mobil. 


4. Construiţi un dialog în care să utilizaţi comunicarea empatică şi 


exprimarea sentimentelor, ascultarea activă şi aserțiunea „Eu”. 


Æ  Deprinderi de interacţiune: (II) Conştiinţa de sine şi afirmarea personală 


1. Oferiţi alternative de soluționare a următorului conflict din perspectiva uneia din 
părțile implicate, pe care alegeţi să o reprezentaţi. Utilizaţi strategii ale comunicării 
asertive. 
„Un elev s-a plâns părinţilor că nu înţelege ceea ce se predă la disciplina 
educaţie tehnologică, părinţii au discutat cu diriginta care, la rândul ei a 
reproşat profesorului că situația slabă a elevilor se datorează lui. Profesorul dă 
elevilor o lucrare de control neanunţată, iar aceştia obțin note mici. Părinţii 
reclamă apoi, la directorul şcolii că profesorul are o atitudine neprofesională 


răzbunându-se pe elevi din cauza discuţiilor avute anterior cu dirigintele”. 


2. Delimitaţi punctele tari şi punctele slabe în ceea ce priveşte capacitatea 
dumneavoastră de comunicare asertivă şi stabiliţi avantaje şi dezavantaje pentru 


dumneavoastră personal în manifestarea abilităților asertive. 

Puncte 


Puncte tari 
slabe 
Avantaje 


Dezavantaje 


4  Deprinderi de interacţiune: (III) Cooperare şi participare socială 


1. Realizaţi analiza şi harta următorului conflict: 
„Tatăl unui elev din clasa la care predaţi intră împreună cu acesta, în timpul 
orei şi, foarte nemulțumit, vă solicită să faceţi observaţie elevului în faţa clasei 


pentru că are absenţe”. Oferiţi apoi soluţii pentru stimularea cooperării părinte — 


elev — profesor — clasă. 


124 


125 


4 Activitatea de formare: 


1. Cum puteţi caracteriza atmosfera de lucru din timpul activității? 


Foarte stimulativă Stimulativă Puțin stimulativă 


Plictisitoare 


2. In ce măsură laboratoarele v-au permis exprimarea propriilor gânduri şi 


sentimente? 


În mare măsură În mică măsură In foarte mică măsură Deloc 


3. In ce măsură sarcinile de laborator v-au implicat în realizarea unor acțiuni 


concrete? 
În mare măsură În mică măsură In foarte mică măsură Deloc 


4. Cât de mult v-au permis activităţile de laborator în colaborarea şi dezvoltarea 


relaţiilor colegiale? 


Foarte mult Mult Puțin 


Aproape deloc 


3. In ce măsură laboratorul v-a permis să însuşiţi şi să utilizați idei şi metode noi 


pentru activitatea profesională? 

In mare măsură In mică măsură In foarte mică măsură Deloc 


4. În ce măsură utilizaţi abilităţile formate în cadrul acestui laborator în viaţa 


voastră cotidiană? 


În mare măsură În mică măsură In foarte mică măsură Deloc 


5. Cât de productiv credeţi că a fost timpul petrecut de dumneavoastră pe 


parcursul acestui laborator? 


Foarte productiv  Parţial productiv Puțin productiv Total 


neproductiv 


Argumentaţi răspunsul dumneavoastră: 


+ Formatorul: 


1. În ce măsură credeţi că facilitatorul de grup v-a dat sarcini adecvate 


disciplinei? 


In mare măsură În mică măsură In foarte mică măsură Deloc 

2. În ce măsură aţi avut un feed-back (aprecieri pozitive sau negative) din partea 


formatorului după ce v-aţi realizat sarcinile? 


In mare măsură În mică măsură In foarte mică măsură Deloc 


3. In ce măsură activităţile propuse au acoperit nevoia dumneavoastră de 


învăţare? 


In mare măsură In mică măsură In foarte mică măsură Deloc 


4. În ce măsură aţi adresat formatorului întrebări şi aţi cerut explicaţii? 


NP IN N 


În mare măsură În mică măsură In foarte mică măsură Deloc 


5. Cât de accesibil a fost formatorul pentru a răspunde întrebărilor şi 


preocupărilor dumneavoastră? 


Foarte accesibil Accesibil Puțin disponibil Niciodată 


disponibil 


6. Ce sugestii ați face pentru îmbunătățirea comunicării profesor — student? 


7. Ce sugestii aţi face pentru îmbunătățirea sarcinilor dumneavoastră de 


laborator în contextul unui curs de „Comunicare educaţională şi asertivitate”? 

CAPITOLUL V 
PROIECTE ȘI INIŢIATIVE EDUCAȚIONALE ALE STUDENȚILOR 


V.1. Autocunoaştere și identitate de gen. Proiect de intervenţie 
Autori: Mioara Iacob, Magda Axinte şi Octavian Tănasă, studenţi, anul II (2015) — 


Facultatea de Psihologie şi Ştiinţele Educaţiei, Universitatea "Petre Andrei” din laşi 


Argument 

Vârsta adolescenței şi a primei tinereți este, de bunăseamă, una dintre cele mai 
frumoase şi... neliniştite totodată. Este o vreme a celor mai intense căutări de sine. 
Este vârsta la care, noi, fetele, ne punem întrebări despre noi înșine, despre corpul 
nostru, despre sufletul nostru, despre viitorul şi prezentul nostru şi alegem 
conştient ori nu, comportamente care credem că ne definesc feminitatea. Apar 
emoții puternice, stări interioare dificile, probleme de relaționare, autoblamare, 
toate acestea nefiind de cele mai multe ori înţelese, acceptate şi rezolvate pentru 


creştere interioară şi iubire de sine. 


Scopul proiectului 

Crearea unui cadru intim, prietenos, relaxant în care adolescentele să se cunoaşteţi 
mai bine, să se împrietească şi, mai presus de toate, să-şi conştientizeze puterea 
interioară şi să se mobilizarea în direcția asumării acesteia şi transformării pentru 


atingerea potenţialului existent deja în ființă. 


Obiective 
e asumarea feminitații şi a identității de gen 
e identificarea dorințelor şi a limitelor în realizarea aşteptărilor fiecărei 
participante 
e clarificarea scopului şi a misiunii personale de viață 
e descrierea relației trup/suflet şi a  particularităților în funcție de 


personalitatea fiecăreia 

Tematică 
Subtitlul proiectului este "Ca fetele”. Discuţiile de grup sunt conduse astfel încât să 
genereze posibile răspunsuri şi clarificări interioare cu privire la: 

e ROSTUL tău în această viaţă, tu - subiect sau obiect? 

e TU însuţi, relația cu feminitatea. 

e Trăieşti în „borcanul societaţii” sau în afara lui? 

e Limite și dorinţe, care sunt acestea? 


e Eşti un trup cu suflet sau un suflet cu trup? 


Grupul ţintă 
Grupul ţintă avut în vedere este format exclusiv din fete, eleve sau studete, în 


număr de 20, cu vârste cuprinse între 16 şi 26 de ani. 


Metode psihopedagocice şi metode de promovare 
- Metode psihopedagogice folosite: conversaţia, dezbatarea, problematizarea, 
schimb de roluri, studiul de caz. 
- Evenimentul va fi mediatizat prin reţele de socializare (ex. Twitter, 
Facebook), în presa locală şi prin intermediul cunoştinţelor 
- Implicarea ONG-urilor 


- Lipire de afişe de promovare în zonele cele mai circulate din oraş 


Mijloace folosite 

Laptop conectat la internet 

Videoproiector şi ecran pentru videoproiector 
Flipchart, markere 

Aparat foto 

Coli de scris, pixuri 


Coktail: cafea, apă, gustari, pahare, şerveţele 

Documentaţie 

Este important să trăim călăuziţi fiind de menirea noastră în viaţa sau o putem face 
la fel de bine şi fără acest lucru? In rândurile de mai jos am să arăt avantajele de a 
ne găsi rostul în lume şi modul în care acest lucru ne influenţează viaţa. Pentru 
inceput voi face o mică precizare legată de sintagma "rost în lume" în comparaţie 
cu "scop în viaţă": pledez pentru folosirea celei dintâi deoarece exprimă mai bine 
ideea de sens în viaţă, menire sau rol, în comparaţie cu "scop în viață" care 
transmite mai degrabă atingerea unui obiectiv, a unui ţel. Viaţa traită cu menire 
aduce autodisciplina, planificarea activităților. Diferenţa majoră este că de această 
dată o vei face nu pentru că aşa trebuie, ci pentru că aşa vrei, deoarece acum ai 


lucruri cu mult mai bune de făcut și nu vrei să-ți pierzi timpul. 


Experiment de viaţă 
Lumea în care trăim este o lume total diferită de ceea ce am fost învătaţi de către 
părinţi sau şcoală. Este o lume în care oricine îşi doreşte să aibă succes trebuie să se 
adapteze şi să trăiască în conformitate cu principiile sale. 

Haideţi să începem explorarea acestei lumi reale, necunoscută încă multora. 
Se ştie că întreaga structură a convingerilor civilizaţiei occidentale (din care şi noi 
facem parte) este construită pe o bază ştiinţifică. Un fapt dovedit ştiinţific devine 
automat şi instantaneu o convingere, ceea ce reprezintă un element important 
pentru succes. Percepem din lume doar ceea ce suntem pregatiţi să percepem. Acest 
lucru s-a demonstrat ştiinţific. Pentru un experiment de fiziologie, nişte pisici au 
fost închise încă de la naştere într-o mică încăpere tapisată cu motive orizontale. 
După trecerea perioadei de formare a creierului, aceste pisici au fost scoase de 


acolo şi puse în nişte cutii tapisate cu linii verticale. 


Podiumul, în viziunea ta 
Aceste linii indicau amplasamentul ascunzătorilor cu hrană și trape de ieşire, dar 
nici una dintre pisicile educate în camere cu motive orizontale nu a reuşit să se 


hrănească sau sa iasă. Educaţia le limitase percepţia la liniile orizontale. 

Şi noi funcționăm cu aceleaşi limitări ale percepţiei. Nu mai ştim să percepem 
unele evenimente pentru că am fost conditionaţi să percepem lucrurile numai într- 
un singur mod. Mintea umană vede doar ce crede ea că e adevărat, refuzând să vadă 
şi alte lumi. Realitatea pe care oamenii şi-o crează le obturează şansa de a percepe 
şi alte realițăti. Ei văd ceea ce cred că este real, chiar dacă asta nu e realitatea în 


sine. Se spune chiar : oamenii nu văd lumea aşa cum este ea, ci aşa cum sunt ei. 


Trup și/sau suflet 

Osho avea mare dreptate. A fi tu însuţi este cea mai mare binecuvântare. Dar noi nu 
suntem noi înşine. Nu încă. Este un adevăr exprimat de toți marii inţelepti ai 
omenirii, în toate epocile. A fi tu însuţi e ceva diferit de „a fi”. Toţi oamenii sunt, 
există — dar foarte puţini sunt ei înşişi. In general oamenii confundă aceste două 
noțiuni — dar una este să fii tu (indiferent ce eşti în acest moment, cu calițăti şi 
defecte) alta este să fu tu însuţi. A fi tu însuţi presupune conştientizare.Inseamnă să 
fii conştient de tine însuţi, de faptul că exişti, de lucrurile pe care le faci şi motivele 
pentru care le faci în acel mod ; înseamnă să înţelegi cine eşti şi de ce ai ajuns să fii 
în acel mod ; înseamnă să inţelegi cine poţi deveni și să mergi pe calea către 
potenţialul tău; înseamnă să trăieşti în lumea reală şi să-ţi creezi fiinţa conform 
celor mai înalte idei şi principii despre fiinţa umană, viaţă, univers ; înseamnă să fii, 


să devii Cine Eşti Tu Cu Adevărat. 


Durata 
Întâlnirea este programată în data de 22 aprilie 2015 
Se va desfăşura cu începere de la ora 18 pana la ora 21. 


Întâlnire de evaluare: 21 mai. Ora 18. Durata: 4 ore. 


Desfăşurarea proiectului de intervenţie/Etape 
1. Evaluare iniţială : răspunsul la tema inițială, întrebari- analiză individuală. 
2. Argumentarea răspunsurilor, interacțiunea de grup, sugerarea răspunsurilor între 


fete prin antiteză de păreri, viziuni şi interese. 


133 


3. Discuţii libere, împărtăşirea experienţelor trăite. 
4. Evaluare finală. Inţelegerea diferenţelor între răspunsul iniţial şi cel dat, la final, 
pe analiză: Teză, antiteză şi sinteză. 


v 


Evaluarea inițială şi finală a participantelor 
Inițial, participantele erau mai introvertite, separate în grupuri fără o relaționare 
între ele. La final, interacțiunea a fost foarte bună, s-au schimbat contacte, numere 
de telefon, zâmbete şi îmbrățişări. Prin poziția corpului şi prin întrebările cheie de 
final, s-a observat schimbarea atitudinii, creşterea stimei de sine şi clarificarea 


multor întrebări care frământau participantele. 

V.2. Comunicare şi alfabetizare emoţională — program pentru adolescenți 
Autori: Alexandra Damoc, Cristina Boengiu şi Valentin Bejenariu, studenți, anul II 
(2015), ai Facultăţii de Psihologie și Ştiinţele Educaţiei, Universitatea "Petre 


Andrei” din laşi 


Argument: 

Acest program a fost inspirat de cartea lui Daniel Goleman, Inteligența emotională 
şi parcurge câţiva din paşii pe care acesta îi detaliază în cartea sa. Daniel Goleman 
este şi cel care a introdus termenul de „Inteligență emoțională”, un subiect tot mai 
popular în ultimii ani şi în Romania. Conform opiniei autorului citat, emoția se 
referă la un sentiment și la gândurile pe care acesta le antrenează, la stări 
psihologice şi biologice, precum şi la măsura în care suntem inclinaţi să acționăm. 
O sinteză a inteligentei emoționale ar fi: „există un cuvânt de moda veche care 
defineşte toate calitățile pe care le reprezintă inteligenţa emoţională, si anume 
caracter... iar leagănul caracterului este autodisciplina; o viaţă plina de virtuţi, aşa 
cum au constatat filozofii de la Aristotel încoace, se bazează pe autocontrol.” 

Dr. David Hamburg, psihiatru şi preşedintele corporației Carnegie, care a 
evaluat programe de pionerat în domeniul educaţiei emoţionale, consideră că anii 
de tranziţie spre şcoala primară, gimnazială şi apoi spre liceu sunt puncte cruciale 
în capacitatea de adaptare a copilului. El observa că atunci când elevii intră la liceu, 
moment ce se suprapune şi cu transformările specifice adolescenţei, există o 
diferenţă între cei ce au urmat cursuri de alfabetizare emoţională şi ceilalți: cei 
dintâi descoperă că noile tensiuni, creşterea exigenţelor şcolare şi tentaţiile de a 
fuma sau de a lua droguri le pun mai puţine probleme decât celorlați tineri de 
aceeaşi vârstă. Ei reuşesc să-şi stăpânească abilităţile emoţionale dobândite, care, 
cel puţin pe termen scurt, îi vaccinează în lupta împotriva vâltorii şi tensiunii cărora 
trebuie să le facă faţă. 

Cursurile de alfabetizare emotională vizează conştientizarea de sine, în 
sensul recunoaşterii sentimentelor şi al construirii unui vocabular pentru ele, 


precum şi determinarea legăturilor dintre gânduri, sentimente şi reacții. 

Scopul: Alfabetizarea emoțională a participanţilor 


Obiective de referinţă: 


conştientizarea de sine emoţională 
stăpânirea emoţiilor 

utilizarea emoţiilor în mod productiv 
empatia: citirea emoţiilor 


abordarea empatică a relaţiilor interpersonale 


Obiective operaţionale: 


îmbunătăţirea recunoaşterii şi definirii propriilor emoţii 

manifestarea toleranţei la frustrare şi o mai bună stăpânire a mâniei 
utilizarea de tehnici pentru exprimarea mâniei într-un mod potrivit 
enumerarea de cel puti 5 calități proprii 

identificarea de sentimente pozitive despre sine, scoală şi familie 
asumarea responsabilității pentru o greşeală în relaţiile de comunicare 
evidenţierea capacităţii de a privi lucrurile din perspectiva celuilalt 


aplicarea unei tehnici de ascultare activă 


Grupul ţintă: 15 adolescenţi din clasele VIH- VIII din şcolile din laşi. Vârsta 13-14 


ani. 


Metodologie: 


Se vor utiliza următoarele metode didactice: conversaţia, expunerea, exerciţiul, 


problematizarea, jocul de rol. 


Se va utiliza metoda antrenamentului psihosocial pentru deavoltarea abilităților de 


exprimare şi comunicare emoțională. 

Mijloace necesare: Videoproiector, laptop , P.P., hârtie, bandă, tablă şi markere, 


materiale printate pe hârtie. 


Resurse umane: 3 studenți din anul II, ai Facultăţii de Psihologie şi Științele 
Educaţiei, Universitatea "Petre Andrei” din laşi — Alexandra Damoc, Cristina 


Boengiu şi Valentin Bejenariu 


Programul de antrenament 

1. Evaluare inițială: Se aplică un chestionar pentru evaluarea inteligenţei 
emoționale (Daniel Goleman, 2001) 
https://www.academia.edu/10068809/Test_pentru_inteligen%C5%A3a_emo 
SC5% A3ional%C4%83_variant_pentru_copii 

2. Introducere teoretică în alfabetizarea emoţională 

3. Desfășurarea a 5 workshop-uri tematice 

4. Evaluare finală 


Fiecare întâlnire durează 3 ore, câte una pe săptămână. 


Descriere workshop-uri 
Tema 1 - „ Emoţiile sunt contagioase” 


1. Discuţii libere pe marginea unei poveşti terapeutice: 


La începutul războiului din Vietnam, un pluton American a trebuit să se 
refugieze într-o plantație de orez în toiul unui schimb de focuri cu vietnamezii. 
Dintr-o dată, au început să se îndrepte spre ei 6 călugări. Perfect calmi şi 
liniștiți, călugării au intrat exact în zona de luptă. 

“ Nu s-au uitat nici în stânga, nici în dreapta. Au luat-o prin mijloc. ”, îşi 
aminteşte David Busch, unul dintre soldaţii americani. “A fost de-a dreptul 
ciudat, pentru că nimeni nu i-a împuşcat. Şi după ce au trecut, mi-am pierdut 
orice chef de luptă. Nu mai vroiam să o fac, sau cel puţin nu în ziua aceea. Şi 
probabil că acelaşi lucru au simţit cu toții, pentru că toată lumea a renunţat. 


7 


Pur şi simplu am încetat să ne mai luptăm.” 

Calmul călugărilor i-a molipsit şi pe ceilalţi, transformându-i în soldaţi pacifişti, 
deşi se aflau în plină bătălie. Acest lucru ilustrează un principiu esenţial al vieţii 
sociale: emoțiile sunt contagioase. Sigur că această întâmplare este una 
extraordinară. De obicei, contaminarea emoţională este mult mai subtilă, fiind un 
fel de schimb tacit, care se petrece în fiecare întalnire în parte. Transmitem şi 
captăm dispoziţiile celuilalt într-un fel de economie subterană a psihicului, astfel 
încât unele întâlniri sunt otrăvitoare, iar altele benefice. Schimbul emoţional are loc 
la un nivel subtil, aproape imperceptibil; felul în care ne mulţumeşte un vânzător ne 
poate face să ne simţim ignoraţi, respinşi sau bine veniţi şi respectaţi. Ne captăm 


unul altuia sentimentele ca şi cum ar fi un fel de microb social. 


Tema 2 - „Testul prăjituri” 
Imaginaţi-vă că aveţi 4 ani şi că cineva vă face următoarea propunere: Dacă 
aştepţi până ce facem câteva comisioane, vei căpăta ca premiu 2 prăjituri. Dacă nu 


poți să aştepţi până atunci, primeşti numai una, dar ţi-o dau chiar acum. 


Discuţie - In funcție de ce alege copilul, acest test poate fi grăitor; el oferă nu 
numai o interpretare a caracterului, dar şi a traiectoriei pe care o va avea probabil în 


viaţă. Nu există talent psihologic mai important decât a rezista la impulsuri. 


Tema 3 -,„ldentificarea sentimentelor” 
Participanţilor li s-a cerut să aducă fotografii din reviste cu chipuri afişand emoţii 
diferite. După adunarea fotografiilor s-a conceput, împreună cu adolescenţii, o listă 
a sentimentelor şi s-a discutat pe fiecare în parte din punctul de vedere al 
expresiilor faciale afişate. 

Se discută despre cele 7 emoţii fundamentale şi se face o descriere a 
musculaturii faciale activate în fiecare situație, iar pe măsură ce sunt trecute în 
revistă, adolescenţii le exersează. Acest exerciţiu provine chiar din studiul lui Paul 


Eckman asupra expresiilor faciale. În SUA, acest fapt se predă în aproape toate 

şcolile în cadrul lecției de introducere în psihologie. Principalele emoţii 


fundamentale: mânie, tristeţe, frică, bucurie, surpriză, dezgust, teamă. 


Tema 4 - „Forţa gândirii pozitive” 

Discuţii despre forţa gândirii pozitive 

Elevii sunt supuşi următoarei situaţii ipotetice: 

Deşi v-aţi propus să luaţi un 9, după prima evaluare, 30% din ceea ce aţi făcut a 
fost greşit şi ați primit un 6. A trecut deja o săptămână de când aţi aflat că aţi luat 


un 6. Ce faceti? 


Tema 5 - „Mecanismul actelor de violenţă” 

Înțelegerea mecanismului actelor de violență 

Discuţii pe situaţiile recente ce implică agresiune, ca de exemplu o îmbrânceală pe 
culoar, pe care o consideră voită. Se discută despre felul în care ar fi trebuit 
abordate aceste întâmplări. Discuţiile sunt menite să aducă o altă perspectivă asupra 
situației să găsească posibile motivații din spatele comportamentului celorlalţi, 
precum şi modalităţi de stăpânire a maniei. 

Una dintre abilităţile cheie pentru controlarea mâniei constă în supravegherea 
sentimentelor, conştientizarea senzaţiilor fizice, cum ar fi roşirea obrajilor sau 
tensiunea musculară în momentul enervării şi abordarea acestor semne ca pe un 
indiciu că trebuie să mai reflecteze la ceea ce urmează să facă şi nu să acţioneze 


impulsiv. 


Bibliografie: 
Goleman, Daniel. [1995] (2001). Inteligența emoțională. (Trad. rom. Nistor, Irina- 


Margareta). Bucureşti: Editura Curtea Veche. 

V.3. Proiect pentru dezvoltarea abilităţilor inter- şi intra personale 
Autori: Petru Dimitriu şi Bogdan Manuel Fusa, studenți, anul I (2015), Facultatea 


de Automatică și Calculatoare, Universitatea Tehnică "Gheorghe Asachi” laşi 


INTRODUCERE 
Proiectul nostru constă într-o serie de exerciții interactive de autocunoaştere, 
destindere şi îmbunătăţire a deprinderilor şi abilităților inter- şi intrapersonale. 
Natura lor distractivă şi informală ne determină să le percepem ca jocuri de grup. 
Ele sunt, însă, exerciţii, ce urmăresc un scop educaţional precis şi sunt coordonate 
de unul sau mai mulți formatori, sau traineri, care explică desfăşurarea şi îndrumă 
participanţii spre atingerea obiectivelor propuse. 

Exerciţile ce alcătuiesc programul nostru de lucru în echipă sunt inspirate din 
literatura de specialitate şi din activități nonformale la care noi înşine am participat 


şi au fost adaptate grupului de studenți şi obiectivelor propuse de noi. 


I.REACȚII INDIVIDUALE ȘI ADAPTARE LA GRUP 


Argument 

Traiul în societate este pentru multe persoane foarte solicitant, reprezentând adesea 
o sursă de stres și încordare. Astfel, gestionarea timpului devine problematică, mai 
ales în ceea ce priveşte respectarea unui orar fixat. Totuşi, neavând în vedere 
aceasta, unele persoane ar putea fi excesiv de neîngăduitoare față de cei care 
întâmplător nu reuşesc să îşi administreze timpul şi întârzie la o întâlnire, un curs 


sau o altă activitate. 
Scop 


Exerciţiul urmăreşte atragerea atenției asupra ritmului diferit în care oamenii percep 


trecerea timpului, mai ales în condiţii de stres şi lucru intens. 

Obiective 
La sfârşitul exerciţiului, participanţii vor trebui să 
- să descrie modalități diferite ale oamenilor de a face față stresului și de a 
urmări respectarea unui program sub presiunea timpului, 
- să manifeste arătând mai multă solicitudine față de cei care întârzie la 


întâlniri, şedinţe, etc. 


Desfăşurare 

Formatorul invită doi voluntari să se aşeze în mijlocul sălii, unul cu spatele la 
celălalt, preferabil înconjurați din toate părțile de ceilalți participanţi. Cei doi 
voluntari trebuie să cronometreze mintal un minut, ținând ochii închişi şi fără a se 
folosi de instrumente de măsurare a timpului, urmând ca atunci când consideră că s- 
a încheiat minutul măsurat să ridice o mână sau să facă un alt semn în linişte, 
pentru a nu influenţa pe celălalt voluntar dacă el încă nu a terminat măsurătoarea. 
Pe perioada în care cel puţin unul dintre voluntari cronometrează cu ochii închiși, 
ceilalți participanţi fac zgomot, bătând din palme, țipând, vorbind cu glas tare etc. 
Formatorul măsoară şi el trecerea unui minut folosind un instrument de măsură 
precis, notează numărul de secunde după care fiecare voluntar termină 
măsurătoarea, şi încheie exerciţiul când ambii termină. 

La sfârşit se trage concluzia: cei doi voluntari au aproximat trecerea unui 
minut diferit, şi probabil cu o eroare considerabilă. Aplicând regula de trei simplă, 
se poate avansa, cu umor, presupunerea că cele două persoane ar măsura o oră cu o 
eroare proporțională cu cea cu care au aproximat minutul, întrucât exercițiul 


simulează la o scară mai mică o oră încărcată de activitate stresantă. 


II. METAFORĂ A TOLERANȚEI 


Argument 
In mediul social și profesional suntem nevoiţi să colaborăm cu diverse persoane, 


ale căror opinii sau alegeri ar putea fi neconforme cu ale noastre. Aceasta nu 

trebuie să fie un impediment, intoleranţa având efecte negative atât pentru individ, 


cât şi pentru grupul din care face parte. 


Scop 
Exerciţiul pune în practică o metaforă a relațiilor sănătoase dintr-un grup, dar și a 


destabilizării grupului odată cu apariția problemelor de comunicare. 


Obiective 
La sfârșitul exerciţiului, participanţii ar trebui să 
- conştientizeze mai bine importanţa colaborării în societate şi la locul de 
muncă, indiferent de diferenţele dintre oameni, 
- să definească toleranța faţă de semeni 
- să descrie comportamente prin care ar putea să arate mai mult respect şi 


toleranţă celor din jur printr-o comportare civilizată, demnă. 


Desfăşurare 

Formatorul şi participanţii de aşează într-un cerc. Formatorul aruncă un ghem de 
sfoară spre un participant la alegere, ţinând în mână capătul sforii. Fiecare persoană 
din cerc va primi ghemul astfel, pe rând, în ordine arbitrară, va ţine în mână o mică 
porțiune de sfoară şi va arunca altui participant ghemul, până când toată lumea ţine 
de sfoară. Formatorul invită participanţii să tragă uşor de sfoară înspre exteriorul 
cercului, explicând că reţeaua întinsă ce se formează în mijlocul lor reprezintă 
apanajul unui grup de succes - bunele relaţii de colaborare dintre membrii lui. Mai 
apoi, formatorul numește o trăsătură relativ comună pe care pretinde că o detestă și 
roagă pe cei care o prezintă să dea drumul sforii. Evident, rețeaua se va strica, 
asemenea prosperității grupului odată cu apariţia unor probleme de comunicare. Se 
extrage concluzia că trebuie să fim toleranţi și să evităm cât mai mult apariţia unor 


astfel de probleme de comunicare absolut nenecesare. 

III. CARUSELUL CREAȚIEI 


Argument 

Odată cu înaintarea în vârstă, oamenii tind să fie din ce în ce mai preocupaţi de 
îndeplinirea performantă a cerințelor profesionale şi devin mai puţin creativi şi 
ludici. Dacă un adult nu poate numi cu ușurință o altă întrebuințare pentru o agrafă 
de birou decât cea de a prinde împreună câteva foi de hârtie, un copil mic poate 
găsi banalei agrafe o sumedenie de semnificaţii şi utilizări, poate chiar fără a şti 
încă la ce se foloseşte ea de fapt. Suntem de părere că potenţialul creativ nu se 
pierde, el poate fi stimulat şi direcționat spre realizarea unor lucrări profesionale 


interesante, amuzante şi chiar spre soluții inedite aplicabile vieții cotidiene. 


Scop 
Scopul exerciţiului este stimularea imaginaţiei prin găsirea de semnificaţii creative 


unor desene mai mult sau mai puţin abstracte. 


Obiective 
La finalul exerciţiului, participanţii vor trebui să 
-  enunţe cel puțin 3 semnificaţii distincte pentru un desen abstract 
- să îşi poată aduce contribuţia la o lucrare cu valenţe artistice prin adăugarea 
unui element de concepţie proprie, 
- să găsească elemente de legătură cu alți membri ai grupului pentru a 


colabora cu ei. 


Desfăşurare 

Formatorul şi participanţii se aşează într-un cerc. Formatorul trimite două desene pe 
câte o coală de hârtie (în direcții opuse) împreună cu instrumente de desenat, după 
ce trasează pe fiecare desen o formă geometrică simplă. Desenele vor trece din 
mână în mână parcurgând cercul, fiecare participant adăugând la desen un nou 


element, în funcție de ce crede că reprezintă sau va reprezenta. După ce desenele 

ajung înapoi la formatorul care le-a trimis, ele sunt expuse tuturor, iar fiecare 
participant este întrebat ce a crezut că reprezintă desenul în forma în care a ajuns la 


el. 


IV. EŞECUL CA PROVOCARE LA CREATIVITATE 


Argument 

Diverse activități necesită concentrare şi atenţie, dar şi viteză de reacție, care sunt 
prezente la fiecare în măsuri diferite. De aceea, nu este neobișnuit şi nici 
condamnabil să nu lucrăm impecabil întotdeauna. Asumarea greşelilor trebuie 
făcută cu uşurinţă şi demnitate, iar trecerea peste eșecuri nu trebuie să fie încărcată 


de sentimente negative. 


Scop 
Exercițiul urmărește simularea unor condiții de lucru care predispun la greşeli, 
astfel încât să dezvolte capacitatea participanţilor de a-şi asuma greșelile şi de a 


primi cu demnitate săvârşirea unei pedepse (simbolice). 


Obiective 
La sfârşitul exerciţiului, participanţii vor trebui 
- să accepte cu mai multă uşurinţă faptul că atât ei înșiși, cât şi ceilalți pot 
greşi, 
- să îşi asume consecinţele greşelilor lor, indiferent de motivul erorilor, 
- să îşi sporească (poate chiar dubleze) viteza de reacție şi capacitatea de 


concentrare. 


Desfăşurare 
Formatorul împreună cu participanții se aşează într-un cerc. Participanții îşi trimit 
unul altuia un semnal imaginar, pe care îl transmit mai departe altui participant 


utilizând un cod format dintr-o silabă rostită şi un gest simplu, care determină 

direcția semnalului retransmis. In orice moment există o direcție implicită (spre 


stânga sau dreapta) care trebuie reținută. 


Mişcările din varianta jocului utilizată de noi sunt descrise în următorul tabel: 


Silaba | Gestul Efectul 
HEP împreunarea palmelor întinse, |transmite semnalul către participantul din 
îndreptate spre dreapta dreapta celui curent atunci când direcția 
implicită este spre dreapta 
HIP împreunarea palmelor întinse, transmite semnalul către participantul din 
îndreptate spre stânga stânga celui curent atunci când direcția 
implicită este spre stânga 
BOING |întinderea braţelor în sus şilcomută direcția implicită a semnalului, ce 
arcuirea corpului în direcţia|trebuie preluat de cel care mai înainte 
opusă celei din care a venit|transmisese semnalul jucătorului curent 
semnalul printr-o mişcare de tip HEP sau HIP. 
Opţional, jucătorul din urmă poate 
răspunde cu un al doilea BOING, 
realizând o nouă comutare a direcţiei 
implicite. 
PIU arătarea cu degetul spre un alt|participantul spre care se arată preia 
participant, ales arbitrar semnalul şi continuă transmiterea lui în 
direcția implicită de la momentul 
respectiv. 


Formatorul începe jocul fie cu HEP (direcția dreapta), fie cu HIP (direcția stânga) și 
cere periodic ca jucătorii să grăbească pasul jocului. 

Nereţinerea direcției implicite curente, reacția întârziată sau indecisă, sau 
efectuarea incorectă a unei mişcări de către un participant duce la întreruperea 
temporară a jocului şi aplicarea unei pedepse simbolice, precum efectuarea câtorva 


genuflexiuni. 

V.4. Rezolvarea unui conflict prin negociere şi strategii creative 
Autori: Adelina Munteanu, Andreea Postolachi, Corrnelia Tincu, Ecaterina Mihoc, 
Irina Cojocaru, Tatiana Păuleţ, Lăcrămioara Kania, studenți anul III (2011), 


Facultatea de Psihologie şi Ştiinţele Educaţiei, Universitatea "Petre Andrei” din Iaşi 


I. Descrierea situației conflictuale 

O adolescentă în vârstă de 15 ani este selectată de către diriginta sa pentru a 
participa într-o tabără educativă pentru o perioadă de două săptămâni. Părinții 
fetei nu vor să o lase pe fată în tabără pentru că nu mai au încredere în ea. I-a 
minţit de multe ori în legătură cu ce face şi cu locul unde merge. În plus, situația 
ei şcolară este foarte proastă: note mici şi multe absenţe. Fata îşi doreşte foarte 


mult să meargă în tabără şi din cauza aceasta se ceartă cu părinţii ei. 
II. Părţile implicate în conflict 


- adolescenta în vârstă de 15 ani; 


- părinţii fetei. 

III. Tipul de conflict 

Este un conflict constructiv întrucât se prezintă ca o tensiune care stimulează 
energiile individuale pentru ca o confruntare să conducă în final la soluţii benefice 
ambelor părți, la clarificări, la eliminarea disfuncţionalitătilor de comunicare sau 
interpretare; 
De asemenea, este un conflict extern — interpersonal; veridic; manifest, iar din 
perspectiva valenţelor pozitive şi negative, conflictul pune în balanţă dorința 
părinților de a da libertatea de explorare copilului lor și teama că le vor fi înşelate 
aşteptările: 
- atracţie — respingere: 23 valența pozitivă - dorința fetei de a pleca în tabăra 
educativă; 

valența negativă - teama părinților ca fata să nu facă din 


nou ceva greşit; 


Forțele care sunt puternic reprezentate în acest conflict sunt comunicarea, empatia 
şi contextul social: se constată la cei implicaţi lipsa abilităților de comunicare şi 
empatice precum şi dificultatea de a înțelege corelațiile unor contexte generaționale 


diferite. 


IV. Definirea problemei 
Cum să menţinem starea de echilibru în relaţia de familie? În ce fel putem 


îmbunătăţi relaţia părinte — copil? 


V.  GENOGRAMA CONFLICTULUI 
Cauze posibile declanșatoare ale conflictului: 
e probleme de comunicare 
e lipsa încrederii 
e atmosfera tensionată în familie 
e probleme afective 


e context generaţional diferit 

lipsa capacităţii empatice ale ambelor părți 

exprimarea neasertivă 

educaţie deficitară, 

lipsa participării corespunzătoare a părinților la schimbările somatice 
care intervin la acestă vârstă, la efectele manifestării sexualităţii 


autoresponsabilizare scăzută 


Evoluție posibilă în cazul nesoluţionării conflictului: 


atmosfera tensionată în familie 

destrămarea familiei 

probleme afective 

disconfort psihic 

instalarea frustrării de ambele părți 

evoluţie negativă a fetei 

persistenţa factorilor perturbatori 

obişnuința fetei de a-şi ascunde emoțiile şi sentimentele (instalarea 
unui comportament antisocial) 

riscul la care este expusă fata, în a deveni o personalitate antisocială 

intrarea fetei în conflict cu propriul EU 

persistenţa unui mod de viaţă duplicitar 

camuflarea trăirilor emoţionale, traume psihice 

scăderea stimei de sine a fetei 

risipirea energiei psihologice 

abandonul familiei, şcolii 


periclitarea unei cariere profesionale. 

VI. Harta conflictului 
PĂRINŢII 
ADOLESCENTA ADOLESCENTEI 
- nevoia afirmării propriului | - nevoia de respectare a 
NEVOI statut; statutului de părinte; 
- nevoia de dezvoltare a |- nevoia de confirmare a 
identităţii, nevoia de | părinţilor; 
autodefinire; - nevoia de afecţiune; 
- nevoia de independenţă; - nevoia de securitate; 
- nevoia de afecţiune; - nevoia unui climat familial 
- nevoia de suport emoţional, | armonios; 
nevoia de protecţie; - nevoia de a fi ascultați, 
- nevoia de atenţie; respectaţi; 
- nevoia de a fi considerat | - împlinirea copilului lor; 
adult; - nevoia de a fi recunoscuţi în 
- nevoia de integrare; societate; 
- nevoia de înţelegere - nevoia de a primi 
- nevoia unui climat stimulativ; | autodezvăluiri din partea 
- nevoia de încredere copilului; 
- nevoia de încredere. 
- teama de a-şi pierde prietenii; | - teama de insucces a copilului 
- teama de a nu fi acceptată; lor; 
- teama de a spune adevărul; - teama de a fi minţiţi,; 
TEMERI - teama de a nu fi apreciată; - teama de dezechilbru al 
- teama dea fi pedepsită; familiei; 
- teama de izolare socială; - teama de a-şi pierde statul 
- teama de a pierde sprijinul | social; 
familiei; - teama legată de 
- teama de a fi respinsă. comportamente de indisciplină 
din partea fetei. 
- să plece în tabără; - să li se spună adevărul; 
- să fie susținută de către | - să li se respecte autoritatea şi 
AŞTEPTĂRI părinți; deciziile; 


- să i se respecte dorințele; 


- stabilitate emoțională. 


- fata să aibă rezultate bune la 
şcoală; 


- echilibru în relația familială. 

VII. SOLUȚIONAREA CONFLICTULUI 
In urma brainstorming-ului de 40 minute, realizat de grupul de proiect, s-au 
obținut mai multe soluții pe care le prezentăm mai jos. Pentru a se evita 
monopolizarea şedinţei de către un participant, s-a hotărât ca fiecare membru al 
grupului de proiect să ia cuvântul prin rotaţie. Pentru a evita eventuale 
obstacole, au fost reamintite normele de grup stabilite de comun acord, printre 
care: 

e acceptarea ideilor şi opiniilor altora; 

e ascultare activă; 

e toleranță la ambiguitate; 

e dezvoltarea-transformarea ideilor; 

e îndepărtarea autocenzurii, criticii; 

e activizarea imaginației; 

e preluarea perspectivei celuilalt; 

e gândire metaforică; 

e comunicare creativă, empatică, non-agresivă. 

După 24 de ore de la şedinţa de brainstorming, grupul s-a reunit pentru a se 
strânge toate ideile care au mai apărut în timpul scurs. Liderul a triat ideile / 
soluţiile întocmind o listă pe trei categorii: 

a) idei care în mod evident pot fi puse în practică imediat; 
b) idei ce necesită un Studiu prelungit sau complicat; 


c) idei ce se dovedesc totuşi inutilizabile. 


Iată lista cu soluţii care pot fi puse în practică: 
> părinţii să se întâlnească cu diriginta pentru a le comunica motivele 
pentru care au selectat-o pentru plecarea în tabără, 
> fata să poarte o discuţie cu părinţii şi să le explice ce anume a 
determinat-o să mintă până acum în legătură cu ce face şi cu locul 
unde merge, 


> să comunice cu părinţii în fiecare zi la telefon şi prin webcam, 

fata să promită că va face meditații pentru a-şi remedia situaţia 
şcolară, 

să meargă şi mama în tabără ca supraveghetor pentru a o monitoriza 
pe fată, 

fata să încerce să recapete încrederea părinților prin a nu mai lipsi de 
la ore şi prin îmbunătăţirea situaţiei şcolare, 

să meargă la consiliere împreună cu părinţii, 

asumarea greşelilor trecute şi impunerea de a nu se repeta de ambele 
părți, 

fata să-şi petreacă mai mult timp cu părinții (să meargă împreună la 
cumpărături, să o ajute pe mama ei la curățenie), 

în tabără, fata să primească în grijă o grupă de copii mai mici pe care 
să-i îndrume în activitățile educative, 

apelarea la un psiholog de familie, 

instituirea unor norme de comun acord, care să fie respectate atât de 
părinţi cât şi de fată, 

elaborarea unui ghid de bune practici în două variante, unul pentru 
părinţi şi unul pentru fată; acesta va fi respecta de ambele părți; cel 
care încalcă-părinte sau copil - un articol cuprins în acest ghid, va fi 
sancționat, iar respectarea sa va aduce recompense pentru ambele 
părți; sancţiunile şi recompensele sunt stabilite de comun acord. 

Să se facă de către părinţi un inventar al faptelor bune făcute de fată şi 
se va observa, că merită să fie lăsată să meargă în tabără (faptele 
cotate ca negative pot fi transformate în valență pozitivă pentru viitor) 
pentru că jocul este modul prin care adulţii îți manifesta liber „copilul 
din ei”, se poate constitui un joc compus din secvenţe din viaţa fetei, 
care surprind ipostaze cu comportamente ce exemplifică felul acesteia 
de a fi. Astfel părinţii puşi „în pielea fetei” o vor putea înţelege mai 


bine. 

> Declararea faţă în faţă a defectelor pe care le au fiecare; odată 
recunoscute atât de părinţi cât şi de fată, se poate iniția un plan de 
combatere, 

> semnarea unui pact de reconciliere părinţi-adolescentă. 

> Fiecare să scrie pe o hârtie ce doreşte de la celălalt; apoi să se facă 
schimbul de dorinţe, să bifeze fiecare ce poate îndeplini pe loc, într-un 
timp mai scurt sau mai lung, chiar şi care nu le poate îndeplini; pentru 
cele bifate ca de neîndeplinit se vor face reformulări până când ele vor 


fi acceptate ca putând fi îndeplinite. 


VIII. Echipa de negociere propune părinților o metodă de generare a ideilor, 
respectiv sinectica vizuală, pentru a putea analiza în profunzime problema 
dezbătută. 

Sinectica vizuală a fost dezvoltată de Geschka, Schaude şi Schliksupp la Institutul 
Batelle în Frankfurt (Germania). Paternitatea metodei Sinectica aparține lui 
W.J.J.Gordon care a elaborat-o în anul 1944. Deşi a fost construită inițial ca un 
ajutor pentru sugerarea analogiilor în timpul întâlnirilor de sinectică, această 
metodă — sinectica vizuală — poate fi folosită ca o metodă de generare a ideilor şi 
este potrivită a fi folosită atât de indivizi cât şi de grupuri. Mecanismul de bază 
constă în utilizarea imaginilor (postere, diapozitive, pagini de almanah etc.) pentru 
a stimula soluţiile problemei. 

Am adaptat tehnica în vederea rezolvării conflictului şi considerăm că printr- 
o serie de imagini sugestive arătate părinţilor, vom reuşi să negociem favorabil 
pentru adolescenta pe care o reprezentăm! Materialele furnizate vor constitui bază 
pentru definirea şi redefinirea situației conflictuale şi pentru generarea de noi 


soluții. 

Imaginile au rolul de a orienta familia spre găsirea de soluţii care să permită 
exprimarea emoțiilor pozitive şi negative, verbalizarea suportului afectiv al 
părinților, nevoile de afecţiune și sprijin ale fetei, găsirea de idei colaborative şi de 


planuri comune. 

V.5. Program pentru dezvoltarea adaptării sociale la dolescenţi şi tineri — 
stimă de sine, autocontrol, colaborare 
Autori: Ionela Veronica Hobincă şi Corina Maria Vacariu, studenţi, anu II (2015) 
— Facultatea de Psihologie şi Științele Educaţiei, Universitatea "Petre Andrei” din 


laşi 


Trecerea de la gimnaziu la liceu nu implică doar un nou statut social, ci mult mai 
multe schimbări. Acum, adolescentul trebuie să se conformeze mai multor reguli, 
să înveţe mai mult, să socializeze mai mult, să îşi stabilească propria imagine în 
faţa colegilor şi să facă faţă tuturor provocărilor şi responsabilităţilor care apar. 
Dificultatea apare atunci când el trebuie să înveţe cum să facă față stresului şi să 
răzbată printr-un stil de viaţă mult mai complex decât cel cu care era obişnuit, până 
acum, obținând rezultate bune. 

Adaptarea socială este procesul prin care o persoană sau un grup devin 
capabile să trăiască într-un mediu social, ajustându-şi comportamentul după 
cerinţele mediului respectiv. Adaptarea socială se produce în raport cu mediul nou, 
schimbat, iar indicatorul reuşitei este faptul că subiectul se simte ca "acasă", iar 
pentru ceilalți nu mai este un străin. Numeroşi agenţi nocivi distrug echilibrul 
omului cu mediul, dând naştere la numeroase tulburări, la inadaptare socială. 

Importanţa socializării este una crucială pentru dezvoltarea oricărui om. 
Prin ea, un individ învaţă să devină un om complet, adaptat vieţii şi normelor 
grupurilor din care face parte. Fiinţa umană, brută, este în esenţa sa animalică. Ea 
poate fi şlefuită doar prin intermediul contactelor cu alţi membri ai unor grupuri, 
comportamentul structurându-se conform cerinţelor acestora. Ea dezvoltă conştiinţa 
şi responsabilitatea propriilor fapte, maturitatea si adaptarea la viaţa de zi cu zi. 
Normele, tradiţiile, valorile, modurile de viaţă şi concepţiile se transmit doar prin 
socializare, fiind necesare pentru o integrare a individului în grupurile din care face 
parte. Aşadar, socializarea este acel proces prin care un copil deprinde 
gândirea, normele, valorile, modalităţile de participare la viaţa socială, 


raţionalizarea posibilelor consecinţe, responsabilitatea şi, într-un final, 

maturizarea. 

Socializarea influențează personalitatea, transformând-o, conturând-o si 
ajutând-o să se adapteze. La rândul ei, personalitatea influenţează socializarea, 
astfel construindu-se un permanent schimb între cele două. De ce este important ca 
un adolescent să socializeze? Deoarece prin acest lucru el va deveni un om 


complet, capabil să se descurce pe cont propriu. 


Scop: Dezvoltarea capacităţii de adaptare socială la adolescent 


Obiective : 


1. Creşterea stimei de sine 


Stima de sine se referă la evaluarea propriei persoane, această evaluare 
rezultând din auto-acceptare şi auto-preţuire, în mod absolut ori prin comparaţie cu 
alții . La adolescenţi nivelul stimei de sine rezultă din două judecăţi de evaluare, 
egale ca importanţă. Prima judecată este aprecierea propriei valori, iar cea de-a 
doua este estimarea calităţii susținerii sociale oferite de anturaj. Aprecierea propriei 
valori vizează cu precădere ceea ce este considerat important, definitoriu pentru cel 
în cauză. Pentru aceste direcţii adolescentul ia în calcul distanţa dintre ceea ce i-ar 
plăcea sau consideră că ar trebui să fie performanţa sa şi cum este aceasta, în mod 
real, în acel moment. Dacă distanța e mare, apare sentimentul imposibilității, 
neputinței, din cauza căreia stima de sine suferă. În cazul unei distanţe mici, stima 
de sine e alimentată, creşte. Susținerea anturajului este foarte importantă la vârsta 
copilăriei şi adolescenţei. 

O cercetare descrisă în manualul de psihologie susţine că: adolescenţii, care 
percep că sunt iubiţi şi acceptaţi aşa cum sunt au o mai mare stimă de sine decât cei 
care, obiectiv sau subiectiv, acuză lipsa acestui suport. La fel ca cei din urmă sunt şi 
cei care simt că pentru a fi apreciaţi sunt condiţionaţi de familie sau de grup. 


Condiţionarea în cazul familiei se referă la performanţe şcolare, activităţi 

extraşcolare, relaţii sociale selective, iar în cazul grupului se referă la uniformizare 


sau fapte anti-sociale” (Iacob, L., Boncu, Ş., Sălăstru, D. şi Lungu, O., 2000, 104). 


2. Dezvoltarea autocontrolului emoţional 


Gestionarea emoţiilor este abilitatea de a ne folosi conştientizarea propriilor emoţii 
pentru a fi flexibili şi a ne direcţiona pozitiv comportamentul în situaţii dificile. 
Aceasta înseamnă a reuşi în timp să ne controlăm tendinţele de a răspunde printr-un 
comportament dictat de emoţii. Din păcate, reacţiile noastre emoţionale au loc 
înainte ca noi să avem vreo şansă să putem răspunde. Ceea ce putem face este să 
devenim conştienţi de toată gama de emoţii negative si pozitive pe care le avem. 
Astfel, acestea nu ne vor mai surprinde în momentele dificile, exact atunci când ne 


aşteptăm mai puţin. 


3. Dezvoltarea spiritului de echipă 


Spiritul de echipă - sau, mai ştiinţific, abilitatea de a lucra în echipă, - pare că a 
devenit o caracteristică obişnuită în anunţurile de recrutare sau în fişele de post, 
indiferent la ce nivel se plasează funcția respectivă. Motivul este dintre cele mai 
simple. În primul rând, abilitatea de a lucra în echipă stă la baza relaţionării 
armonioase în mediul social, a menţinerii climatului propice activităţii, în ciuda 
intemperiilor cu care se confruntă grupul de lucru. Apoi, spiritul de echipă este 
liantul ce facilitează sau chiar condiţionează atingerea scopurilor propuse. Cu 
aceeaşi frecvenţă, întalnim menţionat spiritul de echipă în CV-uri şi scrisori de 
intenţie. Puteţi lucra în echipă? Bineînţeles, ar răspunde mulţi, eu relaționez bine cu 
ceilalți, nu e greu! Aşa să fie oare? 

Orice analiză a activităţii în echipă trebuie să plece de la definiţia echipei. O 
echipă este un grup de persoane ce colaborează pentru atingerea unui scop comun. 
Cuvintele cheie din această definiție sunt "colaborează" şi "scop comun". 


Colaborarea înseamnă ceva mai mult decât abilităţi de comunicare şi relaţionare. 

Sigur, acestea sunt indispensabile, dar mai este necesară şi o anumită atitudine față 
de sine, faţă de viaţă în general, şi mai ales faţă de celălalt: respect, încredere, 


echilibru, toleranța, acceptare, atitudine pozitivă. 


Grup ţintă : elevi clasa a IX a; 2 grupe a 14 elevi 


Durata proiectului : 3 săptămâni 


Metode utilizate : conversaţia , chestionare , jocuri psihologice 


Materiale : hârtie , pix , ecusoane 


Resurse umane : doi formatori 


Program de antrenament 

Săptămâna 1 : 

Sedinţa I : aplicarea chestionarelor de determinare a nivelului stimei de sine, 
autocontrolului emoţional şi spiritului de echipă; se va aplica pentru fiecare 
obiectiv în parte câte un chestionar 

Sedinţa II: exercițiu stimă de sine partea I (“sunt special”) 


Sedinţa III: 30 min — exerciţiu stimă de sine partea II ( “sunt special” ) 


Săptămâna II: 
Sedinţa I: 30 min — exerciţiu autocontrol ( “joc împreună“ ) 


Sedinţa II: exerciţiu autocontrol 
Săptămâna III: 


Sedinţa I: 30 min — exerciţiu spirit de echipă ( “ miriapodul” ) 


Sedinţa II: exerciţiu spirit de echipă ( “linia cea mai lungă” ) 

Sedinţa III: aplicarea chestionarelor de determinare a nivelului stimei de sine, 
autocontrolului emoţional şi spiritului de echipă; se va aplica pentru fiecare 
obiectiv în parte câte un chestionar. În urma aplicării chestionarelor finale de 
evaluare s-a constatat o îmbunătățire semnificativă a stimei de sine, autocontrolului 
şi spiritului de echipă în urma programului de dezvoltare a competenţelor sociale 


aplicat. 


Exerciţiu pentru dezvoltarea stimei de sine 

Durata: o sedinţă, sau şi câteva zile sau săptămâni 

Materiale: ecusoane roşii şi albastre 

Obiective: Să arate participanţilor că înainte să îi respecte pe alţii, este necesar să se 
respecte pe sine 

Desfăşurare: activitatea poate fi împărțită în două exerciţii în aceeaşi zi sau 
desfăşurată pe durata a câtorva zile sau săptămâni. 

- Partea I: fiecare participant primeşte un ecuson roşu şi-şi scrie numele propriu pe 
linia aflată deasupra a două cuvinte : “ este special(ă) “ ( de exemplu Ana scrie : 
“Ana este specială” ). Fiecare participant face apoi o listă de trăsături pozitive care 
îl fac special. Fiecare participant se ridică şi spune câte o trăsătură care îl face unic. 
Participanţii poartă ecusoanele cel puţin o zi . 

- Partea II : fiecare participant işi scrie numele pe o bucată de hârtie care este 
aşezată cu faţa în jos pe masă . Fiecare client extrage un nume . Dacă extrage 
propriul nume pune biletul jos şi extrage altul . Fiecare client primeşte un ecuson 
albastru şi scrie numele pe care l-a extras pe rândul de deasupra cuvintelor “ este 
special “ (de exemplu dacă Ana trage numele lui Ion , scrie pe ecusonul albastru “ 
Ion este special *). 

Fiecare participant face o listă cu trăsăturile care o fac pe persoana a cărui nume l- 
au extras, specială . Ei poartă ecusonul cu numele colegilor cel puţin o zi. Fiecare 


coleg se ridică în picioare şi spune o trăsătură care îl face pe colegul lor special. 

Exercții pentru dezvoltarea autocontrolului emoţional 

1. Exerciţiu “ Jocul Împreună “ 

Durata: 25-30 min 

Participanți: 10-15 

Locul desfaşurării: o cameră mare 

Obiectivul: descoperirea şi exprimarea propriilor stări sufleteşti ; conştientizarea 
reactivităţii individuale la diverse situaţii. 

Desfăşurare: Conducătorul îi va invita pe participanţi să se mişte în voie prin 
cameră , fără să se ciocnească. La stop, participanţii se vor opri pentru următoarele 
instrucţiuni: 

a) Formarea a două grupuri: de o parte cei buni sau cei care se consideră buni, iar 
de partea cealaltă cei răi. Cei buni sunt invitaţi să explice de ce se consideră buni. 
Acelaşi lucru fac şi cei răi. 

b) Participanţii sunt rugaţi din nou să se mişte în voie prin cameră. Din nou stop. 
De o parte se vor grupa cei care se simt fericiți, iar de partea cealaltă cei trişti. Apoi 
fiecare işi explică alegerea. 

c) Din nou se mişcă toţi în voie prin cameră. Un nou stop. De o parte cei oprimați, 
iar de cealaltă parte opresoriii ( cei care se consideră opresori ). Apoi fiecare işi 


explică alegerea. 


Exerciţii pentru dezvoltarea spiritului de echipă 

1. Exerciţiu “ Linia cea mai lungă “ 

Durata: 30 min 

Participanți: 10-15 

Obiectiv: favorizarea coeziunii grupului, dezvoltarea spiritului de echipă 

Regulile jocului: grupul se împarte în 2-3 grupe cu acelaşi număr de membri. 
Câştigă întrecerea grupa care realizează pe sol o linie cât mai lungă folosind numai 
ceea ce au la îndemână (asupra lor): haine, curele etc. (inclusiv propriul corp — dar 


acest "”amănunt” nu se dezvăluie, trebuie descoperit de jucători). 

2. Exerciţiu “ Miriapodul “ 

Durata: 30 min 

Participanți: 10-15 

Obiectiv: favorizarea coeziunii grupului, dezvoltarea spiritului de echipă 

Regulile jocului: Grupa se aşează în linie dreaptă, jucătorii stau umăr lângă umăr cu 
fețele în aceeaşi direcţie. Fiecare îşi pune (calcă cu) laba dreaptă pe laba piciorului 
stâng al vecinului. Sarcina grupei este să parcurgă, fără a desprinde labele vecinilor, 
o distanţă de 10-15 m. 

Variante: jucătorii se ţin de mâini, de umeri etc.; jucătorii nu se ţin de vecini, 
mâinile stau la ceafă, sau ridicate etc. 

Indicaţii pentru instructor: se poate cronometra durata necesară, pentru stabilirea 


„recordului...”. 

